
শ্রী মঙ্গলবাবু সিংহ গিরকর লেংকরা “বিষ্ণুপ্রিয়া মণিপুরী 
আলোচনা ক্রমে হাপেয়া গিরকর মৌলিক ধারা এতিহাসিক সতার 
অনুসন্ধানে যে যে অভিনব খালকরানির মত গবেষণামূলক তথা 
পেইলু উতাত্তো মিয়াম্‌ হারৌ অইলু। এসাদে অভিনব তথ্য 
প্রতিপাদনে বিষ্ণুপ্রিয়া মণিপুরী জাতির উৎস সন্ধানে আমি 


আরাকউ গৌরবাধিত অ-পারতাঙায় নিংকারুরি। গোবিন্দরাং 
মাগুরি গোবিন্দয় মোর মঙ্গলবাবুরে এসাদে আরাকউ অভিনব 
তথ প্রতিগাদনে কৃপা করে দেক। বিভুরেণালম্‌ -॥ ইতি 


১০/১১/০২ অধ্যাপক বীরেন্দ্র সিংহ 
সভাপতি 
নি. বি. ম. সাহিত্য পরিষদ 
ohn কমিটি 


কথা আকচুটি 


বিষ্ণুপ্রিয়া মণিপুরী জাত এহান বর্তমানে চেইচেই নাং অয়া 
ভারত বধর পূর্ব NEI আসাম, বাংলাদেশ বারো ব্রিপুরারমা সিতারেয়া 
পরেসি | জাত এহানর ইতিহাস বারো ভাষার গজে আধুনিক যুগে বিভিন্ন 
গিরিগিথানিয়ে বিভিন্ন নাঙে উল্লেখ করেসি, Bore এঁকামতে আহানির 
কোন সম্ভাবনা নেই। ভাষাতাত্বিক গিরিগিখানিয়েউ এরে জাত এহানর 
সঠিক ইতিহাস লেপকরে নুঝারিয়া বিভিন্ন নারে ব্যবহার করোসি। 
উতারমা বিধুওপুরীয়া মণিপুরী, বিষ্ণুপ্রিয়া মণিপুরী, কালিসা মণিপুরী, 
কালিছা, কালাছায়া, খালাছাই, ময়াং এসাদে নাঙলো বিভূষিত করেসি। 
এরে নাঙ এতার তাৎপর্য নিয়ামপারা আসে তেবউ নাঙ এতা কিয়া 
ব্যবহার করেসি, নাও এতার AE বা কতিহান Gor খালকরিয়া 
পানা চিলসে। যেহেতু মৈতৈ প্রভাবে এরে জাত এহানর এতিহাসিক 
পটভূমিকা মণিপুর মাটিত মিমুত অনির কারণে বারো উপযুক্ত তথ্য 
নেয়নিয়ে নিজরে নিজে প্রতিষ্ঠিত করানি সম্ভব নেয়সে। কিন্তু 
সঙ্গীতপ্রিয় জাতআহান হিসাবে THF রকত, W রকরত লগে সম্পর্ক 
আসে বুলিয়া আমি নিজরে নিজে গর্বিত মনে করিয়ার। তেবউ ও সম্পর্ক 
উহানর তাৎপর্য আমারতা দেহয়ানি সম্ভব নেয়। ফলে জাত এহান 
সরকারর ঘরেউ তথা প্রতিবেশী আর-আর জাতরাভৌ অবহেলিত। 
এসাদে অবহেলিত জাত আহানাত কিসাদে করে উন্নতিমূলক কৃষ্টি সংস্কৃতি 
সুরক্ষিত আয়া থাগেসেগাতা উহান নিয়াম পারা চিন্তার বিষয়হান। উহানে 
ও জাত উহান বা ভাষা উহানর পিঠিত কোন গোপন রহস্য নিশ্চয় থা 
থাইব, এসাদে ভাব আহান নংসাং অইল মনে অর। তারো এঁতিহাসিক 
তথা বারো ভাষাতত্বর FAM ভাষা এহানর HSS আলোচনা করানির 
নিঙেই “বিষ্ণুপ্রিয়া মণিপুরী ভাষাততবর সমীক্ষা” anes লেরিক এহানর 
সুচ্নাহান। এরে সমীক্ষা মূলক লেরিক এহানাত পবযুওপ্রিয়া মণিপুরী’ 

ভাবার প্রাচীন শব্দ হঙনির পদ্ধতির আলোচনা এতিহাসিক বারো 
পরম্পরাগত এতিহা উহানর অভিত্বর তাৎপর্য ব্যাখ্যা করানি অসে। 
লেরিক এহানর বর্তমান রূপহান “১ Te" | কারণ বিভিন্ন অসুবিধার 
কারণে আকসাটে ছাপেয়া নিকালানি সম্ভব নাইল। মনে অরতা বিষ্ণুপ্রিয়া 
মণিপুরী জাত এহানর বা ভাষা এহানর প্রাচীনত্বর তথ্য সম্পর্কে খানি 
আহবান ইন্ধন সমীক্ষামূলক লেরিক এহানাত্তপানার আশা থউরি। লেরিক 
এহানাত্ত উসাদে তথাখানি পা পারলে এহানর লেখানির পরিশ্রম উহান 
সার্থক অইতৈ বুলিয়া নিংকরুরি। কোন কোন ফামে হয়তো ছাপানিত 
ভুলত্রুটি থাইতে পারে ও অনিচ্ছাকৃত ভুল উহানরকা পাঠক পাঠিকারাং 
মাপ চাউরি। এরে সমীক্ষাম্বলক লেরিক এহান রচনা করানিরকা বারো 
এসাদে তথ্যলো লেরিক আহান লেখানিরকা বুলিয়া যে যে গিরি গিথানি 
মোরে থোঁতাল দেসিলা, ও গিরিগিথানিরাং মোর কৃতজ্ঞতা জানাউরি। 
উতারমা সুধন্য সিংহ, লক্ষীন্্র সিংহ, অমূল্য সিংহ, অধ্যাপক বীরেন্দ্র 
সিংহ, অধ্যাপক বরুন কুমার সিংহ, অধ্যক্ষ মনোরঞ্জন সিংহ, মথুরা 
সিহে, প্রধান শিক্ষক মহেন্দ্র সিংহ, রণজিৎ সিংহ বারো কৃষ্ণ TAS সিংহ 
প্রমুখ। লেরিক এহান পাকরিয়া এহানর গজে নিশ্চয়ই TOY থায়া থাইলে 
উতা হয়তো পত্র মারফতে পেইলে পিসেকার সংস্করণে সংশোধন করানির 
আশা থাইল। শ্রী সুধন্য সিংহ গিরকে লেরিক এহান পাকরিয়া নিজর 
পক্ষত্ব ফংকরানির শৌরাং প্রকাশ করানিয়ে গিরকরে হৃদিয়ৌপা থাকাত 
জানাউরি। - ইতি 


সিঙ্ারী মঙ্গলবাবু সিংহ 

প্রকাশকর দ্বি-আক কথা 


Raa মণিপুরী এতা মাণিপুরর আদি-আধজ্াতি আহান অয়াউ তানুর 
ভাবা-সাহিতা-সংস্কাতির কথা ইতিহাস বারো গবেষনার পাতাৎ ওঁসাদে exe 
MN | তানুর ভাষা-সংস্কৃতি কতি উন্নত, COTE তানু হাবিগদেত্ত বঞ্চিত বারো 
অবহেলিত ।এতিহাসিক যুগেই সু-পরিকল্পিত ভাবে তানুর ইতিহাস লেরিক আদি 
গুরোদিয়া মাংকরে দেন! অসে, বিকৃত ইতিহাস সৃষ্টি করানি অসে। ওঁহানে, বিষ্ণুপিয়া 
মণিপুরীর তথ্যাদি বিসারেয়া পানা নিয়াম চীল | হাবিতা থায়াউ তানুরতা কিততাউ 
নেই। 

বিষ্ণুপ্রিয়া মণিপুরীরতা নিজঙ্ন ভাষা আহান আসে । এ ভাষা এহানর 
মৌলিক বৈশিষ্ট খানি থা গেসেগা, যেহানর কারণে এ ভাষা এহান বাংলা, 
অসমীয়াত্ত তঙাল। বাকা গঠন রীতিরমা আমি লক্ষ্য করলে দোহিয়ারতা, প্রায় 
হাবি ভাষারতাউ AB নিয়ম-রীতি আহানর ভিতরে বাক্য গঠন অর। কিন্ত 
Rn মণিপুরী ভাষাত বাকা গঠন এহান ওসাদে কুনো নিয়ম রীতিৎ বাধিয়া 
WNT সংস্কৃত ভাষার সাদে বিযুপপ্রিয়া মণিপুরী ভাষাতৌ বাকা হানার পদ বা 
শব্দ তা যেগৌ আগে বা পিসে TRAM হংকরানি য়াকরের ।কুনো ভুল CAB | ইমে 
শ্রর্তিমধুররকা খানি আহান পদ বা শব্দ ওতা পাজালানি লাগেরতা। 

এতিহাসিক নানান কারণে FARA মণিপুরী এতা রাজাহারা অয়া চেই- 
চেই-নাং অয়া থানায় বারোতে, উপযুক্ত গবেষণার অভাবে আজি পেয়া তানুর 
ভাখা-সাহিত্য-সংস্কতি এতা অবহেলিত অয়া থাইলেরগায়ৌ কিন্তু, BAPA 
খালকরিল বিষয়হান অসেতাই ভাষিক সংখ্যালঘু BAAN মণিপুরী এতা ভারত 
বারো বাংলাদেশরমা আর আর প্রভাবশালী ভাষিক সংখ্যাগরিষ্ঠ MTT হাদি যুগ 
যুগ ধরিয়া থায়াউ নিজর ভাষা-সংক্কতিরে নামাংকরিয়া স্বকীয়তালো পালয়া থা 
পারেসি। এহানর সৈনেই ঘোর রহস্য আহান থা থাইব। এ ঘোর রহস্যহান বিসারেয়া 
নিকলতে গেলেগ! বিবুণপ্রিয় মণিপুরী ভাষা সংস্কৃতির গজে আতরিক বারো 
মনযোগ সহকারে লুকরে OGAE গবেষণার প্রয়োজন। আজি এরে প্রয়োজন 
এহানর তাগিদেই শ্রী THAN সিংহ গিরক বহুদিন ধরিয়া বিষ্ণুপ্রিয়া মণিপুরী 
ভাষা, সংস্কৃতি বারো ইতিহাসর গজে গবেষণা চালাসেগ। ইতিমধ্যে বিবুপিয়া 
মণিপুরী ভাষা, বানান বারো ইতিহাসর গজে গিরকর লোরিক কিতা PEN 
নিকুলেসে | আজিকার এরে Rafia মণিপুরী ভাষাততুর সমীক্রা*” নাঙর 

লেরিক INN ও গবেষণার FHA | 

শীমঙ্গলবাবু সিংহ গিরকর গবেষণামূলক UAE এহান ড: কালিপ্রসাদ 
সিংহ গিরকর “বিষ্ণুপ্রিয়া মণিপুরী ভাষাততর রূপরেখা” লেরিক CAAT গজে 
সমালোচনামূলক লেরিকহান অইলেরগায়ো মূলত: বিষ্ণুপ্রিয়া মণিপুরী ভাষা- 
সাহিত্যর প্রাচীনত, মৌলিকত, বৈশিষ্ট বারো আদিগ হৎকরিয়া বিসারেয়া 
নিকালানির হত্না আহান। গিরকে নিয়াম হিনপেয়া যুগার করিয়া খমকরিয়া TE 
প্রাচীন এতিহাসিক ভাষাতাতিক OY পাতিলো বারো MAG, রূপততৃর MSCS 
শব্দর ব্যুৎপতিগত বিচার-বিশ্লেষণ করিয়া ভাষা এহানর আদি জরগো লেপকরে 
দিয়া গেসেগা MEMOS, MBA প্রথম শতাব্দীতৌ বিষুণপ্রিয়া মণিপুরী জাত এহানর 
অভি যে আসিল ওহানর যুক্তি প্রমাণ দেহয়েয়া গেসেগা। বিযু্রিয়া মণিপুরী 
ভাবা এহানরে সুপ্রতিষ্ঠিত করানি ওহানেই গিরক এগোর ঈশা, আশা, খৌরাং 
IRE | গিরকর নুরা-তথা-সমৃদ্ধ লেরিক এহানে ভাষাততুর ইতিহাসে TM অধ্যায় 
আহানর সৃষ্টি করিয়া নুৱা মিঙাল আহান আনে দিতৈ বুলিয়া আমি দৃঢ় বিশ্বাস 
তথা আশা করিয়ার। ওহানে, গিরকর পরিশ্রমর কাম এহান লেরিক আকারে 
ফঙয়া নিকুলানির নিয়াম দরকার নিংকরিয়া আমি/আমদুনি মণিপুরী প্রকাশনী য়ে 
Rgn মণিপুরী ভাবাততুর ANE HAF এহান ফংকরিয়া সুচিভাশীল তথা 
সুবিবেচক পাঠকর মুডে ধরে AR | 

কম সময়ে ইরাইরি ছাপেইতেগা কত অনিচ্ছাকৃত ভুল-আাতি থা যিতেগা 
পারে। ক্ষমা করে দিবাং। 


কালিঞ্জর শ্রীসুধন্য সিংহ 
১২.১১.০২ প্রকাশক 


শা পিস বিঃ মঃ ভাষাতত্তর সমীক্ষা = 
১ম অধ্যায় 


ড.কালীপ্রসাদ সিংহয় ‘বিষ্ণুপ্রিয়া মণিপুরী ভাষাতত্বর রূপরেখা’ লেরিকস্থানর ১নং 
পাতাত ‘বিষ্ণুপ্রিয়া মণিপুরী’ রে আর্য ভাষাগোষ্ঠীর অন্তর্ভূক্ত ভাষা-আহান বুলিয়া উল্লেখ করেসে 
উহান হায়হান। উহানাত দ্বিমত অনির কোন প্রশ্ন না উঠের, বারো মাতের তায় “এহান উৎপন্ন 
অছেতা মাগধী প্রাকৃত এবং মাগধী অপত্রংশর প্রাচাশাখাত্ত, এবং ফলে ভাষা এহান উড়িয়া, 
বাংলা বারো অসমীয়ার সমগেত্রীয়হান।” বি: ম: ভাত: রূপরেখা (পৃ-১)। ড: কে:পি সিংহর 
মতহান অসেতায় - ‘বিষ্ণুপ্রিয়া মণিপুরী’ ভাবা এহান মাগধী প্রাকৃত জাত হান। এরে ২নং মত 
এহানতএকামতে আহানি সম্ভব নার কারণ কোন প্রমাণ নাকরিয়া মাগধী প্রাকৃতজাত ভাষাহান 
বুলানির কোন যৌন্তিকতা নেয়। যেহেতু ড: সিংহয় পয়লাই মাগধী বারো শৌরসেনী প্রাকৃতর 
বিশেষ বারো সাধারণ কোন লক্ষণ আলোচনা না করিয়া সিদ্ধান্ত আহানাত লেপনি উহানেই 
অমূলকহান। উতার গজে বিষ্ণুপ্রিয়া মণিপুরী ভাষার লগে বাংলা, অসমীয়া বারো উড়িয়া 
ভাষারতাউ তুলনামূলক আলোচনা করানি থকসিল। উসাদে কোন আলোচনা না করিয়া 
সমগোত্রীয়হান বুলিয়া লেপনি উহান যুক্তির বাহিরা কথাহান। তবে মণিপুরে হঙসে ভাষাহান 
বুলিয়া এহানের ‘মণিপুরী’ বারো বিশেষ করে বিষ্ণুপুর অঞ্চলেই এহানর অস্তিত্ব পানা অসিল 
বুলিয়া বিষ্ণুপুরীয়া অর্থাৎ “মণিপুরী বিষ্ণুপুরীয়া’ মাতানি অসিল। ড:সিংহর মতে - “বিষ্ণুপুরিয়া 
শব্দ বিবর্তিত আয়া বর্তমানে বিষুরপ্রিয়া শব্দ এগো অছেতা।” (বি:ম:ভাযাতত্ব রূপরেখা পৃ:- 
১.১ ডঃ সিংহর এরে কথা এহানাত ফাক আহান থার পারা। কারণ মাতানি থকসিলতায় 
আমারে আর আর জাতে “বিধুওপুরীয়া' বা “বিষুপুরীয়া মণিপুরী” বুললা। বিষ্ণুপ্রিয়া নাঙ এহান 
আমি নিজরে গৌরব করিয়া মাতিয়ার নাঙহান যেহেতু বিষ্ণুর উপাসক বা বিষ্ণুর প্রিয় ভক্ত 
বুলিয়া। তারো Rèm শব্দ এগো “বিষুওপুরীয়া"র বিবর্তিত রাপহান নাগয়। বিঝুপুরীয়া 
নাঙএহানর অর্থহান অসেতায় বিষ্ণুপুর অঞ্চলর মানু। বিষ্ণুপ্রিয়া অসেতায় বিষ্ণুর প্রিয় ভক্ত 
বুলিয়া, তারো ‘বিষ্ণুপ্রিয়া’ শব্দ এগো বিষুওপুরীয়ার অপভ্রংশগো অনায় নুরারের।- 

বিষ্ণুপ্রিয়া মণিপুরী ভাষা এহান কোম্থাকা সৃষ্টি অসে উহানর সঠিক ধারণা আহান 
কোংগয়উ করে নুঝারেসি উহান হায়হান, তবে ড: কে. পি সিংহয় সিদ্ধান্ত আহানাত গেসেগা, 
যেহেতু গিরকে ‘ The Bishnupriya Manipuris’ mea লেরিক উহানাত ভাষা এহানর 
রচনার সম্ভাব্য কাল আহান তুলিয়া ধরেসে উহান নিয়াম হারৌর বিষয়হান। ড: সিংহয় নিয়াম 
হিনপেয়া ‘বরণ ভাহানির এলা’ বারো “মাদৈ সরালেল এলা বুলিয়া প্রাচীন তথ্য দুহান তুলিয়া 
ধরেসে উতা নিয়াম প্রশংসনীয়। কারণ উতা না পুলকরেদিলে যেকোন স্থির সিদ্ধান্ত আহানাত 
আগুয়ানি সম্ভব নেয়। যেহেতু বিষ্ণুপ্রিয়া মণিপুরী জাত এহানর ধঁতিহাসিক তথ্য বারো সাহিত্যর 
সঠিক উপাদান পানা সম্ভব নাগয়, উহানে এলা এহানিরে আমার জাতীয় সাহিত্যর উপাদান 

> 


“A 


পপ বিঃ মঃ ভাযাতত্বর সমীক্ষা = 
মাতানি য়াকরের। ড: কালীপ্রসাদ সিংহ বিষ্ণুপ্রিয়া মণিপুরী সমাজর ভাযাতত্তুবিদ আগ কিন্ত 
ভাষাতত্বধিদ আগ হিসাবে ভাষাতত্বর সুত্র সঠিক সিদ্ধান্ত আলোচনা করানি থকসিললগে 
সিদ্ধান্ত আহানাত ফৌঅইতেগা শব্দর গঠন প্রণালী উহানাত আয অরিজিন না মঙ্গোলীয় 
অরিঞ্জিন উতার কিত্তা আহানৌ আলোচনা না করিয়া সিদ্ধান্ত আহানাত পটকরে যানা উহান 
থকনাসিল। ত:সিংহর মতে “আধুনিক ভারতীয় আর্থ ভাষা কোনহানউ শ্রীষ্টায় দ্বাদশ শতাব্দীর 
আগে পূর্ণরূপ নাপাছে।” বি:ম:ভাষাতত্ব রূপরেখা পৃ:-১। এ উক্তি এহানর সত্যতাউ প্রমাণ 
করিয়া মাতানি থকসিল। কারণ আধুনিক ভারতীয় আর্যাভাষা বুলতে হিন্দী, গুজরাটি, মারাঠী, 
রাজস্থানী, বাংলা, উড়িয়া, অসমীয়া হাবিরেউ বুঝার। তারো মণিপুরে কোম্বাকা এরে ভাষা 
এহান হঙনি অকরল অর্থাৎ প্রাকৃত ভাষাত্ত অপভ্রশ অয়া কোন্বাকা হঙইল উহানর আলোচমাউ 
সঠিকভাবে করানি থকসিল। যেতাউ অ আমারতা খানি আহান আলোচনাত হিন নীইব, 
কারণ বিষ্ণুপ্রিয়া মণিপুরী জাত এহানর মানু খণিপুরেত্ত মণিপুরর বাহিরে আসাম, ত্রিপুরা 
বারো বাংলাদেশে যেবাকা আহেসি ও সময়ত এরে বিষ্ণুপ্রিয়া মণিপুরী ভাষা এহানর পূর্ণ্পলো 
আহেসিতা উনবিংশ শতাব্দীর ১ম পাদত। w: সিংহর মতে - “বিষ্ণুপ্রিয়া মনিপুরী ভাষার 
আধুনিকতম কালহান উনবিংশ ora প্রথম পাদত।' বি: ম: ভাষাতত রূপরেখা পৃ-১। 
কিন্তু বিষ্ণুপ্রিয়া মণিপুরী ভাষা «গানত আধুনিকতম নিশ্চিত কালহান উনবিংশ শতাব্দীর প্রথম 
পাদত এসাদেউ মাতানি সম্ভব নার। যেহেতু ভাবা আহানর পূর্ণরাপ পেইতে অন্তত: শতাব্দী 
চারিহানর প্রয়োজন। তারো বিষ্ণুপ্রিয়া মণিপুরী ভাষা এহানর সৃষ্টির কালহান আলোচনা করে 
পারিয়ারতা অস্তত:কমপক্ষে যোড়শ শতক বা পনর শতকরে নিশ্চিত কালহান ধরিয়া। উহানে, 
আলোচনা নাকরিয়া এসাদে সিদ্ধান্তত যানা উহানেই অমূলকহান। সুতরাং বিষ্ণুপ্রিয়া মণিপুরী 
ভাষা এহান মাগবীহান না শৌরসেনীহান উহান পয়লাই লেপনি থকর। উহান লেপইলে বিষ্ণুপ্রিয়া 
মণিপুরী ভাষা এহানর সৃষ্টির কালহান লেপইতে হিন নায়তই । এপেইত আরাক বিষয় আহান 
লক্ষ্য করানি থক, বিষ্ণুপ্রিয়া মণিপুরী মানুয়ে বাংলা অক্ষর ব্যবহার করতারা উহানে বিভিন্ন 
গিরিগিথানিয়ে হয়তো ভাষা এহানরে মাগধীহান নিংকরতে পারে কিন্তু উসাদে নার কারণ 
উড়িয়া ভাষারতা দ্রাবিভী অক্ষর গ্রহণ করলেউ উড়িয়া ভাষা এহান মাগধী ভাষাহান। 


T: সিংহ আলোচ্য বিষয়হান এরেদিয়া পেইরাক করে আরাক নুর তথ্য আহানাত 
অর্থ্যাৎ বিষুপপ্রিয়া মণিপুরী ভাষা এহানরে কোন কোন গিরিগিথানিয়ে কিসাদে কিসাদে ate 
মাতেসি, উতার আলোচনা করেসে। এরে যুক্তি এহান কিন্তু অত্যন্ত প্রশংসনীয় কারণ ভাষা 
আহানর তুল এতিহাসিক তথ্যর সম্পর্ক উহান কিন্তু ডাঙর ভিত্তি আহান। তাথকয়া ও তথ্য 
উহানির আলোচনা করিক। ১৮৭২ খৃষ্টাব্দত প্রকাশিত ডেলটন গিরকর ‘Ethnelogy of 
Bengal’ atea লেরিক উহানাত বারো ১৮৪৯ ইংরেজিত প্রকাশিত মেজর মেককুলকর ‘AN 
Account of the Valley of Munnipore’ লেরিক উহানাত মণিপুরে ভাষা এহান আসিল 

R 


বিঃ মঃ ভাষাত ভূর সমীক্ষা = 
বুলিয়া উল্লেখ করেসি। কিন্তু ড:সিংহয় এপেইত স্পষ্ট করে মাতানি থকসিলতায় সাহেব দ্বিয়গিয়ে 
ভাষা এহানরে কিনাঙ কিনাঙ মাতে সিলাতা। উহানি স্পষ্ট না করিয়া পেইরাককো vectra 
খুমল পুরান আলোচনা করানিত যানা উহান খানি আহান সমীচিন নাসে। তারো ও নাঙউতার 
আলোচনা আগে করিক। 


ড:সিংহয় প্ৰসঙ্গক্ৰমে ‘The Bishnupriya Manipuri Language’ atea লেরিক 
উহানাত কতহান উদ্ধৃতি তুলিয়া ধরেসে উহানি অইলতায় “ They the (Mayangs) amongst 
themselves speak their own language whichis a dialeat of Hindee, but they 
all understand and most of them can speak Maunniporee”. An Account of 
the valley of Maunnipore by Major Mccullock, 1849. 


“ There is, moreover an Aryan dialect called Mayang still spoken in Manipur, 
the head quarters of which are two or three plain villages near Vishnupur 
+» the number of people in Manipur speaking this dialectis at present about 
1000 ...... Gaits history of Assam by Padmanath vidyavinode, 1908. 


” Mayang one of the languages spoken in the polyglot state of Manipur, may 
however be classed as a dialect of this language (Assamese).” Inperial 
Gazatter of India 1907. 


“ The population of Manipur includes a tribe called Meiung who speak a 
language of sanskrit derivation.” Descriptive Ethnology of Bengal by Dalton 
1872. 


“ There is also a degraded class called Kalachaya or Bishnupuri ...... They 
speak a language whichis different from true Manipuris and is infact closely 
allied to vulger Bengali.” Gaits Assam Census Report. 


“ Atribe known as Mayang speaks a mongrel form of Assamese known by 
the same name. They are also known as Bishnupuriya Manipuris ....., The 
language possesses characteristics of both languages (Assamese and Bengali) 
but at the same time differs widly from both.” Linguistic Survey of India 
vol.v.ptl, R419. by G.A. Grierson 1903. গ্রিয়ারসনর এরে উক্তি এহানাত সংক্ষেপে 
tosa 10058 Manupuris’ এহান বাদ পরেসে, উহান পুরাকরে মাতেদিলে নিয়াম হোবা 
অসিল। 


৩ 


SE fee ভাযাততর সমীক্ষা == 
মাতানি য়াকরের। ড: কালীপ্রসাদ সিংহ বিধুপরিয়া মণিপুরী সমাজর ভাষাতত্বুবিদ আগ কিন্ত 
ভাষাতত্ধিদ আগ হিসাবে ভাষাতত্র সূত্র সঠিক সিদ্ধাত্ত আলোচনা করানি থকসিললগে 
সিদধাত্ত আহানাত ফৌঅইতেগা শব্দর গঠন প্রণালী উহানাত আর অরিজিন না মঙ্গোলীয় 
অরিজিন উতার কিত্তা আহানৌ আলোচনা না করিয়া rane আহানাত পউকরে যানা উহান 
থকনাসিল।ড:সিংহর মতে “আধুনিক ভারতীয় আর্য ভাষা কোনহানউ ্রীষ্টীয় দ্বাদশ শতাব্দীর 
আগে পূর্ণরূপ নাপাছে।” বিঃম;ভাষাতত্ব রাপরেখা ৯পৃ-১। এ উক্তি এহানর সত্যতাউ প্রমাণ 
করিয়া মাতানি থকসিল। কারণ আধুনিক ভারতীয় আর্যাভাষা বুলতে হিন্দী, গুজরাটি, মারাঠী, 
রাজস্থানী, বাংলা, উড়িয়া, অসমীয়া হাবিরেউ বুঝার। তারো মণিপুরে কোম্বাকা aca ভাষা 
এহান হঙনি অকরল অর্থাৎ প্রাকৃত ভাষাত্ত অপত্রংশ অয়া কোস্বাকা হউইল উহানর আলোচনাউ 
সঠিকভাবে করানি থকসিল। যেতাউ অফ আমারতা খানি আহান আলোচনাত হিন নাইব, 
কারণ বিষ্ণুপ্রিয়া মণিপুরী জাত এহানর মানু মণিপূরেত্ত মণিপুরর বাহিরে আসাম, বিপুরা 
বারো বাংলাদেশে যেবাকা আহেসি ও সময়ত এরে বিষ্ণুধিয়া মণিপুরী ভাষা এহানর পূর্ণবাপলো 
আহেসিতা উনবিংশ শতাব্দীর ১ম পাদত। w: সিংহর মতে - “বিষ্ণুপ্রিয়া মণিপুরী ভাষার 
আধুনিকতম কালহান উনবিংশ ora প্রথম পাদত।” বি: ম: ভাষাতত্ব রূপরেখা পৃ-১। 
কিন্তু বিষ্ণুপ্রিয়া মণিপুরী ভাষা «গান আধুনিকতম নিশ্চিত কালহান উনবিংশ শতাব্দীর প্রথম 
পাদত এলাদেউ re নায়। যেহেতু ভাষা আহানর পূর্ণরাপ পেইতে অস্তত: শতাব্দী 
চারিহানর প্রয়োজন। তারো বিষ্ণুপ্রিয়া মণিপুরী ভাষা এহানর সৃষ্টির কালহান আলোচনা করে 
পারিয়ারতা অস্তত:কমপক্ষে যোড়শ শতক বা পনর শতকরে নিশ্চিত কালহান ধরিয়া। SAIC, 
আলোচনা নাকরিয়া এসাদে সিদ্ধান্তত যানা উহানেই অমূলকহান। সুতরাং বিষ্ণুপ্রিয়া মণিপুরী 
ভাষা এহান মাগধীহান না শৌরসেনীহান উহান পয়লাই লেপনি থকর।উহান লেপইলে বিষ্ণুপ্রিয়া 
মণিপুরী ভাষা এহানর সৃষ্টির কালহান লেগইতে হিন নায়তই | এপেইত আরাক বিষয় আহান 
লক্ষ্য করানি থক, বিষ্ণুপ্রিয়া মণিপুরী মানুয়ে বাংলা অক্ষর ব্যবহার করতারা উহানে বিভিন্ন 
গিরিগিথানিয়ে হয়তো ভাষা এহানরে মাগধীহান নিংকরতে পারে কিন্তু উসাদে নার কারণ 
উড়িয়া ভাষারতা দ্রাবিভী অক্ষর গ্রহণ করলেউ উড়িয়া ভাষা এহান মাগধী ভাষাহান। 


ড:সিংহয় আলোচ্য বিষয়হান এরেদিয়া পেইরাক করে আরাক নুরা তথ্য আহানাত 
অর্থ্যাৎ বিষুপপ্রিয়া মণিপুরী ভাষা এহানরে কোন কোন গিরিগিথানিয়ে কিসাদে কিসাদে ate 
মাতেসি, উতার আলোচনা করেসে। এরে যুক্তি এহান কিন্তু অতান্ত প্রণংসনীয়। কারণ ভাষা 
আহানর তুল এতিহাসিক তথ্যর সম্পর্ক উহান কিন্তু ডাঙর ভিন্তি আহান তাথকয়া ও তথ্য 
উহানির আলোচনা করিক। ১৮৭২ খৃষ্টাব্দত প্রকাশিত ডেলটন গিরকর ‘Ethnelogy of 
Bengal’ নাওর লেরিক উহানাত বারো ১৮৪৯ ইংরেজিত প্রকাশিত মেজর মেককুলকর ‘An 
Account of the Valley of Munnipore’ লেরিক উহানাত মনিপুর ভাষা এহান আসিল 

R 


বিঃ মঃ ভাষাত ভূর সমীক্ষা = 
বুলিয়া উল্লেখ করেসি। কিন্তু ড:সিংহয় এপেইত স্পষ্ট করে মাতানি থকসিলতায় সাহেব দ্বিয়গিয়ে 
ভাষা এহানরে কিনাঙ কিনাঙ মাতে সিলাতা। উহানি স্পষ্ট না করিয়া পেইরাককো vectra 
খুমল পুরান আলোচনা করানিত যানা উহান খানি আহান সমীচিন নাসে। তারো ও নাঙউতার 
আলোচনা আগে করিক। 


ড:সিংহয় প্ৰসঙ্গক্ৰমে ‘The Bishnupriya Manipuri Language’ atea লেরিক 
উহানাত কতহান উদ্ধৃতি তুলিয়া ধরেসে উহানি অইলতায় “ They the (Mayangs) amongst 
themselves speak their own language whichis a dialeat of Hindee, but they 
all understand and most of them can speak Maunniporee”. An Account of 
the valley of Maunnipore by Major Mccullock, 1849. 


“ There is, moreover an Aryan dialect called Mayang still spoken in Manipur, 
the head quarters of which are two or three plain villages near Vishnupur 
+» the number of people in Manipur speaking this dialectis at present about 
1000 ...... Gaits history of Assam by Padmanath vidyavinode, 1908. 


” Mayang one of the languages spoken in the polyglot state of Manipur, may 
however be classed as a dialect of this language (Assamese).” Inperial 
Gazatter of India 1907. 


“ The population of Manipur includes a tribe called Meiung who speak a 
language of sanskrit derivation.” Descriptive Ethnology of Bengal by Dalton 
1872. 


“ There is also a degraded class called Kalachaya or Bishnupuri ...... They 
speak a language whichis different from true Manipuris and is infact closely 
allied to vulger Bengali.” Gaits Assam Census Report. 


“ Atribe known as Mayang speaks a mongrel form of Assamese known by 
the same name. They are also known as Bishnupuriya Manipuris ....., The 
language possesses characteristics of both languages (Assamese and Bengali) 
but at the same time differs widly from both.” Linguistic Survey of India 
vol.v.ptl, R419. by G.A. Grierson 1903. গ্রিয়ারসনর এরে উক্তি এহানাত সংক্ষেপে 
tosa 10058 Manupuris’ এহান বাদ পরেসে, উহান পুরাকরে মাতেদিলে নিয়াম হোবা 
অসিল। 


৩ 


বিঃ মঃ ভাষাততৃর সমীক্ষা = 

গজর এরে উল্লিখিত বক্তব্য এতার মাতুঙে দেহিয়ারতা বিষ্ণুপ্রিয়া মণিপুরী ভাষা 
এহানরে আকতাই হিন্দীর সাদে ভাষাহান, কোনগই আধ ভাষাহান, কোনগই ‘অসমীয়ার শাখা 
আহান, কোনগই সংস্কৃতত্ত নিকুলেসে ভাষাহান, কোনগই বাংলার কথ্যরূপর লগে মান্না, কোনগয় 
অসমীয়া বারো বাংলা দ্বিয়হানিত্ত নিয়ামপারা তঙাল এসাদে বিবরণ দিয়া গেসিগা। উতার মা 
হাবিত্ত গুরুত্বপূর্ণ অসেতায় এজাত এহানরে বারো ভাষা এহানরে হাবিহানে ware’ বুলিয়া 
উল্লেখ করেসি। একমাত্র ডেলটন গিরকে “মেয়ুং’ বুলেসে। কিন্ত গ্রিয়ারসন গিরক আকখুলাগই 
এজাত এহানরে “ময়াং', বিষুরপুরিয়া মণিপুরী বারো “কালিসা মণিপুরী’ বুলিয়া উল্লেখ করেসে। 
তারে ইংরেজি লেখক বারো ভাষাতাত্বিকর মতে বর্তমান বিষ্ণুপ্রিয়া মণিপুরী ভাষা এহানরে 
আগেদে মণিপুরে “ময়াং' ‘মেয়ুং' “কালিসা মণিপুরী” বারো ‘বিষ্ণুপুরিয়া মণিপুরী’ নাঙ মাতানি 
অসে। কিন্তু এরে নাঙ এতা উল্লেখ করেসি হাবি লেখক বা ভাষাতাত্ত্বিক গিরিগিথানির সময়হান 
অসেতায় উনবিংশ শতাব্দী উহানে ড: সিংহয় উল্লেখ করেরতা- “উতার আগেকার ভিতরে 
নবখেন্্রর রচিত খুমল পুরান উল্লেখযোগ্য। পুরান এহানাত স্পষ্টভাবে উল্লেখ আছে যে রাজর্ষি 
ভাগ্য চন্দ্র আমলে অর্থাৎ অষ্টাদশ শতাব্দীর দ্বিতীয়ার্ধত ভাষা এহান মণিপুরে আছিল।” বি 
ম: ভাষাতন্বর রূপরেখা - পৃ: ১-২। নবখেক্্রর লিখা খুমল পুরানে গরীব নিরাজর আমলে 
কিসাদে করে “বিষ্ণপরিয়া” নাঙ থনি অসে উহানর স্পষ্ট বিবরণী পেয়ার। গরীব নিরাজর 
রাজত্বকালহান অসিলতায় ১৭১৪ খৃষ্টাব্দত্ত ১৭৪৯ খৃষ্টাব্দ পেয়া। উহান অইলে দেহিয়ারতা 
বিষ্ণুপ্রিয়া মণিপুরী ভাষা এহান অন্তত: যদি গজেদে ধরানি অর উহান অইলে চতুর্দশ শতকর 
মাঝামাঝিন্তো পঞ্চদশ শতক পেয়া ধরানি য়াকয়ের। কারণ ভাষা আহানরতাউ কাঠামো আহান 
হঙঁইতে অনেক বছর লাগের। ড: সিংহয় ভাগ্যচন্দ্রর আমলে নবখেন্দ্রর রচিত খুমল পুরানর 
কথা উল্লেখ করেসে উহান হয়তো ছাপাত ভুলসেহান নাকিহান? যদি ভুলয়া থার উহান অইলে 
শুদ্ধ করানি থকসিল। যেহেতু গরীব নিরাজর আমলে অসে উহানরে ভাগ্যচন্দ্রর আমল ধরিয়া 
ভাষা আহানর হঙনির সময়হান পিঠিয়েদে আনানির কোন যুক্তি নেয়। গরীব নিরাজর আমলে 
নোংঘ্রাংইরুপ্লার ঘটনাহান অসিলতা ভাগাচন্দ্রর আমলে নাগয়। গরীব নিবাজর সময়ত সাস্তদাস 
গোস্বামীরাংতো বিষ্ণুভক্ত ুলিয়া রামান্দী ধর্ম গ্রহণ না করিয়া সেংকরে Raa দীক্ষিত অসিলা। 
গরীব নিরাজউ বিষ্ণুপরিয়ামণিপুরীর প্রাটীনত্বর দাবী স্বীকার করেসিল। উহানে মাতে পারিয়ার 
গরীব নিবাজর আগেত্তএজাত এহান মণিপুরে আসিলা। জাত এহান মণিপুরে থাইলে  মানুর 
ভাষাউ মণিপুরে আসিল। তারো অস্তত: ধারনা আহান করে পারিয়ার চরাইরংবার আমলেউ 
মণিপুরে aca ভাষা এহানর অস্তিত্ব আসিল। ও কারনে চতুর্দশ. বা পঞ্চদশ শতাব্দী পেয়া 
এভাষা এহান মণিপুরেত্ত মিমুত নাসিল। অষ্টাদশ শতকে রাজর্ষি ভাগ্যচন্দ্রর আমলেত্ত ভাষা 
এহানর অস্তিত্ব মণিপুরেত্ত মিমুত অনি অকরল, উহান নির্দিষ্ট করে মাতানি য়াকরের। কারণ 
গরীব নিরাজে এ্রতিহাসিক তথ্য পুরিয়া নষ্ট করেসিলতা, মানুর থতাত্ত ঠার এহান কারিয়া নেনা 

8 


বিঃ মঃ ভাষাততুর সমীক্ষা = 
নুৱারেসিল। যেতাউ অক বিষ্ণুপ্রিয়া মণিপুরী ভাষা এহানর হঙনির হাকতাক চতুর্দশ বা পঞ্চদশ 
শতক বা আরাকৌ আগেদে যিতেগা পারে, উতার আলোচনা করিক। তারো যদি কোন গিরক 
আগয় খুমল পুরানরে উল্লেখ করিয়া ভাষা এহান কাছাড় তথা বাংলা দেশেত্ত আহেসে বুলিয়া 
মাতে থার উহান অইলে হংকরা মতহান মাতে পারিয়ার। ড:সিংহয় কাছাড় বারো বাংলাদেশেত্ত 
আহানির য়ারী এহান “The Bishnupriya Manipuri Language” লেরিক উহানাত 8 মত 
উহানরে খণ্ডন করেসে। উহানাত একমত। ড:সিংহর মতে - “মণিপূরে প্রাচীন কালেত্ত অনেক 
'আর্ধভাষা-ভাী আছিলা, উহান সম্বন্ধে কোন সন্দেহ নেই। কিন্তু  আর্যভাষা উহানাত্ত বিষ্ণুপ্রিয়া’ 
নাঙলো বুঝেয়ার ভাষা এহানর সৃষ্টি কোম্বাকা অইলতা, উহানেই আমার বিচার্যহান।” এরে 
বিচার্যমত এহানেই আসল ভাবধারাহান উহানাতপাংলাক করানি থকর। কিন্তু গিরকে আরাকৌ 
স্পষ্ট করে মাতেদেনা থকসিলতায় - ‘বিষ্ণুপ্রিয়া’ নাঙএহান হঙনির আগে এভাষা এহানর 
যেহেতু নাঙ মাহি পেয়ার হানতে ও নাঙর ভাষা তথাওু নাঙর জাত উহান মণিপুরে কোম্বাকাত্ত 
'আসিলাতা, বা হঙসিলতা, উহানেই আসল বিচা্্য বিষয়হান। হুদা বিষুপপরিয়া বুললে গরীব 
নিরাজর আমলেই সীমাবদ্ধ অনিত পরতাঙাই। যেতাউ অক জাত এহানর ভাষার ইতিহাস 
লেগকরতেগা শিলালিপি, সাহিত্য যেহেতু কিতাউ নাপেয়ার উহানাত ড:সিংহর “বরন ডাহানির 
এলা' বারো মাদই সরালেলর এলা’ এ দ্্যহানি নিয়াম উল্লেখযোগ্য। 


এলা এহানির প্রাচীনত্বর সময় লেপকরানিত ড:সিংহয় যেতা যেতা মন্তব্য করেসে 
উতার আলোচনা করিক। ড: সিংহর মতে - “এতার মাঝে বরণ ডাহানির এলা’ উহানেই 
প্রাচীনতম উপাদান হান। এলা এহানর কাল বিচারেত্ত আমার ভাষার ইতিহাসর ঈঙ্গিত পেয়ার। 
বরণ ডাহানির এলা উহানাত যে ভাষা, ধর্ম বারো ইতিহাসর ঈঙ্গিত পেয়ার উহানাত্ত মনে 
অরতা - এলা এহান রচিত অছেতা ১৬শ শতাব্দীর মাঝামাঝিত। এলা এহানরেই বিষ্ণুপ্রিয়া 
মণিপুরী সাহিত্যর প্রাচীনতম উপাদান হান বুলে পারিয়ার। এপেই লক্ষণীয় বস্তহানি এহানি = 
প্রথমত : বরণ ডাহানির এলার ভাষা উহান বিষ্ণুপ্রিয়া মণিপুরী ভাষার সৃষ্টি কালর ভাষাহান 
নাগয়। এলা এহানর ভাষাত্ত এহান স্পষ্ট অর যে ভাষা এহানর কাঠামো হান উতার অনেক 
আগেই হওয়া হদাছে। দ্বিতীয়ত: এলা এহানাত মেইতেই শব্দর প্রাচর্যা আছে। তৃতীয়ত: দ্বাদশ 
এয়োদশ শতাব্দীত প্রাচ্য অঞ্চলে যে সাধারণ ভাষা আহান আছিল, উহানার অনেক উপাদান 
বিষুগপ্রয়াত আছে। উহানলো অনুমান করে পারিয়ার যে 'ত্রয়োদশ চতুর্দশ’ শতাব্দীত ভাষা 
এহানর সৃষ্টি অছে।” বি: ম: ভাষাতন্বর রূপরেখা পৃ:- ২। ড: সিংহর এরে বক্তব্য এহানিরে 
খানি আহান পাজালানি থকর কারণ ভাষাতত্বর বিষয় হান হানতে ভাষা তাত্বিকর ভাষাউ 
হারাপানি নিয়াম হিনসে পারা। গিরকর মতে এলা এহানর চাষা এহান বিষ্ণুপ্রিয়া মণিপুরী 
ভাষা হঙনির আগেই হওয়া হদাসে। আগেদে উল্লেখ করেসিলু, ড: সিংহয় fferr মণিপুরী 
না বুলিয়া আগেদে এরে ভাষা এহানন নাঙ কিতা কিতা মাতানি অসিল উতার স্পষ্টাকরণ দেনি 

বিঃ মঃ ভাষাততৃর সমীক্ষা = 
থকসিল। বারো এলা এহানাত মৈতৈ শব্দ নিয়াম অয়া আসে উহানে গিরকর মতহান অসেতায় 
বিষ্ণুপ্রিয়া মণিপুরী জাতএহানর আগে মেইতেইয়ে মণিপুরে রাজা পালসিলা। উহান অইলেতে 
এহানরে প্রাচীন সাহিত্যহান বুলিয়া যেহান উল্লেখ করের উহান অযৌক্তিক। উতার গজে এলা 
এহানাত কোন কোন শব্দ মৈতৈ শব্দ উতাউ মাতানি থকসিল, বারো উতারতাউ ভাষাতন্বর 
আলোচনার সংজ্ঞালো দেহয়ানি থকসিল। দ্বাদশ ত্রয়োদশ শতাব্দীত প্রাচ্য অঞ্চলে কিসাদে কথ্য 
ভাষা হান আসিল, কোন কথ্য ভাষাহানর উপাদান বিষ্ণুপ্রিয়া মণিপুরী ভাষাত হমাসেতা, কিতা 
কিতা উপাদান, এতা হাবি কিত্তাউ উল্লেখ না করিয়া ত্রয়োদশ চতুর্দশ শতাব্দী বুলিয়া লেপনি 
উহানেই অমুলক হান। ও কারনে সঠিক Fares যিতেগা খানি আহান চিস্তাচানক করানি 
থক। 


ড: সিংহয় বরণ ডাহানির এলা এহান ১৬শ শতাব্দীর মাঝামাবিত বুলিয়া উল্লেখ 
করেসে বারো এহানেই প্রাচীনতম উপাদান হান। এলা এহান বিষ্ণুপ্রিয়া মণিপুরী ভাষা সৃষ্টি 
কালর ভাষাহান নাগয় !তারো দেহিয়ারতা ড:সিংহয় ‘বিষ্ণুপ্রিয়া’ নাও এহান হঙনির হাকতাক 
উহানরেই অর্থাৎ গরীবনিরাজর আমলরে ধরিয়া গজেদে যেহেতু ভাষা আহান হঙনিয় সম্ভাব্য 
সময় কমপক্ষে ৪০০ বছর ধরানি অর, উহানে উনবিংশ শতকরে ধরিয়া ৪০০ বছর গজেদে 
১৬ শ শতক ধরেসেতা। কিন্তু ‘বিষ্ণুপ্রিয়া’ নাঙ এহানর মানু এতারে ময়াং, খালাসাই ইত্যাদি 
যেতা নাঙ মাতানি অসে ওঁতার লগে বর্তমান বিষ্ণুপ্রিয়া মণিপুরী ভাষা এহান আকহান কিনা 
উহানর স্পষ্টীকরণ দেনি থকসিল। 


এখুরুম পয়লাই এলা ছ্যহানির আলোচনা করিক। বরণ ডাহানির এলারমা ড:সিংহয় 
‘The Bishnupriya Manipuris’ লেরিকহানাত নয়হান পেরাত এলা এহানর রচনাহান 
দেহয়াসে। আরাক আকবেদে “মাদই সরালেল এলাত পাচহান পেরা দেহয়াসে। কিন্তু বরণ 
ডাহানির এলার ৫নং পেরা উহানাত মাদইর লগে সোজা সম্পর্ক বারো বাপকর ঘরে অহানির 
ঈঙ্গিত থানায় È পেরা উহান মাদই সরালেল এলার অংশহান। যেকোন কারণে বরণ ডাহানির 
এলাত হমাসে। উহানর ভাষার GAT সম্পূর্ণ তঙাল। তারো গু অংশ উহান বাদদিলে বাকী 
এলা উহানর ভাষাত অমাটিক ব্যতিক্রম উহান ধরা নাপরের। বিষ্ণুপ্রিয়া মণিপুরীর সৌসুমারান্ত 
চিংকরিয়া এলা এহানর মেয়েক আগ দুগর লগে যেসাদেউ পরিচিত অইতারা, হায়হান, উহানাত 
কিন্তু কোন সন্দেহ নেয়। তবে এতাপারা এলা এহান নিংথি গিথানকে দিয়া যিতেগা অংশ 
আহান বাদ পড়তে অন্তত: লেখক গিরকরতাউ হুস্‌ আহান থানা থকসিল। যেমন - “ হাগর 
বপাক চেলটুপা, হাকহান ফারিয়াউ বরনহান দে” এলা ত্রহানাত বৈষ্ণব ধর্মর কোন য়ারীপরী 
নেয়। উহানে এলাএহান প্রাগবৈষ্ণব যুগে হঙসেহান, উহান হায়হান। কিন্তু এলাএহানাত যেহেতু 
হুরিয়ো" শব্দ এগ আসে Bara অইলে দেহিয়ারতা 'হরিয়ো” বা 'শিরিয়ো" শব্দ এগ অষ্টম 

বিঃ মঃ ভাষাতত্বর সমীক্ষা = 
শতকে পেয়ার। উতার গজে এলা এহানাত “পাহাংপা” শব্দর উল্লেখ থানায় আরাক আহানৌ 
মাতে পরিয়ার আতিয়া গুরুর পুতক ses কন্সিলে বাপকর সিংহাসন হান বুলিয়া রাজাগ 
পালসিল উহানে তারে 'পাখাংবা বুললা। তা খুমল বংশর পয়লাকার রাজাগ। ৩৩ খৃষ্টাব্দত তা 
মণিপুরে রাজাগ পালসিল। গু কারণে মণিপুরী সাহিত্য এহানর সৃষ্টির কালহান ধরিয়া নেসিগাতা 
৩৩ খৃষ্টাব্দত্ত । আসলে ওঁ মণিপুরী সাহিত্য উহান বর্তমান বিষ্ণুপ্রিয়া মণিপুরী সাহিত্য এহান। 
মৈতৈ সাহিত্যহান নাগয়। পাংখাংবা বা পাহাংপারে মৈতে রাজাগ ধরিয়া, বিষ্ণুপ্রিয়া মণিপুরী 
ইতিহাসর অস্তিত্বরে লুপ্ত বা মিমুত করানির উদ্দেশো হংকরা ইতিহাস হান। যেহেতু আতিয়াগুরু 
বারো PET কঙ্গিল উতা বন্রবাহনর বংশজ, মৈতৈ নাগয় আরাক আকবেদে এলা এহানাত 
রাবল, লসমন, বীরবাউ ইত্যাদি যেতা নাঙ আসে, উবাকা অবশ্য চিন্তা করানি য়াকরের, রামায়নর 
প্রভাব এলা এহানাত পরেসে। এহান স্বাভাবিক হান। তুলসীদাসে রামায়ন রচনা করেসিলতা 
১৪ শ শতকে বারো কৃত্তিবাসে রচনা করেসিলতা ১৫ শ শতকে, উহানে এলা এহান ১৪ শ বা 
১৫ শ শতকর আগে হঙো নুরারের, ড:সিংহয় ১৬ শতকর মাঝামাঝি বুলিয়া ধরেসেতা। কিন্ত 
এহানরে আসল যুক্তিহান বুলিয়া ধরানি সম্ভব নার । কারণ তুলসীদাস বারো কৃত্তিবাসর রামায়ন 
রচনা অসেতা 'নবা ভারতীয় আর্য ভাষালো’ কিন্তু এহানাত মধ্যভারতীয় আর্যভাষার প্রভাব 
থানায় এলা এহানাত তুলসীদাস বারো কৃত্তিবাসর রামায়নর প্রভাব না পরিয়া বাল্মিকীর সংস্কৃত 
রামায়নর প্রভাব পরেসে বুলানি উহানেই যুক্তিযুক্ত। যেহেতু ভাষার ইতিহাস হান অসেতায় 
প্রাচীন, মধ্য বারো নবা। তাথকয়া এলা এহান আরাকৌ আগেকার রচনাহান ধরানি য়াকরের। 
ডঃ; সিংহয় আরাকৌ যুক্তি দেহয়েরা মাতের তা, উতার গজে খুমল রাজার দুর্ভিক্ষ হানর ঘটনা 
ড:সিংহর মতে ১৫১৫ খৃষ্টাব্দে । তারো এলা এহান ১৬ শ শতকর রচনাহান বারো ভাবা এহান 
এয়োদশ বারো চতুর্দশ শতকে হঙসেহান, এহানেই ড: সিংহর মূল বক্তব্যহান। কিন্ত যদি এলা 
এহান ষোড়শ শতকে হওয়া থার, উহান অইলেউ দেহিয়ারতা ভাষা এহানর কাঠামোহানাত 
রামায়নর কতগ শব্দ বাদে বাকী উতা নব্যভারতীয় ভাষার পূর্ণরাপ পাসে। উহান অইলে ভাষা 
এহান অস্ত: দ্বাদশ বা এয়োদশ শতকে হঙসেহান বুলিয়া মাতে পারিয়ার। ড:সিংহয় আরাকৌ 
উল্লেখ করের - দ্বাদশ বা এয়োদশ শতকে প্রাচ্য অঞ্চলর কথ্য ভাষা আহানর প্রভাব এ-ভাষা 
এহানাত পরেসে। প্রাচ্য অঞ্চলে কিসাদে কথা ভাষা হানার প্রভাব পরেসিল উহানতে উল্লেখ 
নেয়। তবে এহান প্রায় নিশ্চিত রূপে মাতানি যাকরের দ্বাদশ বা এয়োদশ শতকে প্রাচ্য অঞ্চলে 
বর্তমানে বিষ্ণুপ্রিয়া মণিপুরী ভাষা এহানেই মণিপুরে আসিল (হয়তো আরক নাও আহান অইতে 
পারে) & ভাষা উহানেই পিসেকার বা বর্তমান বিধুপরিয়া মণিপুরী ভাষা এহান। কারণ কামর পেত্ত 
সম্পূর্ণ ভাষা আহানর প্রভাবে আরাক ভাষা আহান হঙসে বুলানি উহানউ যুক্তিহান নাগয়। 
উহান খাদি অয়া থার তাইলে দ্বাদশ বা এয়োদশ শতাব্দীর অনেক আগে মণিপুরে বিষ্ণুপ্রিয়া 
মাগপুরী। জাত এহান আসিলা যেতারাংতো এরে ভাষা এহানর সৃষ্টি অসেতা। যেতাউ অক 
৭ 
সি 


-= বিঃ মঃ ভাষাততুর সমীক্ষা = 
উতার আলোচনা করিক। তারো নিংবি দেবীর থতাত কিসাদে অয়া রাবল, লসমন, বীরবাউ 
এরে প্রাকৃত শব্দ এতা জিংতা অয়া আসে উহান কিন্ত চিন্তার বিষয়হান। কিসাদে করে 'শিরিয়ক্ো” 
হরিয়ো, 'পাখাংবাস্ত” 'পাহাংপা" আহিল এতার ব্ুৎপত্তিগত আলোচনা এলা এহানর শব্দর 
বুৎপত্তি, মৈতৈ প্রভাব পরেসে কিনা উতার আলোচনাউ করানি থকসিল। তারো এতা হাবি 
দিশদর্শন আলোচনা না করিয়া এয়োদশ বারো চতুর্দশ শতাব্দীত ভাষা এহান হঙসেহান বুলিয়া 
লেপয়া মাতানি অযৌত্তিক। তদানীস্তন কালে বিষ্ণুপ্রিয়া মণিপুরী ভাষার উন্নতির প্রভাব ভারতবর্যর 
আর আর সাহিত্যর গজেউ পরতে পারে কিন্তু হাবিতা তথ্য গরীব নিৱাজর আমলে জিত 
পুরিয়া মাঙনির কারণে উতা হাবি মাতানি সম্ভব নায়া নুৱা দিক্‌ আহানলো আগুয়েইতে বাধ্য 
অসিতা। তারো গু দিক্‌ উহানর আলোচনাত কিন্তু আমারতা সঠিকতা থানা থকর যেহানে 
নিজর জাত আহানর অত্তিত্বরে সঠিক পথ আগত পৃথিবীর বুকে উবা করে দিতয়। ড: সিংহর 
লেরিকর আরাক ডাঙর দিক আহান লক্ষ্য করানি অইলে দেহিয়ার ভাষাতত্বর সূত্রে প্রাধান্য 
দিয়া আলোচনা করাত যিতেগা এতিহাসিক তথার গজেউ আলোচনা করেসে। কিন্তু আলোচনাত 
গিয়া হাবিতা মিমুত অসে বুলিয়া মনে অর। 

ডঃ সিংহয় চারিহান থিওরি উপস্থাপনা করেসে। ১নং কৈরেং খুলাকপার থিওরি। 
২নং কাছাড়র অনুপ্রবেশ থিওরি। wae বনুবাহনর প্রচলিত কাহিনী থিত্তরি। sae মাগধীবা 
শৌরসেনী। ১নং বারো ২নংথিওরিরে গিরকে যেসাদে খণ্ডন করেসে উহানরে এতিহাসিক 
ভিত্তি মাতানি য়াকরের। কিন্তু ৩নং থিওরিরে খণ্ডন করতেগা যেতা ভিত্তি উপস্থাপনা করানি 
অসে উতার খানি আহান আলোচনা করিক। ড: সিংহর মতে “This theory cannot be 
accepted on the following grounds : First the story of migration from Dvaraka 
and Hastinopura doesnot occur in the Mahabhareta. Secondly there are rea- 
sons to doubt whether the present Manipur was that of epic.” (The Bishnupriya 
Manipuri Language. ? 10) 


ড:সিংহয় কোন মণিপুরর আলোচনা করের এহান মাতানি হিনসে। কারণ দ্বারকা 
বারো হস্তিনাপুরর মাইগ্রেসনর য়ারী যদি নার উহান অইলে কি এতিহাসিক মণিপুরর য়ারী নার 
থাং? বন্রুবাহনতে হস্তিনাপুরেত্ত অঙয়া আহেসে রাজাগ নাগয়। বন্রুবাহন মণিপুরর আদি আর্য 
রাজাগ। উহান যদি ড: সিংহয় স্বীকার না করের, উহান অইলেতে agar কোন মণিপুরে 
রাজাগ পালসিল উহানতে মাতানি থকসিল। উতার গজে ড:সিংহয় আরাকৌ মাতেরতা ~ “It 
is not possible for a handful of persons to retain their language for such a 
long period in the heart of a land which was preeminetly a land of Tibeto 
Burman Speakers. (The B.M. Language P-10) দেহিয়ারতা মণিপুরে agatera 


৮ 


~ বিঃ মঃ ভাষাতত্বর সমীক্ষা = 
আগে মৈতৈয়ে রাজত্ব করেসিলা, উহান নাইলেতে তিব্বতীবার্মার কোন শাখাহান মণিপুরে 
আৰ্য বা গন্ধর্বর আগে রাজা পালসিলা উতার শাওসাদ মাতানি থকসিল। এসাদে খুটি লেপ 
নেই আলোচনা করানিরতা কোন যুক্তি নেয়সিল।ও কারণে বর্তমান সমীক্ষাত উতার আলোচনা 
করিক। 


ORRA ময়াং কোলিসা, কালাছায়া, খালাছাই)বা বর্তমান বিষ্ণুপ্রিয়া মণিপুরী ভাষাএহান 
দ্বারকা বারো হস্তিনাপুরেন্ত মহাভারতর যুদ্ধর পিসেদে মণিপুরে নেসেগা বুলিল যে তথ্য উতা 
কিসাদে লেরিকরমা আসিল বা আসে, কোংগয় মাতেসিলা, উতার কোন তথ্য না দেহুয়ানিয়ে, 
মতএহান G: সিংহর নিজর হংকরা মতহান বুলিয়া মনে অর। মহাভারতর কুরুক্ষেত্র যুদ্ধরমা 
বজুবাহন নাহেসে। বনুবাহন আহেসিলতা অশ্বমেধ যজ্ঞরমা, গুপেইত বিষ্ণু মূর্তিগলো মণিপুরে 
হস্তিনাত্ত আহেসে, এহান মহাভারত তথা কিংবদন্তী মতহান। 


(২) বর্তমান মণিপুরেস্ত বিষ্ণুপ্রিয়া মণিপুরীর অস্তিত্বরে লুপ্ত করানির নিঙে বিভিন্ন এতিহাসিকে 
উড়িষ্যার মনফুর বারো গঞ্জামর মইলাপুররে এতিহাসিক মণিপুর বুলিয়া ব্যাখ্যা দিতারা। কিন্তু 
এতিহাসিক আর. সি. মজুমদার গিরকে উতা হাবি খণ্ডন করিয়া বর্তমান মনিপুররেই এতিহাসিক 
মণিপুর বুলিয়া প্রতিষ্ঠা করেদিল। সুতরাং মণিপুর সম্পর্কে আর বিতর্কর কোন প্রয়োজন নাপরের। 
এতিহাসিক কাঠামোরে পরিবর্ধন করানির নিঙে বিভিন্ন এতিহাসিকে অবাস্তর প্রশ্নলো জটিল 
করিয়া তুলানির একমাত্র কারনহান অসেতায় মণিপুরেত্ত ১ 'র্ধ ভাবার অপ্তিত্বরে মিমুত করানির 
নিঙে। কিন্তু আর্যভাষার অস্তিত্ব নেয়নির লগে লগে এতিহাসিক সত্য বন্ুবাহনর মণিপুর, 
ব্যাসদেবর মহাভারত, জৈমিনী মহাভারত, কাসীদাসী মহাভারতর তথা এতা হাবিরতাউ নিরসন 
অয়তৈ। তাথকয়া ইতিহাস অসেতায় অতীতর সত্য ঘটনা উহানরে উদ্ঘাটন করানি। এঁতিহাসিক 
রমেশ চন্দ্র মজুমদার গিরকে ও ইতিহাসর মূল তথ্য উহানরে হাবির yew তুলিয়া ধরে দিল। 
সুতরাং বিষ্ণুপ্রিয়া মণিপুরী জাত এহানেই একমাত্র মণিপুরে আর্য জাতিহান, যেতার ভাষাহানউ 
আর্ধভাষাহান উহানাত দ্বিমত অনির কোন প্রশ্ন নেয়। ড: সিংহয় নিজে এরে ভাষা এহান 
মণিপুরে হঙসেহান বুলিয়া এগদেউ মাতের। মণিপুর খাঙাবক, হীরক, গুয়াখঙ, ঙাইখঙ, 
বিষ্ণুপুর, মৈরাং এরে লয়া এতাত ভাষা এহানর অস্তিত্বরে স্বীকার করের কিন্তু বর্তমান মণিপুর 
সম্পর্কেউ একমতে আহে নুয়ারের। এগদে যে যে লয়ার উল্লেখ করেসে Bor হাবি মণিপুর 
ANG | তারো ড: সিংহর বক্তব্য এতা খানি আহান খাপছাড়া মনে অর। আসলে ভাষা আহানর 
লগে জাত আহনর সম্পর্ক থানা থকর। কারণ জাত আহানর সৃষ্টিতত্ব নাথাইলে ভাষা আহানর 
সুষ্টিতত্ব আহে নুরারের। গু হানলো জাতীয় ইতিহাসর লগে ভাষার ইতিহাসরতা অঙ্গাঙ্গি 
জড়িত৷ ড: সিংহয় আরাকৌ মাতানি মনারতায় বন্দুবাহন আকখুলাগর পক্ষে মৈতৈ আসি ফাম 
মাহানাত কিসাদে এতাপারা ভাষা আহানরে রক্ষা করিয়া থাপারতয়তা। উহান অইলেতে আর 
৯ 


৮ বিঃ মঃ ভাষাততৃর সমীক্ষা = 
আর তথ্য উতারেউ খণ্ডন না করলেউ চলেসিল। কিন্তু ভাষাতাত্বিক তথা ইতিহাসর সত্য 
সন্ধানী মানু আগরতা অনুধাবন করানি থকর। বজুবাহন যদি আর্ধরাজাগ অয়া থার উহান 
অইলে তার প্রজবর্গ উতাতে কিতা অসিলাতা? নাইলেতে বজুবাহন মৈতে রাজাগ অনা থকয়তৈ। 
কিন্তু উহান ইতিহাসে নাকরের, তারো বজ্ুবাহনর আরাকৌ আগেদে যদি আমি মণিপুরর ইতিহাস 
আলোচনা করিয়ার উহান অইলে গদ্ধর্ব রাজত্ব বারো দৌ অর রাজত্ব মণিপুরে পেয়ার। এরে 
ইতিহাস এহানর খানি আহান আলোচনা করলে w: সিংহর প্রদত্ত ৪ নং থিওরি অর্থাৎ মাগধীহান 
না শৌরসেনী হান উহানর আলোচনা করতে খানি আহান সোজা অইব বুলিয়া মনে অর। 
এখুরুম মণিপুরে দৌয়ে বারো গন্ধর্বয় রাজা পালসিলা Bera সংক্ষিপ্ত আলোচনা চুটি আহান 
করিক। 


মণিপুর লেইপাক এহানাত দৌরমা শেষ রাজাগ পালসিলতায় ইন্দুঅর্থাৎচন্দর দেব। 
ইহ্দুর থাংনাত চিত্রকেতু পয়লাকার গন্ধর্ব রাজাগ। খামতলে চিত্রবাহন বা চিত্রভানু । পিসেদে 
জিলক চিত্রাঙ্গদা। থাংনাত বশুবাহন। এসাদে করে দৌরভাষা, গন্ধর্বভাষা, আর্যাভাষা, পিসেদে 
পালি ভাষার প্রভাবউ পেয়ার। কারণ খৃ-পূর্ব ৫৫০ অন্দে শাক্যবংশীয় ধ্বজরাজ সিংহর রাজত্ব 
মণিপুরে উল্লেখ আসে। উতার গজে বিভিন্ন সময়রমা আযজাতি মণিপুরে হমাসিলা। দৌর 
ভাষারে দেবভাষা মাতানি অর - যেহানর পিসেকার রূপহান অসেতায় বৈদিক আর্য বা সংস্কৃত। 
এবাকাউ দেবভাষা বুলতে সংস্কৃতরেই বুঝার গন্ধর্ব জাত এহান এলা, নাছাত নিয়াম পটু, তানু 
দৌর রাজসভাত এলানাছা দিলা। তারো দৌ বারো গন্ধর্বর ভাষা দ্বিয়হানিউ আকহান। উতার 
লগে আর্যভাষা তিলনিয়ে ভাষা এহানরতা আরাকৌ সমৃদ্ধ অইল। এরে ভাষা এহানরেই 
বৈদিক আর্যভাষা মাতানি অসেতা। যেতার আরাক নাঙ আহান দেবভাষা, সংস্কার প্রাপ্ত অয়া 
‘সংস্কৃত’ মাতানি অর। ভারতীয় হাবি আর্যভাষা এরে বৈদিক আর্য বা দেবভাযাত্তে প্রাকৃত 
অর্থাৎ মধ্য ভারতীয় আর্যভাষা, উহানাত্ত নব্য ভারতীয় আর্যভাষার সৃষ্টি অসেতা। কিন্তু হাবিত্ত 
ডাঙর সমস্যাহান অসেতায় - অঞ্চল ভেদে যেবাকা মধ্যভারতীয় আর্যভাষাত্ত নব্য ভারতীয় 
আর্য ভাষা হঙঁইল, উবাকা কিন্তু আঞ্চলিক নাঙে পালইল। মধ্য ভারতীয় আর্য ভাষারমা 'শূরসেন’ 
অঞ্চলে শৌরসেনী, মগধ অঞ্চলে ‘মাগধী’ মহারাষ্ট্র অঞ্চলে মাহারাষ্ট্ী, এসাদে নাঙ হউইল। ওঁ 
অঞ্চলর রাজাভিত্তিক পাঞ্জাবী, রাজস্থানী, অসমীয়া, বাঙালী, মৈথিলী, এসাদে বিভিন্ন নাঙলো 
আধুনিক ভাষা এতার নাঙ থনি অইল। তদ্ুপ মণিপুরর ভাষাহান হিসাবে পয়লাই মণিপুরী, 
পিসেদে ‘বিষ্ণুপুর’ অঞ্চলে সীমাবন্ধ বুলিয়া বিষ্ণুপুরীয়া মণিপুরী এবাকা 'বিফুধিয়া মণিপুরী” 
মাতানি অর। মণিপুর ভারতর পূর্ব প্রান্তত থাইলেউ ভৌগোলিক পরিবেশহান সম্পূর্ণ ভিন্ন। 
তারো পূর্বাঞ্চলর ভাষাহান অইলেউ পূর্বাঞ্চলর ভাষার অনুকরণে হঙসেহান মাতানি সম্ভব 
নার। কারণ “জিপসী” ভাষা উহান ইউরোপে থাইলেউ উহানরে হাবি ভাষা তাত্তিকে ভারতীয় 


১০ 


a EEE ভাষাতত্তর সমীক্ষা = 
আর্যভাষাহান বুলতারা, উহান হায়হান। উহানে মণিপুর আসাম বারো বাংলা তথা মথুরার 
অধীনস্থ ভূমিহান নাগয়। বিভিন্ন সময়রমা মণিপুরে ধর্ম প্রচারক আহেসিলা। Sera সাম্িধ্যত 
আয়া বহু শব্দর প্রভাব পরতে পারে তবে যেহেতু হাবিউ আর্য ভাষা ABS | উহানে ভাষা 
আহানর শব্দর তুল আরাক ভাষা আহানর শব্দর মিল থাইতয় উহান স্বাভাবিক হান, কিন্ত 
বাবগর গঠন প্রণালী তথা ধ্বনিতন্র দিক উহানলো ভাষা আহানর লগে সম্পর্ক লেপকরানি 
হানেই আসল সিদ্ধাপ্তহান অনি থক। গু তুলনামূলক আলোচনা করানির আগে ভাষাতাত্বিক 
গিরিগিখানিয়ে ‘বিষ্ণুপ্রিয়া মণিপুরী’ ভাষার গজে যেতা মন্তব্য করেসি, উতাউ খানি আলোচনা 
করানি থক। এতার থাংনাত মণিপুরে “মৈতৈ ভাষার প্রাধান্য আহানিয়ে বর্তমানে “বিষ্ণুপ্রিয়া 
| মণিপুরী’ ভাষাত মৈতৈ শব্দ হমানিয়ে ভাষা এহান আরাকৌ সমৃদ্ধ অইল। এরে আলোচনা 
এহানাত ফৌঅনির আগে ভাষাতাত্বিক বারো ওঁতিহাসিক গিরিগিথানিয়ে যেতা যেতা নাঙ 
| খদেসি উতার আলোচনা করিক। 


বিঃ মঃ ভাষাতত্তর সমীক্ষা = 


২য় অধ্যায় 
বিষ্ণুপ্রিয়া মণিপুরীর বিভিন্ন ate = ভারতবর্ধরমা বহু ক্ষত্রিয় জাত আসি। কিন্তু 
বিষ্ণুপ্রিয়া মণিপুরীর সাদে লয়লাটে পাসি এসাদে জাতর ইতিহাস নেয় বুলানি য়াকরের। ড: 
কালীপ্রসাদ সিংহয় “বিষুরপ্িয়া মণিপুরী ভাষাতত্বর রূপরেখা” লেরিক উহানাত গু নাঙ Bot 
হাবির ধরতিহাসিক তাৎপর্য অলোচনা করেসে। তেবউ ভাষাতত্বর সমীক্ষা লেরিক এহানাত 
সেংকরে আলোচনা করিক। ভারতবর্ষ তথা বিদেশী ভাষাতত্ববিদ বারো এঁতিহাসিক 
গিরিগিথানিয়ে এজাত এহানরে বারো ভাষা এহানরে বিষ্ণুপুরীয়া মণিপুরী, কালিছা, কালাছায়া, 
খালাছাই,ময়াং, মেউং এসাদে নাঙমাহি ব্যবহার করেসি কিন্তু আমারে আমি ‘বিষ্ণুপ্রিয়া মণিপুরী” 
মাতিয়ার | ড: সিংহয় “বিষ্ণুপ্রিয়া মণিপুরী” নাঙ এহান বিশ বছরর গজে নাগয় বুলিয়া মন্তব্য 
" করেসে। মনে অরতা গিরকর এরে উক্তি এতা ব্যঙ্গোক্তি। কারণ ১৯৫৫ ইংরেজিত্ত সাহিত্য 
পরিষদর সিদ্ধাত্তর মাতুঙে ভাষা আন্দোলন চলিল বারো ১৯৭৭ ইংরেজিত গিরকর ‘বিষ্ণুপ্রিয়া 
মণিপুরী ভাষাতত্বর রূপরেখা’ ছাপানি অইল। এরে হিসাব এহানলো গিরকে মাতেরতা বিশ 
বছরর গে নাগয়॥ কিন্তু নিখিল বিষ্ণুপ্রিয়া মণিপুরী মহাসভা সংগঠন এহান ১৯৩২ ইংরেজিত 
হঙনিয়ে ভাষা আহানর পাল করানির চেতনা এহান কমপক্ষেউ অস্তত:৭০ বছর অয়া হদাসে, 
কিন্তু গরীব নিরাজর আমলে যেহেতু “বিষ্ণুপ্রিয়া” ats এহান প্রচার অসিল ওঁ হিসাবে অইলে 
শব্দ এহান অস্তত:৩০০ বছর GM হদাসে। তারো জাত আহানর ভাষা আহানর গজে এসাদে 
মন্তব্য করানি উহান যথার্থহান নাগয়। 


আমারে আরআর জাতে “মণিপুরী” বুলতারা, বিষ্ণুপ্রিয়াউ বুলতারা। এতার আলোচনা 
প্ৰসঙ্গক্ৰমে আগেদেউ আলোচনা করানি অইল। মণিপুরর মানু “মণিপুরী”, বিষ্ণুর প্রিয় ভক্ত 
“বিষ্ণু প্রিয়া” জাত্যার্থে বহুবচন, তারো বিষ্ণুপ্রিয়া মণিপুরী। ড: সুনিতী কুমার চাটার্জী গিরকে 
“বিধুঃপুরীয়া” ড: বাণীকান্ত কাকতি গিরকে “বিষ্ণুপুরিয়া মণিপুরী’, ড: ভোলানাথ তেওয়ারী 
গিরকেউ ‘বিষ্ণুপুরীয়া মণিপুরী” এসাদেই উল্লেখ করেসি।ড:জি এগিয়ারসন সাহেব ভাষাতত্ববিদ 
আগো। ভারতীয় ভাষাতত্ববিদে গিরকরে অনুসরণ করেসি মাত্র কিন্তু নিজস্ব ভাষাতত্বর দিকলো 
আলোচনাতআগ না বারেসি। গ্রিয়ারসনর মতে মণিপুর ‘বিষ্ণুপুর’ অঞ্চলর মানু উহানলো 
“বিষ্ণুপুরীয়া মণিপূরী’। গিরকে কালিসা মণিপুরী বারে৷ ‘ময়াং' বুলিয়া উল্লেখ করেসে। গেইটেউ 
RAN বুলিয়া উল্লেখ করেসে। তারো বিষ্ণুপুরী, বিষ্ণুপুরীয়া মণিপুরী, কালিসা মণিপুরী 
বারো ময়াং হাবিহানি জাত আকহানরে বারো ভাষা আকহানরে বুঝার। তারো উতার আলোচনা 
পিসেদে করিক। 


বিষ্ণুপ্রিয়া মণিপুরী মানুয়ে কোন কোন লয়াত আমার নিজর ভিতরে “বাঙালঠার” 

= বিঃ মঃ ভাষাতত্তর সমীক্ষা = _ 


কোন কোন গিরিগিথানিয়ে নিংকরতারা। তারো নিশ্চয়ই এতিহাসিক তাৎপর্য আহান এহানর 
পিঠিত লুকেয়া আসে, উহানর জট উগো খুলানি থক । ড: সিংহর মতে - “বাঙাল” শব্দ এগো 
আহেছেতা বাংলা ‘বাঙাল’ শব্দত্ত। শব্দ এগো মূলত: আহেছেতা সংস্কৃত ‘বঙ্গাল’ শব্দত্ত। ‘বঙ্গ 
m শব্দর অর্থহান অইলতায় বঙ্গীয় অর্থাৎ বঙ্গদেশীয়’ ....... ‘বঙ্গাল’ শব্ত্ত ‘বাঙাল’ শব্দ 
এগো স্বভাবতই ভাষাতাত্বিক নিয়মানুসারে আহের। দ্বিতীয়ত: বাংলা OTS অনেক মানু 
আয়া বিষ্ণুপ্রিয়াত হমাছি এসাদে কিংবদন্তী আমার ঘরে ঘরে আছে।..... সুতরাং আমি অনুমান 
করে পারিয়ার যে বাংলাদেশেত্ত যে মানু আয়া বিষ্ণুপ্রিয়ারাং হমাছি, তানুরে “বাঙাল' বুলতে 
বুলতে ক্রমশ: অর্থ বিস্ৃতির ফলে হাবিরাং পিছে নাঙউহান প্রযোজ্য অছেতা।” (বিষ্ণুপ্রিয়া 
মণিপুরী ভাষাতত্বর রূপরেখা পৃ-১০-১১।) ড: সিংহর এরে বক্তব্য এহানির সমীক্ষা আহান 
আলোচনা করিক। (১) বাংলা ভাষাত কোনদিন ‘বাঙাল’ শব্দ ব্যবহার নাকরতাবা করতারাতায় 
“বাঙালী' | (২) সংস্কৃতে 'বঙ্গ' বুলিয়া শব্দ আসে, ‘বঙ্গাল’ বুলিয়া কোন শব্দ নেয়। “বঙ্গ* শব্দ 
এগো এতিহাসিকগ। পরবর্তী যুগে “বঙ্গ'শব্দর লগে “আল' প্রত্যয় যোগে ‘বঙ্গাল’ শব্দএগ 
হঙসেগো। তারো বাংলা ‘বঙ্গাল’ শব্দত্ত “বিষ্ণুপ্রিয়া মণিপুরী” বাঙাল শব্দ এগ আহেনুৱারের ! 
'বঙ্গাল' বুলতে বঙ্গদেশীয় বুঝার, বাংলা ভাষারে না বুঝার। কিন্তু ‘বাঙাল বুলতে আমারতা 
ঠারহানরে বুঝার, জাতহানরে নাবুঝার। কিন্তু বঙ্গাল বুলতে জাত হানরে বুঝার। বাংলা ভাষার 
লগে বিষ্ণুপ্রিয়া মণিপুরী দাষার শব্দর মিল কোন কোন কাফামে দেহিয়ার কিন্তু গঠন প্রণালী 
সম্পূর্ণ তঙাল। বাংলা দেশেত্ত মানু আয়া এভাষা এহানর এসাদে সৃষ্টি অইলে বাংলা ভাষার 
উপভাষার সাদে ব্যবহার বিধি থানা থকসিল কিন্তু বিষ্ণুপ্রিয়া মণিপুরী ভাষার গঠন প্রণালী 
বাংলা ভাষাত্ত বহু উন্নতি, তারো ড: সিংহর বক্তব্য এহানে প্রত্যক্ষভাবে বাংলার উপভাষাহান 
না মাতলেও পরোক্ষে উপভাষাহান বুঝার। কিন্তু ভাষাতত্বর সমীক্ষাত উহান সম্পূর্ণ অযৌক্তিক। 
উতার গজে ড: সিংহয় আরাকৌ; মাতেরতা - “অনেকগোয় ভাষা এহান অষ্টাদশ শতকর 
মধ্যভাগে বাংলা দেশেত্ত আহেছেহান বুলিয়া মাততারা। ও মত উহান ড: সিংহর গ্রস্থাস্তরে 
(The Bishnupriya 119100119100909)গ্রন্থত বহুধাযুক্তিলো খণ্ডন করেছে।” বি: ম: 
ভাষাতত্বর রূপরেখা পৃ-২। সুতরাং গিরকে বাংলাদেশেত্ত হমাসি মানু উতারে ‘বাঙাল’ বূলতে 
বুলতে হাবিরাং প্রযোজ্য অসে বুলিয়া যে উক্তিহান করেসে উহানরে নিজেই খণ্ডন করানিয়ে 
বাংলা 'বঙ্গাল' শব্দত্ত অথবা বাংলাত্ত মানু আয়া আমার “বাঙালঠার' শব্দ এগ হঙনির কোন 
এতিহাসিক যুক্তি নেয়। তারো এসাদে সিদ্ধান্ত অমূলক। আমি কোন দিন বাঙালীরে ‘বঙ্গাল’ বা 
‘বাঙ্গাল’ না মাতিয়ার। ‘বাঙ্গাল’ মাতিয়ারতা মুসলমানরে। এবাকাউ পক্মানীদর মুঙর পারর 
মানু উতা ‘বাঙ্গাল’ বুলিয়াই পরিচিত। উহানলো পূর্ব বঙ্গর মানুরে ‘বাঙ্গাল’ বুলতারা। ও পূর্ব 
নাগর মানু যদি আমারাং হমেয়া থাইতারা উহান অইলে আসাম বা কাছাড়ে হমানি যাকরের 


কিনু উপাদেউ কোন কিংবদত়ী মত নেয়। সুতরাং ‘বঙ্গাল’ বা ‘বাঙ্গাল’ শব্দত্ত ‘বাঙাল’ শব্দর 

বিঃ মঃ CRO eA সমীক্ষা = 


ভাষাতাত্বিক ব্যাখ্যা আহে পারের বা আনানি য়াকরের কিন্তু এতিহাসিক ব্যাখ্যা নেয়নিয়ে এ 
ব্যাখ্যা এহান অযৌক্তিক। 


এখুরুম পণ্ডিত ধবজরাজ সিংহর ব্যাখ্যার আলোচনা করিক। ধবজরাজ সিংহর মতে 
“পিঙ্গল’ শব্দত্তো ‘বাঙাল’ শব্দ এগো আহেসেগ। ড:কালীপ্রসাদ সিংহয় এরে মত এহান খণ্ডন 
করেসে গু ব্যাখ্যা উহান অইলতায় - ‘পিঙ্গল’ শব্দত্ত আনিয়া ব্যাখ্যা করেছে উহান হস্তিনাপুরর 
পার্শ্ববর্তী অঞ্চলেত্ত বিষ্ণুপ্রিয়া এতা আহেছিতা - এ মত এহান পোষণ করানিরকা স্বকপোল 
কল্পিত ব্যাখ্যাহান। বস্তুত: (ক) শব্দ এহানর পিছনে উসাদে কোন tradition আমারাং নেই: 
খে) কোন পুরাণে বা ইতিহাসেও ‘পিঙ্গল’ দেশর লগে বিষ্ণুপ্রিয়া ভাষার সম্বন্ধর কোন উল্লেখ 
নেই, গে) ‘পিঙ্গল’ শব্দর ‘ই’ কার উগর “আ+কার অনার এবং (জ)বর্ণর লগে যে “অ+ কারগো 
আছে, উগোর “আ'কার অনারও কোন ভাষাতাত্বিক ব্যাখ্যা, নেই।” এরে তথ্য এহানির গজে 
সমীক্ষা আহান করানি থকর: (১) ‘পিঙ্গল’ নাঙর ফাস আহান হস্তিনাপুরর কাদাত যদি 
থায়া থার উহান অইলে মণিপুরে বিভিন্ন সময়ে গু ফামেস্ত বহু মানু হমাসি, যেহেতু মণিপুর 
এহান পূর্বাঞ্চলর জাভা, সুমাত্রা, ব্রহ্মদেশ, আরাকান বারোইন্দোনেশিয়াত যানার যোগাযোগর 
পথগো। পশ্চিমেত্তপূৰ্বাঞ্চলে মানু আহেসি উহান কিংবদস্তি মতহান।ড:সিংহয় নিজে মাতেরতায় 
“আমি যে ফামেত্তও আহিয়া থাইক, পশ্চিমেত্ত আহেছি, ওঁ সম্বন্ধে কোন মদভেদ নেই।” 
(বিষ্ণুপ্রিয়া মণিপুরী ভাষাতত্বর রূপরেখা পৃ-১১) এপেইত পশ্চিমাঞ্চল বুঝেইতে হস্তিনাপুর 
ইত্যাদি অঞ্চলরেই বুঝার। তারো বিষ্ণুপ্রিয়া মণিপুরীর লগে ‘পিঙ্গল’ দেশর সম্পর্ক অর্থাৎ 
মণিপুরর অনুপ্রবেশ কারীরমা ওঁ পশ্চিমাঞ্চলর মানু আহেসি উহান কিংবদন্তী মহান বা 
ওঁতিহাসিক হান। এখুরুম ‘পিঙ্গল’ শব্দন্ত ‘বাঙাল’ শব্দ এগ আহানির ভাষাতাত্বিক সুত্রলো 
ব্যাখ্যা করিক। 'পিঙ্গলর” Bors “অ*কারে পরিণত অনিয়ে 'গঙ্গাল' “অ'কার “আকারে 
পরিণত অইলে 'পাঙ্গাল', পাঙ্গালেত্ত ‘পাঙাল’। মণিপুরে মণিপুরী মুসলমানরে ‘পাঙান বা 
পাঙাল’ মাততারা। ও পাঙালেত্ত আমারাং ‘বাঙাল’ শব্দ এগো সম্ভবত: আহেসেগ। মণিপুরেই 
এরে পাঙালেত্ত ‘বাঙাল’ শব্দ এগো আহানি য়াকরের। তবে ‘পিঙ্গল’ শব্দত্ত সোজা আনে 
পারিয়ার। ‘পিঙ্গল’ শব্দর Bara “আ'কারে পরিণত অইলে, 'প'কার “ব'কারে পরিণত অয়া 
লগে 'ঙ্গ'র 'অ'কার 'আ'কারে পরিণত অইলে পিঙ্গল > বাঙ্গাল আহে পারের। গুবাঙ্গালেত্ত 
‘বাঙাল’ হঙসেতা। ড: সিংহয় নিজেই মাতেরতা “মাদৈ গাঙে’ “বাঙালঠার' কথা এহান না 
মাততারা, মাততারাতা রাজার গাঙে” তারো রাজার গাঙর মানু মণিপুরর বিষ্ণুপুর লয়ারতা 
কারণে এরে ‘বাঙাল’ শব্দ এগ মণিপুরেই হঙসে, উহানর এঁতিহাসিক চুটি আহান আলোচনা 
করিক। 

বিঃ মঃ ভাষাতত্বর সমীক্ষা = 


Jamestone অর Report £ 


(ASIATIC RESEARCHES COMPRISING HISTORY AND ANTIQUITIES, 
THE ARTS SCIENCE AND LITERATURE OF ASIA VOL. V. COMPARATIVE 
VOCABULERY OF THE LANGUAGES OF BURMA EMPIRE ) - উহানাত যে বিবরণ 
দেনি অসে বিবরণ মতে “The last dialect of the Hindustanee which | shall 
mention, is that of a people called, by the Burmese, Ayrobat, many of whom 
are slaves at Amarapura. By one of them | was informed that, they called 
themselves that formerly they had king of their own, but that in his father's 
time their Kingdom had been overturned by the king of Munnipore who car- 
ried away a great part of the inhabitants to his residence, when that was 
taken last by the Burmase which was about fifteen years ago. this man was 
one of the many captives who were brought to AVA. He said also that Banga 
was (evendays) journey South west from Munnipura, সুতরাং এরে বিবরণ এহানে 
মাতে পারিয়ারতা মণিপুরেই ‘বাঙাল’ শব্দ এগো হঙসেগ। মূল শব্দগ 'পিঙ্গল"। যেহেতু 
এতিহাসিক tradition আহান শব্দ এগত আসে। 

বাংলাদেশর 'বঙ্গ' ree আহানির ওঁতিহাসি+ tradition নেয়। বাংলা দেশর ‘বঙ্গ 
"অঞ্চলর নামাকরণে হৃষীকেশ চৌধুরীয়ে 'শ্রীহট্টের প্রাচীন ইতিকথা” লেরিকর ৬৪ পৃঃমাতেরতা 
“তবে প্রাচীন যুগে ‘বঙ্গ' শব্দটির উৎপত্তি কিন্তু এক 'কৌমগোষ্ঠীর” নামের মাধ্যমে। পরে 
যদিও তা ভৌগোলিক অর্থে ব্যবহার করা হয়েছে। প্রাচীন বৈদিক যুগে ভারতের পূর্বদিকে 
কৌম গোষ্ঠীর নাম “বঙ্গ' হিসাবে আর্যরা উল্লেখ করেন।” Jamestone অর ব্রশ্মাদেশর 
বিবরণ এহানেউ মাতেরতা ব্রশ্মাদেশে বন্দী অবস্থায় গেসিগা মানু উতা মণিপুররতা বঙ্গদেশরতা 
নাগয়। মণিপুরর দক্ষিণ পশ্চিম অঞ্চলর মানু। তারো ‘বাঙাল’ শব্দ এগ মণিপুরেই হঙসেগ 
উহানে 'পিঙ্গল' শব্দত্ত হঙুনি উহানেই যুক্তিযুক্ত। এপেইরমা আরাক চুটি আহান উল্লেখ করানি 
থক -গ্রিয়ারসন সাহেবরাংতো মেককুলক গিরকে মণিপুরর প্রচলিত ভাষার যেতা তুলনামূলক 
আলোচনা করেসে, উতারমা 'মিয়াং নাঙে যেতা যেতা শব্দ ব্যবহার করেসে উতার লগে 
TUA 'বঙ্গা ” ভাষা উহানর শব্দর মিল দেহিয়ার। আরাকৌ আরাকান অঞ্চলে দুহান ভাষা 
চলের উতার লগেও মিলর। হাবিহানি সংস্কত আরিজিন। যেতার লগে বর্তমান বিষ্ণুপ্রিয়া 
মণিপুরী ভাষার eae মিল বুলানি যাকরের। যেমন - 

বিঃ মঃ ভাবাতত্তর সমীক্ষা == 
Eng. Roociya Rossawn Banga. 
Sun Bel Sooja Baylee 
Moon Sawn Sundsa Satkan 
Fire Auin Aagnee Zee 

Stone 90891 Sheel Heal etc. 


এতা হাবি তথ্যলো এহানেই প্রমাণ অর যে ‘পিঙ্গল’ শব্দত্তই ‘বাঙাল’ শব্দ এগ 
আহেসগ। পিঙ্গল > পাঙ্গল > বাঙ্গাল > বাঙাল। এরে গোষ্ঠী এহান বিষ্ণুপ্রিয়া মণিপুরী 
ভাষাত হুমানির কারনে কোন কোন ফামে এসাদে উল্লেখ পানা অর। তবে বর্তমানে ও কথা 
উহানর প্রয়োগ নেয়। 


বিষ্ণুপ্রিয়া মণিপুরী ভাষা এহানরে বা জাত এহানরে মেক কুলক সাহেবে, পদ্মনাথ 
বিদ্যাবিনোদ, গেইট, গ্রিয়ারসন সাহেব হাবিয়েউ “ময়াং' বুলিয়া উল্লেখ করেসি। একমাত্র ডেলটন 
সাহেবে “মেয়ুং' বুলেসে। ড: কালীপ্রসাদ সিংহ গিরকে “ময়াং শব্দ এগ “মেইতেই' ভাষাত্ত 
আহেসেগ বুলিয়া উল্লেখ করেসে। “মেইতেই ভাষাত “ম' শব্দ এগর অর্থ তা (he) সমাসবদ্ধ 
পদর আগে বহিলে উহানর অর্থহান অরতায় “তার' (his) | কিন্তু প্রথম পুরুষ বুঝেইতৌ এরে 
শব্দ এগর ব্যবহার অর। যেমন “মমিং' = AY (= নাও), মনম = নম (গন্ধ) ইত্যাদি 
য়াং শব্দত “ম' শব্দ এগো খুব সম্ভবত: প্রথম পুরুষ বুঝানিরকা ব্যবহৃত অছেগো। | Te’ 
শব্দর অর্থ পিঠি বা পশ্চিমাংশ সুতরাং পশ্চিম অঞ্চলর মানু” । এ অর্থে শব্দ এগো পয়লা প্রযুক্ত 
অছেগো বুলিয়া মনে অর।” এপেইত লক্ষ্য করানি থকর ‘ম’ মানে “তা বা তার’, ‘য়াং’ মানে 
পশ্চিম অর্থাৎ ‘তা’ পশ্চিমরগ | অর্থাৎ বিষ্ণুধিয়া মণিপুরীর আদি মানু উগ পশ্চিমরগ। তারো 
বিষ্ণুধিয়া মলিপুরীর আদি মানুগ বুলতে অর্জুনরে বুঝায়। যেহেতু পশ্চিমাঞ্চলর মানুগ। কিন্তু 
অর্জন মণিপুরে স্থায়ী ভাবে নাথানিয়ে এরে ব্যাখ্যা এহানেউ যুক্তিযুক্তনার। সুতরাং মৈতৈয়ে 
আমারে ‘য়াং’ বুলতারা বুলিয়া যে ব্যাখ্যাহান ড:সিংহয় দেহয়াসে উহান সঠিকহান নাগয়। 
ড:সিংহয় আরাক দুহান ব্যাখ্যা দেহয়াসে যেমন “অনেকে মি (মানু) এবং য়াম (অনেক) অর্থাৎ 
“মিয়াম' মানে মণিপুরে হাকতাক আহানাত মিয়াম বা নিয়াম আসিলা উহানে নিয়াম মানুরে 
“মিয়াম' বুললা। অবশ্য এ ব্যাখ্যা এহানউ সমীচিন নার। তবে মিয়াং বা মিয়ামর ভাষাতাত্বিক 
ব্যাখ্যালো ‘ময়াং’ আহে পারের কিন্তু শব্দ উগর এঁতিহাসিক কোন ভিত্তি নেয়নিয়ে উহানরে 
যুক্তিপূর্ণহান মাতানি নার ৷ ড:সিংহয় নিজস্ব ব্যাখ্যা আহানলো খণ্ডন করেসে। উহান অইলতায় 
মি-মানু - য়াং - পাতলা, য়াত অর্থাৎ মিয়াং বা মিয়াত। অর্থাৎ অসেতায় কম মানু। কিন্তু এরে 
ব্যাখ্যা এহানরতাউ কোন যুক্তি নেয়। কারণ য়াং শব্দ পাতলা অর্থে ‘ ফেফেঙা’ বুলিয়ার কিন্ত 
মানু য়াত অর্থে ব্যবহার নার। তারো গজর এরে আলোচনাত্ত দেহিয়ারতা ‘য়াং’ শব্দর কোন 

রিল বিঃমঃ ভাষাতত্বর সমীক্ষা = 
সঠিক ব্যাখ্যা কোনগয়উ নাকরেসি। উহানে ড: সিংহয় মাতেরতা- “এ ময়াং শব্দ এগোর 
উৎপত্তি কিসাদে অছে, মি অনেক অনুসন্ধান করিয়াউ লেপকরে নুৱারেছু।” R:N: পৃ- 
১১। ভাষাতাত্বিক সুনীতি কুমার চাট্টার্জী গিরকে ‘য়াং’ শব্দর অর্থ বিদেশী বা Westerners 
সা বাবহার করেসে। মৈতৈয়ে ‘ময়াং' বুলতে ইউরোপর মানু বুলিয়া উল্লেখ করেসি। সুতরাং 
v: সিংহর সমর্থিত TA শব্দর অর্থহান যদি ইউরোপ অয়া থার উহান অইলে সম্পূর্ণ Gar 
CHONG অক গিরকে 'ময়াং' শব্দর সঠিক ব্যাখ্যা দেহয়া নুবারেসে উহান গিরকেউ স্বীকার 
করেসে। 


পাশ্চাত্য লেখক গিরিগিথানিয়ে মিয়াং’ শব্দগো ব্যবহার করেসি কিন্তু উহানর অর্থ 
কোন ফামেউ উল্লেখ না করানিয়ে বিভিন্ন লেখকে বিভিন্ন ভাবে ব্যাখ্যা করেসি। কিন্তু য়াং’ 
শব্দ এগোর Historical tradition আহান নিশ্চয়ই আসে যেহানর আলোচনা ভাষাতত্বর 
সমীক্ষালো করানি থক। মণিপুর লাম এহান গন্ধর্বর আদি বাস ভূমিহান। উহান অনশ্বীকার্য। 
“The land is also known as the land of Gandharvas.” Meitei gogoi by 
Surachand Sharma (introduction). এহান হাবি Seana মতহান। ওঁ কারনে 
বিষ্ণুপ্রিয়া মণিপুরী জাত এহান সঙ্গীতপ্রিয় জাতহান। উহানাত কোন সন্দেহ নেয়। 
সংস্কৃতে য় শব্দর অর্থহান অসেতায় গন্ধ সঙ্গীত্রিয়, অপ্সরা ইত্যাদি বুঝার। | HL! শর 
২য়ার একবচন বারো বছবচনে ময়ুম বা ময়ুন অর্থাৎ গন্ধর্ব মানুরে বুঝার। তারো ভাষাতত্বর 
সূত্রমতে 'উ'কার স্থলে 'আ'কার অইলে মযুং শব্দত “ময়াং অর। তারো খ্রিয়ারসন বারো 
মেককুলকর ‘য়াং’ শব্দ এগো বিষ্ণুপ্রিয়া মণিপুরীরে গন্ধর্ব জাতি বুঝেইতে ব্যবহার করেসিগ। 
শব্দর আদিতে ‘অ'কার স্থলে 'এ'কারর আগম অনায় WR এত্ত 'মেয়ুং অর। তারো ডেণ্টনউ 
গদ্য জাতি বুঝেইতে ‘মেয়ুং’ শব্দ এগ ব্যবহার করেসেহান। তারো বিষ্ণুপ্রিয়া মণিপুরী জাত 
এখানেই একমাত্র মণিপুরর আদি গন্ধ্ব জাতির বংশধর উহানাত কোন বিতর্ক আহে নূৱারের। 
Sara R.M. Nath এ মাতেরতা - “Bishnupriya Manipuris are the first cultured 
ruling race in Manipur” 


HEEE কালী (কালীগিথানক) + মেইতেই ‘শা’ (পশু) অর্থাৎ কালীর (= পশু) অর্থাৎ কালীর 

বিঃ মঃ ভাষাতত্বর সমীক্ষা = 


পশু... মৈতৈয়ে আমারে কালিছা বুলতারা, মেইতেইরে আমি আকোকশা বুলিয়ার।" ডঃ 
সিংহর মতে এ শব্দ দ্যহানি গালি হিসাবে ব্যবহার অরতা। কিন্ত গিরকে নিজে “আকোকশা” 
ব্যাখ্যাহান করানি নুরারানির কারনে এ ব্যাখ্যা এহান গ্রহণ করানি সম্ভব নাইল। বারো 
“কালীরপশু, কালী শা (দেহ)”, এসাদে তাৎপর্যহীন ব্যাখ্যা অমূলক। এখুরুম ২নং ব্যাখ্যাহান 
অইলতায় “কালিছা” শব্দ এগ ‘কালিচা’ শব্দর বিবর্তিত রূপহান বুলিয়াউ নিংকরানি য়াকরের। 
উহান অইলে অর্থহান অরতায় কালীর জিপুত বা ভক্ত (কালী + চা = সন্তান)” অর্থাৎ কালীর 
ভক্ত, যেহেতু কালীরতা ভক্ত উতাই সৌ। কিন্তু ড: সিংহয় এরে ব্যাখ্যা এহানউ নাকরের। 
কারণ -“এপেই গালির ভাবহান সুস্পষ্ট নেই। ..... ছা’ এহানরে ‘চা’ শব্দর বিবর্তিত রূপহান 
বুলিয়া চিন্তা করতে অসুবিধা অর।...... সুতরাং ‘চা’ শব্দ বিবর্তিত অয়া “শা বা ‘ছা’ শব্দত 
পরিশত অসে বুলিয়া মাতানিত অসুবিধা আছে।” দেহিয়ারতা কালী + শা (= পশু) অর্থাৎ 
কালীর পশু, কালী + শা (দেহ) - কালীর দেহ, এরে ব্যাখ্যা এহানি নিজে হংকরিয়া নিজে 
কাপের। বারো কালী + চা সন্তান অর্থাৎ কালীর সৌ । এহানৌ নিজে খণ্ডন করের। এসাদে 
করে ভ: সিংহয় নিজে তিনহান ব্যাখ্যা হংকরিয়া নিজে খণ্ডন করের। এখুরুম বারো নিজে 
মাতেরতা “ সুতরাং কালী + শা = (পশু) এ ব্যাখ্যা এহানেই অধিকতর যুক্তিযুক্তহান বুলিয়া 
মনে অর। -.... তবে যে কোন ব্যাখ্যা হানও নিকগা, কালী শব্দর লগে সম্বন্ধ আহান আছে, 
উহান অস্বীকার করানির কোন উপায় নেই।” বিষ্ণুপ্রিয়া মণিপুরী ভাষা তত্বর রূপরেখা (হাবি 
ভক্তি) পৃ-- ১১-১২। B: সিংহর এসাদে ব্যাব্যা এতা হাবি কল্পিত ব্যাখ্যা মাতানি যাকরের। 
কালী + শা 'আকণুরুম পশু, আকখুরুম দেহ, কালী + চা EIA), কিন্তু মৈতৈয়ে ‘চা’ শব্দরে 
‘ছা’ না মাততারা তারো গালিহান না বুঝার। কিন্ত বানান হানে মাতেরতা 'কালিছা+। গিরকে 
কোন ফামেউ কালিশা বা 'কালীশা” না মাতেসে। এগদে বারো মধুচন্দ্রর জিলকর বিয়াত আয়া 
“বিষ্ণুধিয়া’ কতগ কালীর ভক্ত অসি। উতারাংতো “কালিছা' শব্দ এগ আহেসেগ। “মধুচন্দ্র ” 
‘ite রাজাগ, বিয়াত Regen’ আহানির কোন যুক্তি নেই। এগোদেও “অকোকশার' লগে 
আকসাটে উৎপত্তি অসে শব্দগি, এসাদেউ মাতের। সুতরাং, অর্থহীন ব্যাখ্যার আলোচনাউ 
নিরর্থক। আসলে শব্দ দ্বিয়গি মশিপুরেই হন্সেগী।এপেইর মা হাবিত্তলক্ষণীয় কথাহান অসেতায় 
মৈতৈয়ে আমারে গালিহান করে ব্যবহার করতারা শব্দহান কালিছা ডে: সিংহর মতে)। কিন্ত 
Baers আমারে কালিসা মণিপুরী বুলিয়াউ মাতেসে। গ্রিয়ারসনে আমারে জাতহান বুঝইতে 
ব্যবহার করেসে, পালিহান বুঝেইতে নাগয়। তারো মৈতৈয়উ জাতহান বুঝেইতে ব্যবহার 
করতারা হান গালিহানলো নাগয়। 


“কালাছায়া” শব্দ এগরেউ ড: সিংহয় ব্যাখ্যা করেরতায়- “কালাছায়া” শব্দ এগো 
“কালিছা' শব্দ লোক নিরুক্তির ফলে বাঙ্গালীর থতাত সৃষ্ট অছেগো - ‘কালা’ এবং “ছায়া” 

rere 


শব্দর প্রভাবে। ..... বিষ্ণুপ্রিয়ার বর্ণহান সাধারণত: কালা অনায়, এবং ছায়া ছছেয়া) গোও 
কালা অনায় কালিছা শব্দ উগোত্ত এ শব্দ দ্বাহানির প্রভাব বেলেয়া হংকরেছি শব্দগো।” 
(OMEGA রূপরেখা - ১৩1) ড-সিংহর এরে ব্যাখ্যা এহানউ সমীচিন নাগয়। যেহেতু এরতিহাসিক 
তাৎপ্যবিহীন এরে ব্যাখ্যা এহানর লগে 'কালিছা' ব্যাখ্যার কোন সামঞ্জস্য নেয়নিয়ে ব্যাখ্যা 
এহানউ গ্রহণযোগ্য হান নাগয়। তারো গিরকর এরে ব্যাখ্যা এতাত্ত আমার গাঙর নবদ্বীপ 
দাদার ব্যাখ্যা উহানে হবা অসে। নবদ্বীপ দাদায় মাতেসিলতায় “কৃষ্ণর কালা ছেয়া উগোত 
আসি বুলিয়া 'কালাছায়া” মাততারাতা”। যেতাউ অক ভাযাতত্র সমীক্ষালো আলোচনা করানি 
থক। 


রাজমোহন নাথে বিষ্ণুপ্রিয়া মণিপুরী জাত এহানরে “খালাছাই' বুলিয়া উল্লেখ করেসে। 
অর্থহান অসেতায় খা = lake, লা = wide + ছাই = Child. অর্থাৎ বিস্তৃত লকতাক হুদর 
পারর সৌ। রাজমোহন নাথর এরে ব্যাখ্যা এহানরে ড: সিংহয় কল্পিত ব্যাখ্যা হান আখ্যা দিয়া 
খণ্ডন করেসে। মতহান অসেতায় - “প্রথমত: তা ব্যাখ্যা করেছে শব্দ উগি চীনা শব্দগি। কিন্ত 
হঠাৎ করিয়া এপেই চীনা শব্দগিলো ব্যাখ্যা রানির কারণহান কিহান? মোর জানা মতে শব্দ 
এগো দুই আড়াইশ বছরর ভিতরে হঙছেগো। ও সময়ত হঠাৎ চীনা শব্দ আয়া হমানির কোন 
যুক্তি নাদেহুরি। দ্বিতীয়ত: “খালছাই' শব্দ এগো আকগোয়” লা মাতেছি। নাথ গিরকে হঠাৎ 
কোরাংতো এগো গেইল, হার নেই। ..... কথাহান অইলং!য় আন্দাজে শব্দ আগোর ব্যাখ্যা 
দিলেই নার ব্যাখ্যা হানর পিছনে historical বা traditional কোন তথ্য আছে না কিতা, এবং 
ব্যাখ্যা উহান কতটুকু সম্ভাব্য এতাহাবি খাল করানি লাগের।” (বি:ম:ভা:রাপরেখা পৃ১৩) 
ড. সিংহয় নাথ গিরকর “খালাছাই’ শব্দরে খণ্ডন করতেগা যেতা যেতা শব্দর প্রয়োগ করেসে 
উতানিয়াম সঙ্গত নাগয়। যেমন হঠাৎ করিয়া এপেই চীনা শব্দর ব্যাখ্যা করানির প্রয়োজন হান 
কিহান? 'খালাসাই শব্দ এগো আকগোয়উ নামাতেসি নাথ গিরকে কোরাংতো পেইল হার 
নেই, আন্দাজে শব্দর ব্যাখ্যা দিলে নার। এরে আক্রমণাত্মক কথা এতাই মনে অরতা নাথ 
গিরকর ব্যাখ্যা উহান যদি সত্য হান অইলেতে ড:সিংহর ব্যাখ্যা এতা হাবি আন্দাজরতা অনাত 
পরের সাদ। উহানে খা = পশ্চিম + লা = পৃথক + শাই = গৃহ, এসাদে যুক্তিহীন ব্যাখ্যালো 
খণ্ডন করানিত থেঙসে। অর্থহান মাতেরতায় পেশ্চিমেত্ত আয়া তঙাল অয়া ঘরবাড়ী দিয়া 
আছি জাতহান। কিন্তু শব্দগি কোন ভাষারতা গিরকে উহানউ উল্লেখ না করেসে। যদি মৈতৈ 
শব্দ অয়া থার উহান অইলে য়াং পশ্চিম, খা-পশ্চিম। সুতরাং এহানউ সঠিক বাখ্যাহান নাগয়। 
তারো ভাবাতত্তুর সমীক্ষালো আলোচনা করিক - 


রাজমোহন নাথর 'খালাছাই'র সমর্থনে ব্যাখ্যা আহান তুলিয়া ধরানি অইল। 


>> 


বিঃ মঃ ভাষাতত্বর সমীক্ষা = 
রাজমোহন নাথে চীনা শব্দলই ব্যাখ্যা এহান করেসে। উহান যথার্থহান। কারণ চীনা ভাষালো 
খা -লা -ছাই - মানে (lake-wide-child)- অর্থাৎ বিস্তৃত লকতাকহু দর পারর সৌ।আকগোয়উ 
যদি শব্দ এগো নাপেয়া ব্যবহার না করেসি, উহান অইলেউ পাসে উগই ব্যবহার করতে ভুলনির 
কোন প্রশ্ন নেয়। রাজ মোহন নাথর এরে historical বারো traditional ব্যাখ্যারকা গিরকরে 
প্রশংসা করুরি। কারণ Arther pelliot অর টীনর ইতিহাসেত্ত এরে ব্যাখ্যা এহান পাসেহান। 
রাজ মোহন নাথর সমর্থনে ইবুঙহাল সিংহর বক্তব্য হান তুলিয়া ধরুরি। ইবুঙহাল সিংহর 
১৯৫৯ ইংরেজিত মণিপুরে প্রকাশিত ‘ag’ পত্রিকার বক্তব্য মতে - “Arther Pelliot in his 
history of china stated that chinese invaded Manipur in about 700 A.D. and 
won over the war. They called the Manipuries as ‘Khalachais’ or sons of 
wide lake (Loktak) and described them as highly civilized.” একারণে রাজমোহন 
নাথর ব্যাখ্যা এহান নিয়াম যুক্তিপূর্ণ বারো গ্রহণযোগ্য।গ্রিয়ারসনউ উহানে উল্লেখ করেসেতায় 
- “They are also known as Kaisa Manipuries,” L.S.1. Vol-V. ভাষাতাত্বিক সমীক্ষালো 
আলোচনা করলে দেহিয়ারতা ‘ক’ বারো ‘খ’ বর্ণ এতা সমজাতীয় যেমন কেলি > খেলি, 
কলার গাছ > খলর গাছ। তারো খালাছাই > কালাছাই বা কালাছাআ। ‘ল'গোর “আ' কার 
'ই'কারে পরিণত অইলে কালিছা। উহানে খালাছাই বা কালাছাআ > কালিছা। সুতরাং ভাষাতত্বর 
আলোচনার মতে কালাছাই বা কালিছা, কালাছাআ বা কালাছায়া এতা হাবি “থালাছাই? শব্দত্ত 
আহেসেতা। উতাত বিতর্ক আহে নুরারের। 


গজর এরে আলোচনা এতাত্ত এহান স্পষ্ট যে কালিছা, কালাছায়া, খালাছাই, ময়াং 
শব্দ এতা historical বারো traditional. ড: সিংহয় এতার এঁতিহাসিক বারো পরম্পরাগত 
কোন ব্যাখ্যা আহান দেহয়ানি নূরারেসে। উহানে বিষ্ণুপ্রিয়া মণিপুরী জাত এহানর সঠিক তথ্য 
দেহয়েইতেগা সঠিক ফাম আহানাত ফৌঅনি নুরারেসে। 'খালাছাই' শব্দ এগোই মাতেরতা 
মগিপুরে খৃ:পূর্বর আগেদেউ জাত এহান আসিলা ্রা:এঁতিহাসিক নিদর্শন দ্রষ্টব্য। তারো একমাত্র 
'রাজমোহন নাথ বারো ড:গ্রিয়ারসন দ্বিয়গিয়ে লেপকরে পারেসিতা কালিছা উতাই, খালাছাই, 
উতাই ময়াং, উতাই বিষ্ণুপ্রিয়া মণিপুরী। 


২০ 


বিঃ মঃ ভাষাততুর সমীক্ষা = 


৩য় অধ্যায় 
এখুরুম ‘বরণ ডাহানি'-র এলার শব্দর ভাষাতাত্বিক সমীক্ষার আলোচনা করিক। 
এপেইত afte লক্ষণীয় বিষয়হান অইলতায়, কোন কোন শব্দর অর্থ হার নাপানিয়ে ডঃ 
সিংহয় নিজেত্ত যারী হানলো অর্থহান লেখিয়া গেসেগাতা, কিন্তু আসল অর্থ উহান মাতানি 
নিয়াম হিনপাসে। উহানে অর্থভেদে ব্যুৎপত্তি আলোচনা সম্ভব নাগয়, কিয়া বুল্লেতে এলা 
এহান আসলে সময় আকহানর রচনা হানৌ নাগয় বারো ৫নং পেরা উহান বাদ দিয়া আলোচনা 
করলেউ ৪ নং পেরা উহানাতউ সন্দেহ থার। যেহেতুচমেইর লগে বেটির আনার য়ারী থাইলেউ 
জিলক শব্দ এগো থানায় মনে অরতা এহানউ “মাদই সরালেল এলা*র অন্তর্তক্তহান। যেতাউ 
অক বহুদিন অইল লুপ্ত অনি অকরেসে শব্দ এতাত কতিহান আর্য অস্তিত্ব পেয়ার আলোচনা 
করিক- 
(১) সরালেল £ শব্দ এগো সুরেন্দ্র শব্দত্তো আহেসেগ। সুরমানে দৌ, ইন্দ্র, রাজাগর নাঙহান। 
সুরেন্দ্র 'উ'কার “অ'কারে পরিণত অইলে সুরেন্দ্র > সরেনদর, 'ন'বর্ণ ‘ল’কারে পরিণত অর 
(এহান পালি ভাষার প্রভাবহান। যেমন লবনং > লোনং > নোনং। উহানে সরেনদর > 
মরেলদর, 'দ'অকারে পরিণত অনায় লুপ্ত অইল ‘অ’কার “এ+কারে পরিণত অইল, তারো 
সরেনদর > সরেলের। 'রলয়োরভেদ' সৃত্রানুযায়ী সরেলের > সরালেল। পণ্ডিতরাজ আতঙ্বাপু 
শর্মায়উ “সুরেন্দ্র শব্দত্ত “সরালেলর* উৎপত্তি দেহুয়াসে। 


(২) লেইপাক 8 'লেইপাক' শব্দ এগোরে মৈতৈ শব্দগো বুলিয়া কোন কোনগয় ধারনা করতারা। 
কারণ মৈতৈয়ে লেইপাকরে মাটি বা পৃথিবী অর্থে ব্যবহার করতারা। আমি ভাগ্য বা কপাল 
এহানরে “লেইপাক" বুলিয়ার। কিন্তু শব্দ আহানর বহু অর্থ থার। ড: কানীপ্রসাদ সিংহয় শব্দ 
SONA মৈতেগ বুলেসে। ব্যাখ্যাহান অসেতায়-লেই = earth, পাক = flat অর্থাৎ চেপ্টা 
মাটিহান। বারো ARAE E লেইপাক আহেসে বুলেসে।ড:সিংহর এরে ব্যাখ্যা হানর সমীক্ষা 
করানি থকর। “লেইপাক' শব্দ এগো সংযুক্ত পদহান অর্থাৎ সমাসবন্ধ পদহান। লেই + পাক 
= লেইপাক। সংস্কৃত ‘লিপ্‌’ ধাতুর অর্থ প্রলেপ বা লেপানি। পঙ্ধত্ত পাক। তারো ্রলেপিত 
মাটিহান। মণিপুর নামাকরণর লগে এরে শব্দ এগোর এঁতিহাসিক তাৎপর্য আহানউ আসে। 
কারণ দেবী দুর্গা বারো মহাদেবে যেবাকা মণিপুরে রাসনৃত্য প্রদর্শন করেসিলা উবাকাই dita, 
মহাদেবে ত্রিশূল গলো কানকরিয়া এরে দেসিল পানির হুত উগরে মাটিলো সমান করিয়া 
নাছেসিলা ফামহান। উহানাত্ত পৃথিবী শব্দরে লেইপাক মাতানি অসেতা। মৈতৈ ভাষাত ‘লাই’ 
শঙ্গর অথ দৌ ‘লেই’ শব্দর অর্থ ফল কিন্তু ‘পাক’ শব্দ এগ আর্যশব্দগ। তারো 'লাইপাক' বা 
ইপাব" বুললে দৌর মাটি বা ফুলর মাটি বুঝায় । উহান অইলে শব্দএগো আর্যমঙ্গোল শব্দগ 
মাতানি থকসিল। মৈতৈ শব্দগই অনা নুরারের। তারো “লেইপাক' শব্দ এগ বিষ্ণুপ্রিয়া মণিপুরী 
a> 


বিঃ মঃ ভাবাতত্বর সমীক্ষা = 


শব্দগ। (প্রলেপিত মাটি) 
(৩) কুমৌ £ ‘কুমৌ’ শব্দ এগোর ব্যুৎপত্তি নিয়াম চিলসে। তেবউ আলোচনা করিক। শব্দ 
এগৌ যুগ শব্দগো কু + মৌ। ‘কু’ শব্দর অর্থহান অসেতায় পৃথিবী বা মাটি, মৌ মানে মরেসে 
বা ডহেসে অর্থে। তারো মাটি আহান খরায় পেইলে খেতি নাকরলে উহানরে ‘কু’ পরেসে 
বুলিয়ার। মরেসে বা ডহেসে অর্থে-কুমগ' অসে বুলিয়ার। খুমল রাজার বি খেতি নায়া ডহেসে 
অর্থে ‘কুমৌ’ নতুবা নিংখি দেবীয়ে মাততে থেয়সে, হয়তো মাতানি থকসিলতায় লেইপাক 
‘কুমগ’ কইল। তারো শব্দ এগৌ আর্য শব্দগো। 
(8) কইল £ ‘কৃ ধাতুর অতীত কালর ‘ইল’ কইল। সংস্কৃত শব্দগ। 
(৫) মাড়ায়, মাখঙে ঃ “মাড়” শব্দর অর্থহান অসেতায় গাছর টুগারা অর্থাৎ গাছর জর AT 
শব্দ এগ জরটর বুলতে যেভাবহান, উহান বুঝার। উহানে “মাড়ায় মাখঙে’। তারো এগউ 
সংস্কৃত শব্দগো। বারো “মাখঙে' এহানরে যদি তঙাল করে আলোচনা করিয়ার উহান অইলে 
মাখনেত্ত ‘মাখঙ’ অর্থাৎ লেপানি বুঝার। খইমুয়ে মাটি বারো মাড়া হাবিতালো লেপিয়া জাঙালগো 
দিল। 
(৬) জাঙাল £ শব্দ এগো সংস্কৃত জঙ্ঘা শব্দত্ত আহেসেগ। FETS SS + আল প্রত্যয় 
জাঙাল। অর্থাৎ ডাঙর উচ আলি আগরে জাঙাল মাতিয়ার। আরবী ভাবাতউ ‘জাঙাল'’ ব্যবহার 
করতারা। তারো এগৌ আর্য শব্দগ। 
(৭) দিলো 2 ‘দা’ ধাতুর অতীত কালর রাপহান। 
৮) মাটি, ছুকেইলো $ মৃত্তিকা > Aid > মাটি। সংস্কৃত শুদ্ধ > শুশ্ক > হুকা ‘শ’ 
কার “হ' করে পরিবর্তন বারো অতীতকালর ‘ইল’ হুকেইলো। 
(৯) লুকোঙ £ ‘লু’ শব্দ এগো নিয়ামপারা গভীর অর্থ বুঝার। মূল শব্দগ অইলতায় ‘লুকন’। 
“কোঙ্‌’ শব্দ এগ ফরিং অর্থে ব্যবহার অর। মাটির ভিতরে লুকেয়া আসি ‘কোঙ’ বা পক 
উতারে বুঝার। মৈতৈভাবাত L শব্দ মানে ভদ্র | তারো ‘লুকোঙ’ শব্দ এগউ আর্য্য শব্দগ। 
(১০) মাহেই £ ‘মাহেই’ শব্দ এগো ‘মাহি’ অৰ্থাৎ নিয়াম অর্থে ব্যবহার অসে। “ব' কারর T 
কারে পরিবর্তন ‘অ’ কারর GH কার অয়া বহু > WE > মাহি।‘উ’কার Bors পরিবর্তন, 
অইল | এসাদে প্রয়োগ এতা খৃ:পূর্ব ৫ম বা WH শতকর শব্দ | কারণ এরে প্রয়োগ এতা বররুচি 
তার প্রাকৃতপ্রকাশে উল্লেখ করেসে যেমন- কবন্দো, কমন্দো। 
(১১) বরণ 2 ‘বর্ষণ’ শব্দন্ত আহেসেগ। 

২২ 


- বিঃ মঃ ভাষাততুর সমীক্ষা = 


(১২) দৌরাজা £ দিব শব্দর ১মার একবচনে ‘GH অর্থাৎ দেবতা। দৌর রাজাগ বুলতে 
Rara বুঝার। 

(৩) লুকুলিল £ মূল শব্দগ নিঃ + ক্রম্‌ + ক্ত = নিষ্কাস্ত। অনট্‌ যোগে নিষ্তুমন। নিষ্তুম > 
নিকুল > লুকুল। অতীতকালর “ইল' প্রত্যয় যোগে লুকুলিল। সংস্কৃত শব্দগ। 

(১৪) হরিয়ো ঃ শব্দ এগ SY বা শিরিয়ো শব্দত্ত আনানি য়াকরের। তবে শব এগ ৮ম শতকে 
00108101818 অহানাতউল্লেখ আসে। শ্রীরাম বুঝেইতে সম্বোধন সূচক শব্দগো ভারতীয় পুরানর 
পৃজ্য ভগবান রামচন্ত্ররে বুঝার। 


(১৫) লেইমেল ঃ শব্দ এগোরে পেরেলেই অর্থাৎ নুরারা গার অর্থে ব্যবহার করিয়ার। মৈতৈ 
ভাষাত ‘লেই’ মানে ফুল ‘লাই’ মানে দৌ। মেল মানে হারৌ বুঝার। উহান অইলে কোন অর্থ 
না বুঝার। কিন্তু লেইশব্দর অর্থ প্রলেপ বা লেপানি বুঝেইলে মেল শব্দর অর্থমিল বা তিলনি 
বুঝার। মিল-ঘঞ-মেল। শব্দ এগউ সংস্কৃত শব্দগ। 


(১৬) কোংগয় £ শব্দ এগ সংস্কৃত ‘কোহপি’ শব্দত্ত আহেসেগ। হিন্দীত কৌন, বাংলায় 
কোনজন। বি মনিপুরী ভাষার মা কোন আগয়, কোনগয় বা কোংগয়। 


(১৭) পিত £ ‘পা’ ধাতুর অর্থ পিনা বা জিংতা। তারো এপেইরমা জিংতা to protect অর্থে 
ব্যবহার অসে। হেরাম, নুয়ারাত্ত কোংগয় জিংতা করতয়। এসাদে অর্থহান বুঝার। 


(১৮) মানা £ শব্দ এগউ মূলে মন ধাতুত্ত আহেসেগ। বিভিন্ন অর্থে ব্যবহার অর। মানানি, 
য়াকরানি, মানা করানি, বাধা দেনা, মান করানি, সম্মান দেনা ইত্যাদি। কিন্তু “লেইমেল' শব্দর 
লগে এরে শব্দ এগো থানায় এহানার অর্থহান এতা আকহানরেউ না বুঝার। তারো “মান” শব্দর 
লগে অনট প্রত্যয় যোগে “মানন' শব্দর অর্থ ‘পালন’ বুঝার । সংস্কৃত শব্দগ। 


(১৯) নুংশিপা £ শব্দ এগ বিষ্ণুপ্ৰিয়া মণিপুরী ভাষাত নিয়াম গুরুত্বপূর্ণণ। কারণ কোনকোন 
গিরিগিথানিয়ে শব্দ এগরে মৈতৈগ বুলিয়া মাততারা। ডঃ সিংহ গিরকে তার Dictionary 
হানাত নুংশি Displeasure অর্থে ব্যবহার করেসে। MT nunsi নুংশি নং = interior, শিপা 

to die বারো ব্যবহার করেসেতায় নুংশি, নুংশিপা Sweet fragrant, loveble MT নুংশিপা। 
তারো দেহিয়ারতা ডঃ সিংহর এরে ব্যাখ্যাত দুঃখউ বুঝার, মধুরউ বুঝার। কিন্তু যেবাকা নুংশিপা 
শব্দ দ্বিয়হানির অর্থ তিলকরিয়ার উহান অইলে কোন আহানরেউ না বুঝার। মৈতৈয়ে গতহান 
anh অর্থে নম নুংশিবা Sweet fragrance এসাদে ব্যবহার করত্যরা।তানু নুংশিপা ব্যবহার 
শাক্ষরতারা। বিষ্ণুপ্রিয়া মনিপুরী ভাষাত 'নুংশিপা” ব্যবহার নাউ করিয়ার ব্যবহার করিয়ারতায় 
ht মধুর অর্থে । তারো এলা এহানাত ডঃ সিংহয় কোন অর্থে ব্যবহার করেসে উহানর স্পষ্ট 


২৩ 


বিঃ মঃ ভাযাততবর সমীক্ষা = 
ঈঙ্গিত না মাতেসে। কারণ গজর ব্যাখ্যা এতার কোনহানরেউ না বুঝার। তবে মনে অর বানা 
অর্থে ব্যবহার অসেহান। বিষ্ণুপ্রিয়া মণিপুরী ভাষাত 'নুংশিধ বূলতে হবানেই গত হানরে বুঝার। 
কিন্তু হবাহান বুঝেইতে আমি ‘নুংশি’ মৈতৈয়ে ‘নুংশিবা’ অর্থাৎ “মনম নুংশিবা’ ব্যবহার করতারা। 
তারো ভাষাতত্বর সমীক্ষাত নুংশি শব্দ এগোর অলোচনা করিক। সংস্কৃত “নিকূণ বা নিক্কান” 
মধুর ধ্বনি অর্থে ব্যবহার অর। এরে শব্দ এহানাত্ই 'নুংশি' শব্দ এগ আহেসেগ। “নিকন" শব্দর 
ইকার “উ'কারে পরিণত অইলে, পেয়ারতায় নু, ক fae বর্ণর আগ লুপ্ত অইলে “কা, P কারর 
শি’ কারে পরিণত অইলে 'নুশন' ‘ন’ কারর বর্ণবিপর্য্যয় লগে “অ'কারর “ই'কার প্রাপ্ত অনায় 
নুন্শি। যেমন-নিকন > নুকন > নুন্শ > নুন্শি বা নূংশি, য়াম মধুর। উহানে শব্দ এগ বিঃ 
মণিপুরী শব্দগ। 


(২০) দনলো ঃ দনরেলো by Dhana 


(২১) আতে 8 সংস্কৃত ‘হস্ত’ > হখ > আত । 'হ’ কারর ‘অ’কারে রূপাস্তর এহান শোরসেনী 
প্রাকৃতর বিধিহান। এবিধি এহান হিন্দী বারো বিষ্ণুপ্রিয়া মণিপুরী ভাষাত ব্যবহার অর। 


(২২) রাবল বীরবাউ, যুকর, পুতো, ধিয়ান £ এরে শব্দ এতা হাবি আর্য শব্দ | বিষ্ণুপ্রিয়া 
মনিপুরী ভাষাত প্রাকৃত যুগে হঙসে শব্দ। নব্যভারতীয় ভাষাত এসাদে শব্দর ব্যবহার আজি 
পেয়াউ নাকরেসি। একমাত্র প্রাকৃত অর্থাৎ মধ্যভারতীয় আর্য ভাষাত এসাদে শব্দর ব্যবহার 
অর SHAT এলা এহানরে কারণে প্রাকৃত যুগে হঙসেহান মাতে পারিয়ার। যেহেতু তুলসীদাস 
বারো কৃত্তিবাসে নব্যভারতীয় যুগে রামায়ন রচনা করেসিতা। প্রাকৃত যুগে নাগয়। ফলে 
তুলসীদাসর বারো কৃত্তিবাসর রামায়নর প্রভাব বিষ্ণুপ্রিয়া মনিপুরী ভাষাত পরানির কোন 
সম্ভাবনাই নেয় ।বান্মীকির রামায়নর প্রভাব পরানিয়ে এরে ব্যবহার এতা সম্ভব। সুতরাং বিষ্ণুপ্রিয়া 
মনিপুরী ভাষাহান মধ্যভারতীয় আর্য ভাষা হঙনিয় হাকতাকেউ মনিপুরে আসিল । এলা এহানাত 
পাহাংপা বা পাখাংবার উল্লেখ থানায় মনে অরতা খৃষ্টীয় ১ম শতকে এলাএহান মনিপুরে 
হঙসেহান। যেহেতু পাহাংপা বা পাখাংবার রাজত্বকাল অসেতায় ৩৩ খৃষ্টাব্দত গু কারণে ৩৩ 
খৃষ্টাব্দত মৈতৈয়ে যে মণিপুরী সাহিত্যর উপাদান মণিপুরে উল্লেখ করতারা উহান ade 
মণিপুরী ভাষাহান। কারণ মণিপুরে ১ম খৃষ্টাব্দত বিষ্ণুপ্রিয়া মণিপুরী অর্থাৎ খালাছাই বা কালাছাই 
জাত এহানর অস্তিত্বর উল্লেখ আসে। (প্রাচীনত্বর নিদর্শন দ্রঃ।) উহানে মাতে পারিয়ার এলা 
এহান মধ্যভারতীয় আর্য ভাষার ২য় স্তরে হঙসেহান। 


(২৩) gaa £ সংস্কৃত Ber (flower) অর্থে ব্যবহার অসেহান। 


(২৪) FRAIS: লেইরাং শব্দ এগরে আমি ভাত রাধানির ফামহান “চাকাম' বুলিয়ার। মাটিলো 
লেপিয়া উচ করেসি ফামহান। জিগলো ভাত রাধতে রাধতে প্রচলিত ভাবে উহানাত ‘অগ্নি’ 


২৪ 


বিঃ মঃ ভাবাততর সমীক্ষা == 
দেবতার পুজা করিয়ার উহানে “লেইরাং পুজান্উ বুলিয়ার। এলা এহানাত ফুলর গজে ফুল 
বেলানি অর্থে (ফুল্ল প্রলেপ) দেনা অর্থে ফুলর লেইরাং ব্যবহার করানি অসে। ‘রাং' শব্দ 
এগ CR প্রভাবে ব্যবহার অরগ। তারো ‘লেই’ শব্দ এগর ‘প্রলেপ’ অর্থে ব্যবহার এহানে 
এলা এহানাত অর্থর কোন বিকৃতি নার। 


(২৫) লেইকেই £ “লেইকেই' শব্দ এগোরে বর্তমানে “লেইকি * বুলিয়াউ ব্যবহার করিয়ার। 
ডঃ কালী প্রসাদ সিংহয় শব্দ এগরেউ মৈতৈশব্দগ বুলিয়া মাতেসে। অর্থহান অসেতায় Neighbour 
hood অর্থাৎ প্রতিবেশী (MT laikai, lai-land, Kai-pa to Seperate), এরে ব্যাখ্যা এহানে 
বুঝারতা তঙাল মাটিহান। কিন্তু ‘তঙাল’ মাটি অর্থে “লেইকেই” শব্দ এগর ব্যাখ্যা এহানসমীচিন 
নাগায়। আমি পারেং আহানর মানু বুঝেইতে লেইকেই বা লেইকি বুলিয়ার। তারো, ভাষাতত্বর 
সমীক্ষালো শব্দ এগোর আলোচনা করিক। শব্দ এগো আহেসেতা সংস্কৃত Af বাপল্ী' শব্দত্ত। 
কারণ মৈতৈয়ে প্রতিবেশী বুলতে 'যুন্নোন কৈরোন্নবামী' (Who lives near another.) পল্লী 
+ স্বার্থে ‘ক’ প্রত্যয় যোগে 'পল্লিক' ‘প’ কার লুপ্ত, বারো যুগ্ম শব্দর আগ লুপ্ত অইলে পল্লিক 
> লিক > লেইকি বা লেইকেই, বারো আরাকৌ ব্যাখ্যা আহান করানি য়াকরের যেমন- 
“পল্লি + কায়’ অর্থহান অসেতায় পোড়াগৃহ)। তারো 'পল্লিকায় > লিকায় > লেইকায় > 
লেইকি বা লেইকেই। সুতরাং শব্দ এগো আর্য শব্দগো। কে, গ, চু জট, ত, ব প্রায় লোপ)। 
(২৬) ভাহিয়াউ £ শব্দ এগো সংস্কৃত ‘ডক্কা বা ORT শব্দত্ত আহেসেগো। GaN > ডাক > 
OR ক’ কারর “হ' কারে পরিণত অনার এ সুত্রহান শৌরসেনী প্রাকৃতর লক্ষণহান। 

(২৭) হিলঙ £ শব্দ এগো শিলা শব্দত্তো আহেসেগ। 'শ’ কারর '‘হ’ ধ্বনিত রাপান্তরহান। 
টেডারা বুঝেইতে “হিলঙলালঙে' ব্যবহার করানি অসেতা। 

(২৮) সরা ঃ ‘সরা’ শব্দ এগো ‘সরি, সরী বা সরিৎ' শব্দত্তো আহেসেগ। নির্ঝর, ঝরণা অর্থে 
মরাগঙ্গায় সমাসবদ্ধ পদগো। সরা উহানেই গঙ্গাহান অর্থে। 

(২৯) লালইলীয়ে £ সংস্কৃত 'লল' শব্দর অর্থ চলন, লড়ন, অর্থাৎ গারিগ লড়ানি অর্থে 


ব্যবহার অর। লল্‌ বা AG + অনট্‌ মানে লঙ্ঘন বা লড়ে লড়ে লালনী অর্থে A লিঙ্গে 'ঈ' কার 
'লালইলী'। 


(৩০) ঘাটে £ সংস্কৃত ‘ঘট’ শব্দগো। ঘট > ঘাট। মারাঠীতউ এ ঘাট শব্দ এগো ব্যবহার 
অর। নদী বা পহুরী আগত যিতেগা লামতারাগা ফাম উহানরে ঘাট মাতানি অর। 


(o>) বুলিয়াহো £ শব্দ এগ সংস্কৃত ‘বলন্‌’ শব্দগো ৷ to moving, to turning অর্থে ব্যবহার 
WH অর্থাৎ আলথক করিয়া যানা, নেনা অর্থে কারঙ্গ লেইমায় আলকরল। এর শব্দ এগর 


২৫ 


বিঃ সঃ ভাষাততুর সমীক্ষা == 


ব্যবহার আজি পেয়াউ বাংলাত নাপেয়ার। 


(৩২) ধরিয়া থামেইলো 2 ‘ধৃ’ ধাতুর লগে Sar প্রত্যয় যোগে 'ধরিয়া"। AP ধাতুত্ত থামানি 
অর্থে থামা + ইলো = থামেইলো। 


(৩৩) হাবি 3 সর্ব শব্দর বহুবচন। 
(৩৪) হুন £ শ্রু + অনট্‌, শ্রবণ অর্থে ব্যবহার অসেহান। ‘শ’ কারর 'হ' কারে রূপাস্তর। 
(৩৫) আনতারা £ ‘নী’ ধাতুর অর্থ “নেনা"। আ-নী-ধাতু (to fetch) অর্থে বুবচনে আনতারা। 


(৩৬) শিরিয়ো £ ‘শ্রী’ শব্দ্ত শিরি, শিরিয়ো, হরি। এলাএহানাত আকখুরুম হরিয়ো, আকখুরুম 
. শিরিয়ো। উহানে মনে অরতা প্রাচীন বৈদিক যুগেন্ত যেবাকা মধ্যযুগে আহিল উবাকা অর্থাৎ 
প্রাকৃতযুগে এ শব্দ এগউ হঙসেগ। যেহেতু নব্যভারতীয় ভাষাত এধরপর ব্যবহার লুপ্ত অইল। 
উহানে এলা এহানর রচনার কালহান মধ্যভারতীয় যুগর দ্বিতীয়স্তরে হঙসেগ উহান মাতানি 
স্তব অর। 


(৩৭) জিলক £ সংস্কৃত ‘বলা’ শব্দর অর্থ girl, daughter “ঝলা' শব্দত্ত ঝিলক। সমজাতীয় 
বর্ণ অনিয়ে জিলক ব্যবহার করিয়ার। শব্দ এগৌ প্রাচীন সংস্কৃত শব্দগ। একমাত্র বিষ্ণুপ্রিয়া 
মনিপুরী ভাষাত ব্যবহার অর। 


(৩৮) পেইতেগা £ সংস্কৃত ‘পি’ ধাতুর অর্থ যানা (to go, to move) বুঝার। “পি' ধাতু 
“পেই’ অর্থাৎ পেইনুগা বা ফৌঅনি অর্থে| পেইত্তো ফৌ আহেসেতা।(প > ফ) 


(৩৯) য়েইমাপী £ য়েইমাপা বা যেইমাপী শব্দ এগরেউ কোন কোন গিরিগিথানিয়ে Gite 
শব্দগ বুলিয়া নিংকরতারা। কিন্তু আসলে শব্দ এগো আর্য শব্দগো মূল শব্দগো অসেতায় 
য়েমাপা বা য়েমাগী অর্থাৎ হমবুকুর। মূল শব্দ অসেতায়, ‘মধ্যম’ প্রাকৃতরমা “কগচজ তট 
প ব-র প্রায় লোপ অর। লগে T কারর তাউ প্রায় লোপ পার। যেমন- যমুনা > জউনা। 
তারো মধ্যম শব্দর “ম' কারর লোপ অনায়, বারো ‘ধ’ কারর 'হকার প্রাপ্তি অনায় ‘হয়ম'। 
eR শব্দর E কারর “অ'কার একারে পরিণত অনায় “য়ে” R কার ‘অ’ কার আকারে 
পরিণত অনায় য়েমা শব্দ হঙইল। সংস্কাতে ‘ont’ ধাতু to protect অর্থে “রক্ষা” বুঝার তারো 
বংশ রক্ষা করে কুরা বুঝেইতে য়েমা + পা তিলয়া য়েমাপা ব্যবহার করিয়ার ।স্্রীলিঙ্গর ঈ'কার 
অয়া য়েমাগী অসেতা। মাততে মাততে যেইমাপা, য়েইমাপী ব্যবহার অর। উহানাত্ত যাইমাভীম 
বুলিয়াউ কোন কোনগই ব্যবহার করতারা। এগেই 'য়েমা'র লগে পা প্রত্যয় ব্যবহারউ করানি 
যাকরের। যেসাদে আঠইপা, চান্নাপা, মালপা ইত্যাদি ব্যবহার অর। 


২৬ 


বিঃ মঃ ভাষাততৃর সমীক্ষা == 


(৪০) ফি জাপিনা লাংজাপী £ জাপা, জাপি শব্দ এতা মৈতৈ শব্দ নাগয়। এতা অষ্ট্ৰিক শব্দ। 
মনিপুরে প্রাচীন কালেন্ত অস্ট্রিক গোষ্ঠীর প্রভাব পরেসে। খাসী শব্দ জাপা জাপি অর্থহান অসেতায় 
(a bamboo cloths basket) জাপি (4 basket in the shape of a round trunk for 
depositing precious articles). তারো গুলডুরা বাটি উগরে জাপা, ভিগল উগরে জাপি 
মাত্তারা।পিততারা ফুতি থইতারা বুলিয়া ফিজাগী শব্দ ব্যবহার করেসিতা। মূল শব্গগ অসেতায় 
“পিধান অর্থহান অসেতায় পিদিল আভরণ বা আচ্ছাদন। “প' স্থানে “ফ' কারর আগম অনায় 
পিধানেত্ত ফিধান’। ই*কার ‘উ’কারে পরিণত অইলে ‘ফু’, 'ধ* >, দ >, ত বারো আকার 
Vara পরিণত অনায় ‘ফুতি’ শব্দ এগ হঙসেগ। তারো পিধান > ফুদান > ফুতি। তারো 
“ফি' বারো ফুতি এতা মূলে আর্যশব্দ। আর্য অষ্ট্রিক তিলয়া ফি জাপি অর্থাৎ BS থনার বাহার 
উপু। ‘লন্ব’ শব্দর অর্থ ডিগল। “লন্বত্ত' লান্‌ জাপি অর্থাৎ লাংজাপি মানে ডিগল জাপিগ। 
তারো এরে এলা এহানাত মৈতৈ শব্দর কোন প্রভাব নাপরেসে। 


(৪১) লাংচাক £ লাংচাক শব্দ এগোরে মৈতেন্ত আহেসেগ বুলিয়া নিংকরিয়ার।তারো ভাষাতহর 
সমীক্ষাত শব্দ এগোর আলোচনা করানি থক। সন্কৃত 'লন্ব + আ'ন্ত্রী প্রত্যয় লম্বা বা ডিগল। 
‘চাক’ শব্দগো আহেসেতা চক্র শব্দত্ত। চক্র > চক্‌ > চাক তারো লন্ব + চক্র (চাক) = 
লান্চাক বা লাংচাক। ‘ল’ কারর “অ+ কারর “আকার: প্রাপ্ত অনায় লান্চাক। WS বুনতারা 
'মাকু' উরে লাংচাক মাতিয়ার। 


(82) CIGA ঃ সংস্কৃত “বেষ্টক ব্য ABA শব্দত্ত বেড়" শব্দ এগো আহেসেগ। “বেড়” শব্দ 
এগো প্রাকৃত রাপহান। 

(80) জালাত ঃ শব্দ এগ সংস্কৃত ‘জাল’ শব্দ অর্থহান, net আত প্রত্যয় যোগে “জালাত” 
অর্থাৎ কুনেসি ‘বেড়’ উহানাত। 

(88) বেইলোনায় £ শব্দ এগর অর্থহান অসেতায় “বেলাদেনা'। বাংলাত ফেলিয়া দেওয়া। 
“বেলা বেইলোনায়” যেসাদে ‘বেলা’ বেলল ব্যবহার করিয়ার। সংস্কৃত ‘ARAB’ শব্দত্ত আহেসেগ। 
পরি + ভ্রন্স + ক্ত = পরিভুষ্ট। ধ্বনি পরিবর্তনর রীতি অনুযায়ী 'প' কারর 'ব' কারে 
পরিবর্তন ‘a’ কারর ‘ল’ কার উহানে পরি > বেলি >, বেলা+ন্রষ্ট (ভরস্ট) বেল + 
অতীত কালর ‘ল' প্রত্যয় = বেলাবেলল। ‘ভ’ কারর ‘ব’ কারে পরিবর্তন। বাংলা ভাষাত - 
প>ফ অনায় ফেলিয়া দিল। 


(৪৫) এইলীনায় £ RA শব্দ এগো সংস্কৃত ‘বিশ’ to enter, to come অর্থে আ- 
বিশ-আবিশ >, আইস > , আই > এই, অতীত কালর 'ল' প্রত্যয়যোগে “এইল, স্ত্রী লিঙ্গর 
T যোগে ‘এইলী ৷! 

২৭ 


বিঃ মঃ ভাষাততুর সমীক্ষা = 
(৪৬) মাতাউ £ সংস্কৃত ‘Ty to speak, to consult অর্থে ব্যবহার অর ৷ বিষ্ণুপ্রিয়া মনিপুরী 
ভাষাত MA AH এগ ব্যবহার অর!মন্ত্র > মাত। 

(89) নুরেইলো £ সংস্কৃত ‘পার’ শব্দর অর্থহান অসেতায় দক্ষ, নিপুন, পটু, অর্থাৎ যে কোন 
বিষয় আহানাত পারানি to can অর্থে ব্যবহার অর। ‘না’ 'পারলু* অর্থে “প' কারর ‘ব’ কারে 
পরিবর্তন বারো “ব' কারর লোপ অনায় নারলু এসাদেউ ব্যবহার অর। কিন্তু যেপেইরমা লুপ্ত 
নার উপেই নুরারলু বা নুরেইলু ব্যবহার অর। আ কারর ‘উ’ কারে পরিবর্তন। বাংলা ভাষাত 
এসাদে ব্যবহার আজিপেয়াউ নেয়। অসমীয়া ভাষাত কোন কোন ফামে ব্যবহার অর । বিষ্ণুপ্রিয়া 
মণিপুরী ভাষাত সংস্কৃতর সাদে বরাবর ব্যবহার সম্ভব অর। 

(৪৮) থকুরারে £ সংস্কৃত A? ধাতুত্তো ‘থাক’ ধাতু এগো আহেসেগ। | “AY ধাতুর অনট্‌ যোগে 
স্থাপন, নিজস্ত স্থাপয়তি। উহানাত্ত থাক, থাকেন্ত 'থকুরা' রক্ষা করেকুরা অর্থে ব্যবহার অসেহান। 
(৪৯) কহনিলো ঃ সংস্কৃত ‘কফনি’ elbow শব্দত্তো কহনি শব্দ এগো আহেসেগ। “খ ঘ থ ধ 
ভাং প্রায় ‘হো’ এরে সুত্রহান মতে, ফ > হঅয়া কফনি > কহনি হঙসেতা। 


(৫০) আঙারা £ সংস্কৃত অঙ্গার শব্দন্ত আঙারা। 


(৫১) লেভৌল £ শব্দ এগোরে মৈতৈ ভাষাগো বুলিয়া ডঃ সিংহ গিরকে লেইনৌ (fresh 
earth) বুলিয়া ব্যবহার করেসে। দেহুয়াসেতায় lai, earth nou-pa (fresh) lainou. কিন্ত 
এরে অর্থহান FARM মৈতৈত্ত আহে নুবারের। কারণ মৈতৈএ এরে অর্থহানর গজে লেইনৌ 
নামাততারা। তারো “লেই' মানে প্রলেপিত। আকতার গজে আকতা পরের মাটি। উতারে 
অর্থাৎ পরল পরল পরের মাটি উতারে লেতৌ মাতিয়ার। কিন্তু টেঙারাগ বাগিয়া পরলেউ 
উসাদে অনা ইয়াকরের। উহানে উহান ভাবহান এইলেউ লেতৌ শব্দ উহানাত্ত নায়া আহেসেতা 
সংস্কৃত ‘পুলিন’ শব্দত্। পুলিন শব্দর অর্থহান অসেতায় Sand , তারো ‘পুলিন’ শব্দর “প' কার 
লুপ্ত, ‘ই’ কারর ‘এ’ কার ‘উ’কারর বর্ণবিপর্যযয় য়া ‘ere’ | পুলিন > উলিন > লেনৌ 
> লেডৌ। 'ণ বা ঙ' সমবর্ণ অনায় উচ্চারনে কোন অসুবিধা নার। 

(৫২) চহা £ সংস্কৃত চুক, চুকা (Sourness, tamarind) শব্দত্ত আহেসেগ। ‘ক’ কারর স্থানে 
‘হ’ কার আয়া DAY’ | 

(৫৩) জুরা £ সংস্কৃত জট, জটা, জুট শব্দর D স্থানে ‘ঢ়’ বা 'ডু’ অয়া জুঢা, জুড়া ব্যবহার 
অসেতা। GUS, ‘জুরা’। 

(৫৪) লেইরি £ সংস্কৃত ‘লিপ’ ধাতুত্ত প্রলেপ অর্থে লেই অর্থাৎ উচ বা পুলকরা মাটি বুঝেইতে 
লেইরি। 


২৮ 


শী & মঃ ভাষাততর সমীক্ষা = 


(৫৫) নালা 2 'নৃ' শব্দর অর্থ পানি। T স্থানে নার “প্রত্যয় যোগে “নারা' বা “নালা” হুকাং 
পানির ‘সরা’ বা ‘নদী’ বুঝার। 


(৫৬) কালাচিংখেই z “কালাচিংখেই’ শব্দ এগো সমাসবদ্ধ পদগো। ‘কালা’ শব্দর লগে ‘চিন্হ’ 
(marked) অর্থে ‘কালা’ “চিনহান” অসে সময় উহানরে “কালাচিংখেই' মাতানি অসেতা। 


(৫৭) হেইনৌ £ সংস্কৃতর মা (mango) বুঝেইতে আশ্র, সহকার মৃযালক, রসাল এসাদে 
শব্দমাহেই আসে। ডঃ সিংহ গিরকে “হেইনৌ” শব্দ এগরে মৈতৈ শব্দগো বুলিয়া উল্লেখ করেসে। 
কারণ হেই শব্দর অর্থ ফল নৌ (নুরা) তারো হেইনৌ বা হেনৌ। কিন্তু ভাষাতত্ববর সমীক্ষালো 
আলোচনা করলে দেহিয়ারতা 'মৃষালক”'শব্দত্তবিষুিয়া মণিপুরীত হেইনৌ বা হেনৌ আহেসে। 
T কারর 'অ'কারে পরিবর্তন অনিয়ে ‘ম’ লুপ্ত অইলে খ কার A কারে পরিণত অইল। যে’ 
ধ্বনির 'হ'কারে রূপাস্তর অনায় “হেনক' শব্দ অইল। ‘ক’ কারর ‘অ’ কার ‘উ’ কার বাওঁ কারে 
পরিবর্তন অনিয়ে হেনো > হেনৌ। উহানরে মাততে মাততে হেইনৌ মাতানি অরতা। মৈতৈত 
আহে থাইলে আরাকৌ কঙালা ফলগ মাহি আসে। উতারেউ মাতানি থকসিল। 


(৫৮) মাগলো £ সংস্কৃত “মাংক্ষ বা মাঙ্গ ধাতু আহেসেগ। 


(৫৯) লুসু £ শব্দ এগরেউ ডঃ কে পি সিংহ গিরকে গুলডুরা বস্তুহান অর্থে 'পারণ* ব্যবহার 
করেসে। ডঃ সিংহয় শব্দ এগরে মৈতৈগ বুলেসে। মৈতৈত কিসাদে আহিল না মাতেসে। মৈতৈয়ে 
LA T মানে ভদ্র অর্থে মাততারা। কিন্তু AA কোন অর্থ নেয়। তারো ‘লুসু’ পারণঅর্থে 
মৈতৈ শব্দত্তো আহেসে এহানার কোন তাৎপর্য নেয়। ভাষাতত্বর সমীক্ষালো শব্দ এগর আলোচনা 
করিক। লুসু’ শব্দ এগো শব্দ দুহানর সংযোজনে অসেগ। সংস্কৃতে 'লুকন" শব্দর অর্থহান 
অসেতায় লুকানি। CH শব্দত্ত “সু' আহেসে। তারো হুতর নালা আহানাত লুকেয়া বহানি 
অর্থে 'লুসু’। কিন্তু ছতর নালাত আরাকৌ বস্তু হানি অর। তারো ছপি শব্দরেউ “apy মাতানি 
থকসিল। উহানে আরাক খানি আলোচনা করিক। সংস্কৃতে 'লুঠ’ বা লুটা শব্দর অর্থ গুলডুরা 
(rolled) ‘লুঠ’ + 'অনট'-অইলে 'লুঠন্‌*, মাটি হানাত গড়াগড়ি দেনি বুঝার। তারো গুলডুরা 
বস্তু আহান RO" আগত বহানি অর। উহানে 'লুঠন্‌” অর A বারো শ্রোতস্‌ অর 'সু' দ্হানি 
তিলয়া ‘লুসু’ পারনগরে বুঝার। সুতরাং শব্দএগৌ সংস্কৃতজ শব্দগ। 


(৬০) সলুত £ Fey শব্দ বি মনিপুরী ভাষার প্রাচীন রূপহান। যেহানর বর্তমানে লুপ্ত অনির 

পথে তবে মাদৈ গাডেদে হেইরাগ ব্যবহার অইতে পারে। অর্থহান অসেতায় ‘খলেই’। ডঃ কে 

পি সিংহ গিরকে “খলেই' না মাতিয়া “বরেই' বুলিয়া উল্লেখ করেসে বারো মৈতৈ শব্দ খরাইন্তো 

'আহেসে উহান দেহয়াসে। তারো এগর সমীক্ষা আহান আলোচনা করিক। সংস্কৃত করগু, ক্রগ্ডী 

(0 small box or basket made of bamboo). প্রাচীন কালে এরে শব্দ এগ সলুত পরিণত 
২৯ 


বিঃ মঃ ভাবাততুর সমীক্ষা = 


অসিল। ‘ক’ স্থানে ‘স’। যেমন- দিক > দিশ > দিস (aie প্রকাশ)- T স্থানে ‘ল’ ই'কার 
স্থানে ‘উ’। তারো sa > করই > সলু। আধুনিক কালে Gera করগ্ডী > করই > 
খলই এসাদে প্রয়োগ করানি অর। তারো HEY শব্দ এগো প্রাচীন প্রাকৃত শব্দগ। 


তারো ভাষাতত্বর সমীক্ষাত এহান সুষ্পষ্ট যে “বরণ ডাহানির এলা’ এহান মণিপুরে 
মৈতৈ প্রভাব পরানির অনেক আগেকার রচনা হান। বৃ:পূ : ১ম শতকর রচনাহান। এরে এলা 
এহানাত TS যেতা APS শব্দর ধ্বনিগত পরিবর্তন লক্ষ্য অর উতা অন্তত: প্রাকৃতর ১ম 
স্তরর খামতলে বা মধ্যযুগীয় Gas পয়লাদে হঙসেতা, উতার আলোচনা রাবল, বীররাউ, 
লসমন্‌ ইত্যাদি শব্দর মাধ্যমেউ আলোচনা করানি অইল। কোন কোন শব্দ আসার ব্যবহারেত্ত 
নব্যভারতীয় ভাষাত ব্যবহার কম করানিয়ে কোন কোনগই উতারে মৈতৈ শব্দ বারো বিসারেয়া 
নাপেইলে উতা মৈতৈত্ত আহেসে বুলিয়া মন্তব্য করতারা। ভাষা আহানাত মৈতৈ, বাংলা, অসমীয়া 
বারো আর আর ভাষাত্ত শব্দমাহি হমেয়তৈ, উহানাত কোন সন্দেহ নেয় বরং হারৌর কথাহান। 
কারণ যে ভাষাহানাত যত নিরাম শব্দ হমেইতয় গু ভাষা উহানর শব্দ ভাণ্ডার তত নিয়াম 
অইতৈ। ফলে ভাষা উহানরতাউ উন্নত অর। তবে সঠিক তথ্যলো আলোচনা করানি উহানেই 
যুক্তি যুক্ত হান। 

“বরণ ভাহানির এলা’ এহানর শব্দ এতার ব্মুৎপন্তিগত আলোচনা বারো এতিহাসিক 
ঘটনার আলোচনা করলে এহানেই স্পষ্ট মাতে পারিয়ার যে এরে শব্দ এতা বিষ্ণুপ্রিয়া মণিপুরী 
জাত এহানাত প্রাকৃতর মধ্যযুগে হঙসেতা। কারণ গ্রীক এঁতিহাসিকর মতে যদি জাত এহানর 
মানুর অস্তিত্ব ‘খালাছাই’ নাঙ এহানলো ৮০ ইংরেজিত অর্থাৎ ১ম শতকে মণিপুরে পেয়ার বা 
উল্লেখ করানি অসে উহান অইলে আরাকৌ আগেদে জাত এহানর ভাষা এহান হঙনির ইতিহাস 
হান। যেহেতু খৃ:পূ: ২য় শতকে মণিপুরে ব্রাহ্মন্য ধর্মর প্রভাব পেয়ার। ভারতবর্ষে ব্রাহ্মণ্য ধর্মর 
প্রভাব একমাত্র আর্যজাতরমা আসেতা। ও কারণে মণিপুরে আর্ধজাত হান বুলতে একমাত্র 
বিষ্ণুপ্রিয়া মণিপুরী, যেতারে “খালাছাই” মাতানি অসে। Gers আগে যেতা মণিপুরে গন্ধর্ব বা 
ময়াং বুলিয়া পরিচিত। তারো বরণ ভাহানির এলার রচনার কালহান যদি ১ম খৃষ্টাব্দত অয়া 
থার উহান অইলে ভাষা এহানর হঙনির হাকতাক হান কমপক্ষেও ৪০০ বছর আগেদে ধরানি 
য়াকরের। উহানে প্রাচীন ভারতীয় আর্য ভাষাত্ত বিষ্ণুপ্রিয়া মণিপুরী ভাষার মধ্যভারতীয় স্তরহান 
অন্তত: ৃষ্টপূর্ব ৪র্থ শতকে ধরানি য়াকরের। (প্রাচীনত্বর নিদর্শন E: 1) 


— oo | 


বিঃ মঃ ভাষাততর সমীক্ষা = 


৪ৰ্থ অধ্যায় 

রুম ভ: সিংহ গিরকর ৪নং থিওরি মাগহীহান না শৌরসেনীহান, উহানর আলোচনা 
করিক। পৃথিবীর হাবি ভাষারে কতহান ভাষাগোষ্ঠীত খেয় করানি অসে। উহানরমা পয়লাই 
বিভাগ ধরিয়া নেসিগা।কিন্তু উহান সঠিবহান নাগয়, যেহেতু উহানর কোন 
ত্ত বা মূল্য নেয়। পৃথিবীর ভাষার ইতিহাস পাকরলে এহান হারা পারিয়ার যে 
কোন কোন সময় ভাষাগোষ্ঠী নিজর ফাম বেলেয়া আরাক ফাম আকেই হানাত আকুবালা 
ঠাগেসিগা। যেমন জিপসী।জিপমী জাত উহান ইউরোপে থাইতারা কিন্তু ভাষাহানতে ভারতীয় 
গার্য ভাষাহান। সুতরাং ভৌগোলিক অবস্থানর গজে ভাষা আহানর মুল স্নোতগো লেপনার। 
ভাবা আহানর মূল অস্তিত্বহান লেপইতয়তায় একমাত্র শব্দর গঠন প্রণালী, রূপতত্ব, ধাতুবিভক্তি 
বা শব্দবিভক্তি, সর্বনাম, প্রত্যয়। এরে উল্লিখিত পদ্ধতির লগে বাক্য বিন্যাসর রীতি। এরে 
গজর আলোচনা এতাত যদি মাগধী প্রাকৃতর লগে মিল থার উহান অইলে বিষ্ণুপ্রিয়া মণিপুরী 
এহানরে মাগধী প্রাকৃত জাত ভাষাহান, বারো যদি শৌরসেনীর লগে মিল থার উহন 
অইলে শৌরসেনী প্রাকৃতহান অইতৈ। 


ভাষাততুর সূত্র এতা বিজ্ঞান সম্মত মতরতা ।& কারনে এহানরে ভাষাবিজ্ঞান মাতানি 
অর | ভাষাতত্বর সুত্রে বংশানুগত ভাবে আহেসে ভাষা টগর লগে তুলনামূলক আলোচনা 
‘বলে উহান স্পষ্ট অর। তারো ও বংশাবলীর নাও হারপানি এক। ভাষাবিভাগর এরে সুবানুযায়ী 
ইউরোপীয় কারণ ইউরোপেত্ত ভারতর সীমাগ বারো ইরান, পূর্ব এশিয়া পেয়া এতার প্রচলন। 


ইন্দো ইউরোপীয় ভাষাগোষ্ঠীর শাখা নয়হান। (১) কেলটিক (২) ইটালিক (৩) 
জার্মানিক (8) গ্রীক (৫) বালটোঙ্নাবিক (৬) আলবানীয় (৭) আর্মেনীয় (৮) তোখারীয় (৯) 
ইন্দো ইরানীয়। ইন্দো-ইউরোগীয় ভাষাগোষ্ঠীর যেতারমা wah বিদ্যমান উতারে কেন্তম 
বারো ‘ক’ ধ্বনি AP বারো “স' ধ্বনিত্ত যেতা পরিবর্তন অসে উতারে 'সতম' মাতানি অর। 

ন্দোইরানীয় শাখারে দ্বিভাগে ভাগ করানি অর - (১) ইরানীয় (২) ভারতীয় আর্ধ। এরে 
ইন্দো ইউরোপীয় ভাষা এতা শাখা আহানাত্ত আহেসেতা, উতার সাদৃশ্য আলোচনা করিক।- 


“ উদ্মধ্বনির মধ্যে মুখ্য ‘স’ কার ।...... A কার প্রায় সব শাখাতেই আছে। তবে 
WA মধ্যগত ‘স’ কার গ্রীক শাখায় এবং ইরানীয় উপশাখায় ‘হ' কারে পরিণত হইয়াছে। যেমন 
Ost > সং অস্তি,আবেস্তীয় অস্ত, প্রা:পারসিক wR, গ্রীক অস্তি ল্যাটিন এন্ত,গথে ইসৎ, ইং 
ইজ senos সং সন: ORR), গ্রীক হেনোস, ল্যাটিন সেনেস, আইরিশ সেন, ওয়েলশ্‌ - হেন, 
বার ইতিবৃত্ত, সুকুমার সেন পৃ-৮৪। গ্রীক ভাষার তুল সংস্কৃত ভাষার ব্যাকরণ গত মিল 


৩১ 


বিঃ মঃ ভাষাতত্তর সমীক্ষা = 
নিয়াম দেহিয়ার- যেমন “নামরূপে তিনলিঙ্গ, তিনবচন, তিন পুরুষ, ক্রিয়ার দুই বাচ্য -আত্মনেপদ 
বারো পরস্মৈপদ, তিনকাল”। ভাষার ইতিবৃত্ত পৃ:৮৬। অতীত কালরমা ‘অ’ কারর আগম প্রা: 
পারসিক বারো সংস্কৃতে রূপ আকহান তবে গ্রীকে ‘এ’ কারর আগম অর ৷ গ্রীকর তুল জার্মানিক 
ভাষার সমতাউ লক্ষ্য অর। যেমন - পেকু > CHG! 


ভারতীয় আর্য ভাষারে তিনহান স্তরে ভাগ করানি অসে। (১) প্রাচীন ভারতীয় আর্য 
(04.) হঙনির হাক তাক হান অইলতায় আনুমানিক খৃ:পূর্ব দ্বাদশ শতকেত্ত খৃ:পূর্ব ৬ষ্ঠ শতক 
পেয়া। যেহানরে বৈদিক আর্য মাতানি অর। 


(২) মধ্য ভারতীয় আর্য (MLA) হঙনির হাকতাকঅইলতায় খু:পূর্ব wd শতকেত্ত দশম শতক 
পেয়া। যেহানরে ‘ প্রাকৃত’ ভাষাউ মাতানি অর। 


(৩) নব্যভারতীয় আর্য (NAA) হঙনির হাকতাক হান অইলতায় দশম শতকেন্ত এবাকা পেয়া। 


বৈদিক আর্য ভাষারে দ্বিভাগে ভাগ করানি অর। (১) সাধু ভাষা (২) চলিত ভাষা। 
পরবর্তী কালে পানিনি প্রমুখ বৈয়াকরণবিদ গিরিগিথানিয়ে সংস্কার করিয়া নুৱা রূপ দিলা, 
উহানরে সংস্কৃত মাতানি অর। চলিত ভাষা বা কথ্যভাষা যেহানরে প্রাকৃত অর্থাৎ (প্রকৃতির) 
ভাষা মাতানি অর। তারো প্রাচীন ভারতীয় আর্য ভাষা বুলতে সাধুভাযার রূপ দুহান বৈদিক 
বারো AHS এরে দ্বিয়হানির পিঠিত যে কথ্য ভাষা আহান আসিল উহানরে প্রাচীন ভারতীয় 
আৰ্য, যেহানাত্ত পিসেকার প্রাকৃত ভাষা জরম অইল। এরে প্রাচীন ভারতীয় আর্য ভাষার প্রধান 
কতহান লক্ষণ অইলতায়- 


(9) Ba বারো দীর্ঘ W, (৯), এ, এ হাবি স্বরবর্ন বারো তিন R (স, য, শ)র ব্যবহার। 
(২) যুক্ত ব্যঞ্জনর ব্যবহার 'ক্রু', ‘ক্ল’ ইত্যাদি 
(৩) শব্দরূপরমা বৈচিত্র । তিন বচন, সাত কারক, তিন লিঙ্গ i 
(8) তিন পুরুষ, দুই বাচ্য, পরক্মৈপদ বারো আত্মনেপদ। 
(৫) বাক্যর পদবিন্যাসর নির্দিষ্ট নিয়মর আবশ্যকতা। 

মধ্য ভারতীয় আর্য বা প্রাকৃত ভাষারে তিনহান স্তরে ভাগ করানি অর। - 
(১) প্রাচীন (২) মধ্য বারো (৩) অস্ত্য। 

প্রাচীন মধ্যভারতীয় আর্যভাষার স্থিতিকাল অসেতায় - খৃষ্টপূর্ব wd শতকেত্ত ১ম 
খৃষ্টাব্দ পেয়া। মধ্য মধ্য ভারতীয় আর্য ভাষার স্থিতিকাল অসেতায় ১ম খৃষ্টাব্দত্ত ৬ষ্ঠ খৃষ্টাব্দ 
CORT | অন্ত্য মধ্য ভারতীয় আর্যভাষার স্থিতিকাল অসেতায় vB খৃষ্টাব্দত্ত ১০ ম খৃষ্টাব্দ পেয়া। 
QA অন্ত্য বা ৩নং স্তর এহানরেঅপভ্রংশ মাতানি অসে। 

বিঃ মঃ ভাষাততুর সমীক্ষা = 


গ্রীয়ারসনউ উতারে অপত্রংশ বুলিয়া উল্লেখ করেসে। মধ্য ভারতীয় আর্য ভাষার লক্ষণ অইলতায়- 
(১) স্বরধবনির সংখ্যা কমইল।- 

(২) যুক্ত ব্যঞ্জন ধ্বনির আগরতা লোপ।- 

(৩) তিন 'স'র আগ লোপ। 

(8) মহাপ্রাণ বর্ণর LPA রূপান্তর - 

(৫) দ্বিবচনর লোপ, আত্মনেপদর লোপ। 


এসাদে মধ্যভারতীয় আর্য ভাষার স্তর উহানরে প্রধান ৫হান ভাগে ভাগ করানি 
অসে। (১) শৌরসেনী (২) মাহারা্ট্রী, (৩) মাগধী (৪) অর্ধমাগধী (৫) পৈশাটী। শৌরসেনী 
প্রাকৃতেত্ত শৌরসেনী অপন্রংশ, মাগধী প্রাকৃতেত্ত মাগধী অপভ্রংশ, ইলয়া আঞ্চলিক নুৱা নুৱা 
ভাষা হঙনি অকরল। ভাষার ধ্বনি বারো রূপতত্বরমা উলট পালট অইলেউ মূলত: প্রত্যেক 
অঞ্চলভেদে মূল ভাষার গঠন প্রণালী উহানতে আকহান। ওঁ কারণে বিভিন্ন অঞ্চলে যে যে 
বৈশিষ্টলো নুরা ভাষা হঙইল, উতারে নব্য ভারতীয় আর্য (NLA) মাতানি অর। 


এরে নব্য ভারতীয় আর্ধ্য ভাষার লক্ষণ অসেতায় - 
(১) যুগ্ম ধবনির সরলতা। 
(২) লুপ্ত প্রাচীন বিভক্তির ফামে নুরা বিভক্তির প্রচলন। 
(৩) ক্লীবলিঙ্গর হ্রাস অর্থাৎ প্রায় লোপ্‌। 
এসাদে সংস্কৃত ভাষা এহান প্রাকৃতে যেবাকা পরিবর্তন অইল উবাকা প্রধান তিনহান 
বিষয় লক্ষ্য করানি অর। (১) ধ্বনিরমা (২) শব্দরূপ বারো ধাতুরাপ (৩) পদর ব্যবহারমা। 


এপেইত হাবিত্ত লক্ষ্য করানির বিষয়হান অইলতায় যেকোন ভাষা আহান হইতে 
অন্তত: কমপক্ষে কতহান শতাব্দীর প্রয়োজন। উহান অইলে ও ভাবা উহান পূর্ণরাপ প্রাপ্ত অর। 
ভাষাতাত্বিকর সিদ্ধান্ত মতে কমপক্ষে ৬০০ বৎসরত্ত ৪০০ বছর পেয়া ভাষা আহানর স্থিতি পা 
পারের। তারো ড: সিংহ গিরকর মতে উনবিংশ শতাব্দী উহানরে পূর্ণরূপ ধরিয়া বিষ্ণুপ্রিয়া 
মণিপুরী ভাষারে এয়োদশ বা চতুদর্শ শতাবীর সৃষ্টিহান বুলিয়া উল্লেখ করেসেতা। কিন্তু গিরকে 
আরাক দিক আহান হয়তো লক্ষ্য না করেসে। যেতা যেতা শব্দ বরণ ডাহানির ‘এলা’ত ব্যবহার 
অসে বারো যেতা লুপ্ত অসে, উতারে যদি আলোচনা করিয়ার উহান অইলে এহানেই মাতানি 
থকর যে গু লুপ্ত শব্দর ভাষা উতার স্থিতিকালউ অন্তত: ছয়শবছর গজেদে আগুয়ানি উহানেই 
যুক্তি যুক্ত। ভাষাতাত্বিকর এরে বিজ্ঞান সন্মত মত এহানরে যদি ভিত্তি হান করে ধরানি অর 
উহান অইলে এয়োদশ বা চতুদর্শ শতান্দীত্ত আরাকৌ ৬০- শত বৎসর গজেদে আগুয়ানি 
য়াকরের ।গু সিদ্ধান্ত অনুযায়ী হিসাব করলে এহান মাতনি থকর যে বিষ্ণুপ্রিয়া মণিপুরী ভাষার 


প্রাকৃত যুগর স্তরহান অসেতায় ষ্ঠ বা ৭ ম শতাব্দীত্ত। যেহানরে অপত্রংশ স্তর মাতানি অর। 

m R মঃ ভাষাতত্বর সমীক্ষা = 


তাইলে হাবি ভাষারতাউ যদি অস্ত্যস্তর উহান অন্তত: কম পক্ষে ৪০০ শত বছর স্থিতিকাল 
ধরানি অর, উহান অইলে বিষ্ণুপ্রিয়া মণিপুরী ভাষার আধুনিক স্তর এহান হঙনির হাকতাক হান 
অসেতায় খৃষ্টীয় দশম বা একাদশ। এহানরেই সম্ভাব্য কালহান ধরানি থকর। ভাষাতত্বর 
সমীক্ষালো এহানর আরাক খানি আলোচনা করিক। বর্তমান ভারতবর্ষরমা নব্যভারতীয় আর্য 
ভাষারমা পশ্চিমাহিন্দী, রাজস্থান, মারাঠী, পাঞ্জাবী, সিন্ধী, গুজরাটি, বাঙলা, অসমীয়া, উড়িয়া, 
মগহী, মৈথিলী, ভোজপুরী, পূরবী হিন্দী বারো বিষ্ণুপ্রিয়া মণিপুরী। এরে ভাষা এতারে ভাষাতাত্বিক 
গিরিগিথানিয়ে কতহান ভাগে ভাগ করেসি। শৌরসেনী, মাগধী মাহারাষ্ট্রী ইত্যাদি নাঙে। উতার 
আলোচনা আগেদেউ করানি অইল। 


তারো কোন কোন ভাষাগোষ্ঠী শৌরসেনী, বারো কোন কোন ভাষাগোষ্ঠী মাগধী, 
যেমন শৌরসেনী প্রাকৃতেত্ত শৌরসেনী অপন্রংশর মাধ্যমে ‘পশ্চিমা হিন্দী” মাহারাষ্্রী প্রাকৃত 
> মাহারাষ্ট্রী পভ্রংশ > মারাঠী, মাগধী প্রাকৃত: > মাগধী অপভ্রংশ > বাংলা, উড়িয়া, 
অসমীয়া, মৈথিলী ইত্যাদি, অৰ্দ্ধ মাগধী > অর্দ্ধমাগধী অপভ্রশে > পূর্বাহিন্দী। ড:কালীপ্রসাদ 
সিংহ গিরকে Faget মণিপুরী ভাষা এহানরে মাগধী প্রাকৃতজাত অর্থাৎ মাগধী হান বুলিয়া 
উল্লেখ করেসে। কিন্তু গিরকর এরে সিদ্ধান্তরে সঠিক সিদ্ধান্ত হান বুলিয়া মাতানি উহানেই 
অযৌক্তিক। কারণ গিরকে সিদ্ধান্তত যানার আগে সিদ্ধান্তবাদর সূত্র আলোচনা করানি থকসিল। 
আলোচনা না করিয়া বিষ্ণুপ্রিয়া মণিপুরী ভাষার লক্ষণ দেহয়েয়া এতাহাবি মাগধী প্রাকৃতরমা 
আসেতা থকয়া বিষ্ণুপ্রিয়া মণিপুরী ভাষা এহান মাগধী প্রাকৃতেত্ত আহেসেহান বুলিয়া মন্তব্য 
করেসে। s 

তারো ভাষাতত্বর সমীক্ষালো এরে তথ্য এতারে আলোচনা করানি থক নিংকরুরী। 
পয়লাই শৌরসেনী বারো মাগধী প্রাকৃতর লক্ষণ সম্বন্ধে বিভিন্ন ভাষাবিদে যেসাদে মত প্রকাশ 
করেসি উতার আলোচনা করিক। 


শৌরসেনী প্রাকৃতর লক্ষণ - 
(5) ক্ষ > কখ = পক্ষিন্‌ > পকখি, অক্ষি > GAR! 
(২)শ,ষ > স 
(৩)শ,ষ,স > হ = তস্য > তাহ 
(৪) সংস্কৃত ভাবার প্রভাব অর্থাৎ বাক্য বিন্যাসরমা সংস্কৃতর ধারা অনুযায়ী ব্যবহার বিধি।আর 
আরতা। 
(১) স্বরমধ্যবতী মহাপ্রাণ বর্নর “হ'কারে পরিণত। 

বিঃ মঃ ভাষাতত্তর সমীক্ষা = 


যেমন খঘ থধভাং-হ। 
(২)ক্ষ > চ্ছ, ইক্ষু > উচ্ছু। 
(৩) হাদি হাদিত স > হ, তস্য > TR! 
মাগধী প্রাকৃতর লক্ষণ - 
(0১)ষ,স>শ 
(২)চ্ছ > শ্চ 
তে)ক্ষ > শক 
(8) সংযুক্ত শ, য, স স্থানে বর্ণ বিপর্যয়ে - “হ'কারে রূপান্তর অর। যেমন - কাশ্মীর > 
কমহীর। 
অর্ধমাগধীর লক্ষণ - 


অর্ধমাগধীর ব্যবহার শৌরসেনী বারো মাহারা্ট্রীত পেয়ার। উহানে জৈন শৌরসেনী 
বারো জৈন মাহারাষ্ট্রী বুলিয়া অর্ধ মাগধীরে মাতানি অর। জৈন ভিক্ষু উতায় ব্যবহার করেসিলা 
ভাবাহান বুলিয়া। 
(১) র,ল দ্বিয়গির ব্যবহার। 
(২) “সার প্রাধান্য। 
(৩) শৌরসেনীর গজে নির্ভরশীল! 


এরে গজে ইকরা প্রাকৃতর ব্যবহার বিধির লগে তুলনামূলক আলোচনা করলে 
বিষ্ণুপ্রিয়া মণিপুরী ভাষা এহান কোন প্রাকৃতত্ত আহেসে উহান অনুমান করে পারতাঙায়। এহানর 
আগে পয়লাই শৌরসেনী, মহারাষ্ট্রী বারো মাগধী ভাষার তুলনামূলক আলোচনা চুটি আহান 
করিক। 
যেমন - 
সংস্কৃত বৈদিক শৌরসেনী মাহারাষ্টী মাগধী। 
গচ্ছতি গচ্ছদি গচ্ছই গশ্চদি। 
গচ্ছন্তি '  গচ্ছস্তি গচ্ছন্তি গশ্ত্তি। 
গচ্ছামি গচ্ছামি - গশ্চামি। 
তারো এরে আলোচনা এহানাত এহান স্পষ্ট যে সংস্কৃত বা বৈদিকর লগে শৌরসেনী নিয়াম 
পারা কাদা অর্থাৎ পরিবর্তন উহান নিয়াম কম কিন্তু মগধীত খানি আহান আরাকৌ দুরেই। 
উহানে এহান মাতে পারিয়ার যে ‘শৌরসেনী’ প্রাকৃতর ভাবা উহান ‘মাগধী’ প্রাকৃতর আগে 
হঙসেহান। তদ্রুপ শৌরসেনী প্রাকৃতজাত পশ্চিমা হিন্দী ভাষা উহান মাগধী প্রাকৃত্তজাত বাংলা, 

= বিঃ মঃ ভাষাততবর সমীক্ষা = 


অসমীয়া, উড়িয়ার আগে হঙসেহান উহানাত কোন সন্দেহ TH |G: কালীপ্রসাদ সিংহ গিরকে 
মাগধী প্রাকৃতর লক্ষণ সম্পর্কে যেতা উল্লেখ করেসে উতার সমীক্ষার আলোচনা আহান করিক। 
ভ:সিংহর মতে -১। (ক) সংস্কৃতর শ, T, a a 'শি'র সাদে 
উচ্চারিত অর। 

খে) সংস্কৃতর 'ক্ষ’ ধ্বনি মাগধী প্রাকৃতত ‘কখ’ ধ্বনি রূপে উচ্চারিত অর। 

গে) মাগধী প্রাকৃতর প্রথমার একবচনর বিভক্তিহান - “a” | 

ঘে) মেরাকে সংস্কৃতর শ, য, বারো R মাগধী প্রাকৃতত ‘হ’ ধ্বনিত পরিণত অর। এ লক্ষণ 
এহানি হাবি বিষ্ণুপ্রিয়া ভাষাত আছে।* বি:ম: ভাষা SHA রূপরেখা - পৃ: ১৪। 


ড:সিংহর এরে মত এহান ভাষাতত্বর সমীক্ষালো আলোচনা করলে এহানেই ধরা পরের যে 
সংস্কৃতর “ক্ষ ধ্বনি এতা মাগধী প্রাকৃতর লক্ষণ নাগয়। এরে লক্ষণ এতা শৌরসেণী প্রাকৃতর 
লক্ষণ। শ, য, স স্থলে ‘হ’ ধ্বনির রূপাস্তর এহানউ শৌরসেণী প্রাকৃতর লক্ষণ হান। মাগধীর 
হান নাগয়। মাগধী কোন ভাষাত যদি মেরাকে ব্যবহার অয়া থার তবে উহান হিন্দুস্থানী প্রভাব 
হান। কিন্তু মাগধীত যুক্তব্যঞ্জনর বর্ণ বিপর্যয়ে L কার রূপাস্তর অর। শ, ষ, স এতিনো বর্ণ 
মাগধী প্রাকৃতরমা ‘শ’র সাদে উচ্চারণ অর, হায়হান কিন্তু বিষ্ণুপ্রিয়া মণিপুরী ভাষাত উসাদে 
কোন বিধি নেই। কারণ ভাষাতত্বর ধারাত রূপান্তর বিধি বারো উচ্চারণ বিধির ভাব তঙাল। 
উচ্চারণ বিধিরমা অক্ষরগ পরিবর্তন নার। বিষ্ণুপ্রিয়া মণিপুরী ভাষাত উচ্চারণর লগে লগে 
ধ্বনি পরিবর্তন অর। যেমন শ্বশুর > হউরক। এপেইরমা ‘শ্ব’ যুগ্ম ব্যঞ্জন ধ্বনির আগ লোপ 
Py VIA রূপাস্তর, OA 'শ*কারর WHA অনায় লুপ্ত অইল। তারো “হউর" সম্মানার্থে 
‘ক’ প্রত্যয় যোগে হউরক। সুতরাং এরে পদ্ধতি এহান শৌরসেণী হান। যেমন শ্বশুর > সহরা 
পাঞ্জাবীরমা। বারো অক্ষি > অকৃখি > আহি, এরে রীতি এহানউ শৌরসেনীর রীতি হান। 
তারো ভাষাতত্বর সমীক্ষাত এহান স্পষ্ট যে ধ্বনিতত্ব বারো রূপতত্ব আলোচনাত ড: সিংহ 
গিরকর উল্লিখিত সূত্র উতা শৌরসেণী প্রাকৃতর সুত্র মাগধী প্রাকৃতরতা নাগয়। ওঁ কারণে 
ধবনিগত বারো রূপতত্ব মতে বিষ্ণুপ্রিয়া মণিপুরী ভাষা এহান শৌরসেণীহান, মাগধীহান নাগয়। 


এপেইরমা বাংলার তুল বিষ্ণুপ্রিয়া মণিপুরী ভাষার ধবনিগত তুলনামূলক আলোচনা চুটি 
আহান করিক। 


g শুশ্ক হুকানা 
সর্বানি সকল, সমস্ত হাবি 
শোভন শোভা (ভাল) za 
মাসম্‌ মাস মাহা 


বিঃ মঃ ভাষাততুর সমীক্ষা = 
বধু বউ বহক 


তারো এরে ধ্বনি পরিবর্তনর লক্ষণ এতা হাবি শৌরসেনীর তা, এপেইত, বিষ্ণুপ্রিয়া মণিপুরী 
ভাষার তুল হিন্দীর মিল লক্ষ্য অর। ড: সিংহ গিরকে মাতেরতা - “যেকোন ভাষাত হাবিত্ত 
স্থায়ী রূপ হান অইলতায়, সর্বনাম, ধাতু বিভক্তি বারো ক্রিয়া বিভক্তি । ..... ক্রিয়াবিভক্তি ধাতু 
বিভক্তি বারো সর্বনামর ক্ষেত্রত নিজর রূপ উহানিয়ে থার। এবং বিম্ণ্ুপ্রিয়ার সর্বনাম ধাতুবিভক্তি 
বারো শব্দ বিভক্তি এতা মাগধী প্রাকৃতত্ত উৎপন্ন অন্যান্য ভাষা অর্থাৎ উড়িয়া বাংলা এবং 
অসমীয়ার সর্বনাম, ধাতু বিভক্তি বারো শব্দ বিভক্তির লগে অনেকাংশত তুল্য, অনেক ক্ষেত্রত 
একদম সমান।” ভাষা আহানর সর্বনাম, ধাতু বিভক্তি, ক্রিয়া বিভক্তি উতায় ভাষা আহানর 
অস্তিত্বরে জিংতা করিয়া থর এহান হায় হান। তারো বিষ্ণুপ্রিয়া মণিপুরী সর্বনাম, ধাতু বিভক্তি, 
ক্রিয়া বিভক্তির তুল বাংলা প্রভৃতি ভাষার সর্বনাম, ক্রিয়াবিভক্তির তুলনামূলক আলোচনা 
করলে স্পষ্ট অইতে। তারো ভাষা তত্বর সমীক্ষালো আলোচনা করিক। 


উত্তম পুরুষর এক বচনর মা সংস্কৃতে ‘অস্মদ্‌' শব্দ প্রাকৃতেউ ‘অস্মদ’ মাতানি অর। হিন্দীরমা 
“Cr উড়িয়ারমা ‘মু’ বাংলাত “মুই” বা 'আমি' অসমীয়াত ‘মই’, বিষ্ণুপ্রিয়া মণিপুরীরমা “মি” 
মারাঠীরমা ‘মি’ এসাদে ব্যবহার অর। বিভিন্ন ভাষাতাত্বিক গিরিগিথানিয়ে এরে শব্দ এতা 
কিসাদে আহিল উতার আলোচনা বিভিন্ন ভাবে করেসি। সংস্কৃতর মা উত্তম পুরুষর রূপ 
আবহানেই আসিল একবচনরমা “অহম+। কিন্তু প্রাকৃত ভাবার প্রথমার একবচনে স্মি, অস্মি, 
হং, অহং, অহঅং. এসাদে ব্যবহার করেসি। প্রাকৃত অপত্রংশরমা ‘হউম’ (হেমচন্দ্রর মতে) 
ব্যবহার করেসি। প্রাচীন অসমীয়ারমা “মই বা মঞি’ । w: সিংহ গিরকে ৩য়ার একবচন ‘ময়া’ 
শব্দত্ত ‘মি’ আহেসে বুলিয়া উল্লেখ করেসে। “সং ময়া’ > প্রা: Sha” > অসমীয়া মই’ > 
বি:ম:মি।” কিন্ত প্রাকৃতরমা ওয়া বারো ৬ষ্ঠীরমাউ ‘মি’ রূপ এহান ব্যবহার অসে। তাইলে 
সোজা দ্বিয়হানিত্ুউ আনানি য়াকরেসিল। আরাক আকবেদে বাংলা বারো অসমীয়ার তাউ 
“৩য়াত্ত’ তাহানি থকর। কারণ বাংলা বারো অসমীয়াউ যেহেতু মাগধী। উতার গজে ড:কালীরাম 
মেধিয়ে মাতেরতা - “একবচনর সরল আকৃতি অসমীয়া, বঙ্গালী, উড়িয়া আরু হিন্দী প্রায় একে 
-অ.মই (মৈ বাময়), ব. মুই, উ,মু, আর হিন্দী ম। অসমীয়া পুৰনি বর্ণবিন্যাস মঞি, হিন্দী মৈৰ 
উচ্চাৰণৰ অনুৰূপ। তিৰ্যক আকৃতিৰ (অর্থাৎ ২য়াৰপৰা ৭মী লৈ) একবচনতো প্রায় তেনে 
মৈথিলী, বঙ্গালী, উড়িয়া আৰু অসমীয়াত ‘মো’ আৰু হিন্দীত ‘মো’ বা ‘মু’ হয়। অসমীয়া 
ব্যাকৰণ আৰু ভাষাতত্ব পৃ-২১১-২১২। তারো এরে আলোচনা এহানাত দেহিয়ারতা উত্তম 
পুরুষর একবচনরমা হাবি ভাষাতউ প্রায় আকহান অসে। একমাত্র বিষ্ণুপ্রিয়া মণিপুরীত বারো 
মারাঠীত face ব্যবহার অর ।এ সম্পর্কে আরাকউ উল্লেখ করানি অসেতায় “মাগধী প্রাকৃতত 
তৃতীয়া আৰু সপ্তমীৰ একবচনত অস্মদ শব্দৰ ৰূপ ‘মই’ বা He’ হয়। ইয়াৰ পৰা ভাবিব পাৰি 


৩৭ 


বিঃ মঃ ভাষাতত্তর সমীক্ষা = 


যে অসমীয়া মই’ প্রাকৃতর om একবচনর পৰা আহিছে। .... কিন্তু ড: হৰ্ণলির মতে “মই' বা 
“মৈ' তৃতীয়ার পরা নহয় ৬ষ্ঠীর পৰা হে নামিছে আৰু তিৰ্যক আকৃতি প্রথমাতো চলিছে। তেন্তে 
কয় যে প্রাকৃতিক ভাষাত তির্থক আকৃতি (একবচনৰ) প্রাকৃতর ৬ষ্ঠীর একবচন “মই”, মহ’ বা 
IR রাপাস্তর মাত্র। “মহ’ শব্দ মাহারাষ্ট্রী প্রাকৃতত সম্বন্ধ, আপাদান, করণ আৰু অধিকৰণ 
কাৰকৰ একবচনত প্রযোজ্য।” অসমীয়া ব্যাকৰণ আৰু ভাষাতত্ব পৃ-২১২। সুতরাং এরে 
বক্তব্য এহানাত এহান স্পষ্ট যে তৃতীয়া, পঞ্চমী, যষ্ঠী, সপ্তমীতউ মাগধী বারো শৌরসেনীর 
সর্বনাম পদ এতা আহানি য়াকরের। উহান অইলে দেহিয়ারতা হিন্দীর লগে অসমীয়ার নিয়াম 
মিল। যেহেতু হিন্দীরমাউ “মৈ', অসমীয়া ভাষাতউ ‘মই’ (মৈ - প্রাচীন)। তারো দ্বিয়হানিউ 
শৌরসেনী অনা থকসিল | বিষ্ণুপ্রিয়া মণিপুরী ভাষাতউ ‘মি-আমি’ - অসমীয়াতউ ‘মৈ আমি’, 
হিন্দীরমাউ “মৈ -হম’। সুতরাং অসমীয়া, হিন্দী, বিষ্ণুধিয়া মণিপুরী আকহান। তেবউ অসমীয়া, 
হিন্দীর যদি তঙাল ভাবহান থায়া থার, উহান অইলে বিষ্ণুপ্রিয়া মণিপুরী বারো অসমীয়া তঙাল 
অনি য়াকরের। এ সম্বন্ধে মাহারাষ্ট্রী প্রাকতর আলোচনাউ করানি থক। মাহারাষ্ট্রী প্রাকৃতর 
উত্তম পুরুষর একবচনর মা - ‘অহং, হং অহম্মি, মি, অহকং ” বছবচনে ‘অমহে'। হাবি 
ভাষাতাত্বিকেমাহারাষ্ট্রী প্রাকৃতরে সাহিত্যিক প্রাকৃতহান ধরিয়া আলোচনা করেসি বারো এহানাত্ত 
হাবিরাং প্রভাব পরেসে।তারো এপেইরমা মাহারাষ্ট্রী প্রাকৃতর প্রথমার একবচনর “মি” বহুবচনর 
‘অমহে’ত্ত আমি আনতে কোন অসুবিধা না’র। উহান নায়াউ যদি ভাষাতত্বর সঠিক আলোচনা 
রিয়ার উহান অইলেউ সংস্কৃতর ‘অহম্‌ - বয়ম’ এরে দ্বিয়গিত্তউ আনানির চিন্তা করানি য়াকরের। 
তারো ভাষাতত্বর সমীক্ষালো আলোচনা করিক। ‘অহম’ শব্দর ‘অ’ কারর লুপ্ত, হ'কারর - 
'অ'কারে রূপাস্তর- উহান অইলে অহম > অম, ‘অম’র ‘অ’কারর 'ই'কারে রূপাস্তর অইলে 
অম ১» মি। যেহেতু অ > ই, ভাষাতত্বর নিয়ামানুসারে। যেমন পকং > পিক, অঙ্গার > 
ইঙ্গলো। এখুরুম 'বয়ম' শব্দত্ত বহবচনে ‘আমি’ শব্দ আহানি যাকরের। ‘বয়ম’ শব্দর “ব' কারর 
“অ'কারে রূপাস্তর অইলে বয়ম > অয়ম > আজম > অ+কারর 'আ'কারে রূপান্তর 
শ্ন’কারর “অ*কারর ই*কার অইলে বয়ম > অয়ম > আমি ।তারো সংস্কৃতর ১মার একবচন 
‘অহম’বারো বহুবচন “বয়ম’ শব্দত্তবি: মণিপুরী ভাষাত “মি -আমি” এরে রূপ এতা আহেসেতা। 
মধ্যম পুরুষরমা বিষ্ণুপ্রিয়া মণিপুরী ভাষাত “তি - তুমি’ বাংলাত “তুমি - তোমরা” মধ্যম 
পুরুষর প্রাকৃতর প্রথমার রূপ অসেতায় একবচনে তুমং (মহারাষ্ট্রী তং) বহুবচনে তুজেঝ, 
তুমহে। সং্কৃতরমা ‘ত্বং - যুয়ম, তারো বিষ্ণুপ্রিয়া মণিপুরী ভাষাত ACT] > প্রাতম্‌ > 
fea তি। ‘যুয়ম’ শব্দত্ত তুয়ম > তুম > তুমি। তারো উত্তম পুরুষর সাদে মধ্যম পুরুষউ 
ব্যবহার আকহানলো বিষ্ণুপ্রিয়া মণিপুরী ভাষাত ‘তি, তুমি' রূপ এতা আহেসেতা। তারো 
হিনপেয়া ওয়া বারো ৬ষ্ঠীত্ত আনানির কোন যুক্তি নেয়। উসাদে মনেইলে পঞ্চমীর ‘মৎ অস্মদ' 
দিয় শব্দ আনানি য়াকরের। এপেই ড:সিংহ গিরকর আরাক মন্তব্য আহান উল্লেখ করানি 
৩৮ 


বিঃ মঃ SRSA সমীক্ষা = 


থক। “লক্ষনীয় হান - “আমি” এবং তুমি’ এ শব্দ ছ্যগি সংস্কৃতর বহুবচনেত্ত আহেছেগি এবং 
বহুবচনর অর্থ উহান বিষ্ণুপ্রিয়াত আছে। প্রাচীন বাংলাতউ শব্দ ছ্যাগির বহু বচনে প্রয়োগ আছিল, 
কিন্তু আধুনিক বাংলাত উগি একবচনে ব্যবহার অর। বি:ম: ভাষাতত্বর রূপরেখা পৃ-৩৭।ড: 
সিংহর এরে বক্তব্য এহানাত লক্ষ্য করানি, অর যে বাংলার সাদে বিষ্ণুপ্রিয়া মণিপুরী ভাষাত 
এসাদে পরিবর্তন সাধিত নানিরে বিষ্ণুপ্রিয়া মণিপুরী ভাষা এহান বাংলা ভাষার সমগোত্রীয়হান 
অনা নুরারের। 

প্রথম পুরুষর বেলায় বিষ্ণুপ্রিয়া মণিপুরী ভাষাত ‘তা - তানু', “তেই -তানু'। বাংলারমা - 
“সে-তাহারা”। ড: সিংহ গিরকে তৎ শব্দর ৬ষ্ঠীর একবচন WPS তা আনেসে। তস্য > তাহ 
> তা। “তেই” শব্দ স্ত্রী) আহেসেতা তৃতীয়ার একবচন “তয়া” শব্দত্ত। এসাদে করে আগ 
তৃতীয়া, আগ ষষ্ঠী, বারো বহুবচনর রূপহান আহেসেতায় “তাসাম স্তরীলিঙ্গর ৬ষ্ঠীর বহুবচনেত্ত। 
কিন্তু ড:গিরকে এহানৌ সোজা নামাতিয়া মাতেরতা ‘তানু-বা তানো’ রূপ আহেসেতা সংস্কৃত 
তানাম তোসাম) শব্দত্ত (সং তানাম > প্রা,তানম্‌, > তান > তানো “তানু”। ড:সিংহ 
'গিরকর এরে মত এহান অইলে যেকোন মত STATS হংকরানি য়াকরের। তারো সংস্কৃত 
শব্দত্ত সোজা আলোচনা করানিয়ে থক। কারণ সংস্কৃতেউ ১ম পুরুষরমা A? (পুং) স্ত্ীলঙ্গ 
রমা ‘সা’ একমাত্র ক্লীরলিঙ্গরমা ‘Ge! শব্দ প্রয়োগ অসেতা ৷ পালি ভাষাতউ গু প্রভাব উহান 
লক্ষ্য অর। বাংলাতউ ও প্রভাব উহান বজায় থায়া সে" ব্যবহার অর। কিন্তু একমাত্র বিষ্ণুপ্রিয়া 
মণিপুরী ভাষাত “তা -তানু” ব্যবহার অর। তারো ভাষাতন্বর সমীক্ষাত যদি এহানরে আলোচনা 
করিয়ার উহান অইলে দেহিয়ারতা বিষ্ণুপ্রিয়া মণিপুরী ভাষাত ক্লীবলিঙ্গর “তৎ-তানি*ন্ত এরে 
ব্যবহার এহান সোজা আহেসে। ‘তৎ’ > তা,তানি > “তানু বা তানি, এদ্বিয়হানিউ ব্যবহার 
অর।ও কারণে সর্বনাম শব্দ এতা বিষ্ণুপ্রিয়া মণিপুরী ভাষাত সোজা সংস্কৃতেত্ত প্রাকৃতর মাধ্যমে 
হঙসেতা। তারো -অহম > অম > মি, বয়ম > অয়ম > আজম > আমি, 
ত্বং > তং > তি, যুয়ম > তুয়ম বা তুম > তুমি, 
তৎ > তঅ > তা, তানি > তানু -ইত্যাদি। 


আর আর সর্বনাম শব্দ উতাউ সোজা সংস্কৃতেত্ত আহেসে উহানাত কোন সন্দেহ নেয়। 
যেমন এতদ (This) শব্দত্ত সোজা ‘এতা’, এগ, 'এহান' অদস্‌ (That) শব্দত্ত গুতা, উহান, 
উহান, কিম্‌ (Who) শব্দত্ত কোং, কিগ (What), ‘যৎ’ শব্দত্ত যে বা যেগ। এরে শব্দ এতার লগে 
প্রত্যয় যোগ অর। কিতা , কিহান, কিগ, কোংগ, যেগ, SHI, এগ, এতা, তা ইত্যাদি। 


৩৯ 


বিঃ মঃ ভাষাতত্বর সমীক্ষা = 


৫ম অধ্যায় 


এখুরুম এরে সর্বনামর রূপর লগে বিভক্তির ব্যবহার আলোচনা করিক। ড: সিংহ 
গিরকে মাতেরতায় “শব্দবিভক্তি এতার ভিতরে একমাত্র প্রথমা বিভক্তি এহানেই সংস্কৃতর 
বিভক্তিত্ত আহেছেহান। অন্যান্য বিভক্তি উতা সংস্কৃতর বিভক্তিত্তআহেছেতা নাগয়, আহেছেতা 
অন্য শব্দত্ত।” ড: সিংহর এরে AST এহানে মাতেরতা ২য়া বিভক্তিত্ত ৭মী বিভক্তি com 
সংস্কৃতর লগে কোন সম্পর্ক নেয়। তারো শব্দ বিভক্তি বিষয়ে এরে কথা এচুটির তাৎপর্য 
কতিহান আলোচনা করিক। 


প্রাকৃত প্রকাশর মতে ‘জশশর্সোলুপ’ ববরুচি প্রাকৃত প্রকাশ (৫/২)। এরে সূত্র এহানর 
প্রভাব হাবি ভাষারমাউ প্রযোজ্য। অর্থহান অসেতায় প্রথমা বিভক্তির এক বচনরমা। ‘অ'কার 
বাশুন্য বিভক্তি, বহুবচনে দীর্ঘ প্রাপ্ত অর উহানে “মি-আমি'। দ্বিতীয়া বিভক্তির মা ‘অতোহম:' 
এরে সুত্র এহান মতে “অম্‌'প্রত্যয়র “অ'কার লুপ পার। ‘মো’ বিন্দু, অর্থাৎ “ম' বিন্দু মানে 
অনুষ্বারে পরিণত অর। যেমন গ্রামং, নরং, যাম্‌। গ্রামং (গ্রামের নিকট) নরং (মানুষকে, 
মানুউগরাং)। বিষ্ণুপ্রিয়া মণিপুরী ভাষাত মোরাং, COTA, তারাং ইত্যাদি ব্যবহার অর। নৈকট্য 
বুবেইতে। ২য়ার মা ‘রে'উ ব্যবহার অর। মোরে, তোরে অর্থাৎ বাংলালো আমার নিকটে। 
তৃতীয়া বিভক্তির মা 'টাসোর্ন” এরে সুত্রাহান প্রয়োগে সংস্কৃতরমা ধর্মেন, নরেন, বৃক্ষেণ, তেন। 
বিষ্ণুপ্রিয়া মণিপুরী ভাষাত মোরেলো, তারেলো, তোরেলো, মানুরেলো ইত্যাদি। কোন কোন 
সময়ত 'তারেনস্উ ব্যবহার অর। “চতুর্থাং wH কাত্যায়ন (৬/১০৭)। ৪র্থী বারো ৬ষ্ঠীর রূপ 
মান্না। ৬্ঠীরমা'টা'র পরিবর্তে তা” ব্যবহার অর। যেমন তোরতা, মোরতা, তোরকা, মোরকা, 
তানুরকা, তানুরতা, তারতা ইত্যাদি। তবে এপেইরমা বাংলার সাদে বিষ্ণুপ্রিয়া মণিপুরী ভাষাত 
“র' ব্যবহার অর। কিন্ত ৪র্থীর নিমিতার্থে 'কা"বিভক্তিউতা পশ্চিমী হিন্দীর লগেউ প্রায় মান্না। 
পঞ্চমী বিভক্তির মা 'ভ্যসো হিস্তোসুস্তো বা হিংতো সুংতো' বররুটি, কাত্যায়ন (৫/৭)। এরে 
সৃত্রহানর ব্যবহার বিষ্ণুপ্রিয়া মণিপুরী ভাষাত সোজা আহেসে, যেহান অন্যভাষাত না পেয়ার। 
যেমন - কোরাংতো, তানুরাংতো, মোরাংতো, তোরাংতো। এরে ব্যবহার এতা মাহারাষ্ট্রী বারো 
শৌরসেনীতউ লক্ষ্য অর। সপ্তমী বিভক্তিরমা “ডেরেন্মী” এরে সুত্র প্রয়োগে ৭মীরমা ‘এ’ ‘স্মি’ 
ইত্যাদি প্রয়োগ অর। বিষ্ণুপ্রিয়া মণিপুরী ভাষারমাউ ‘এ’ ব্যবহার অর। ক্ষেত্র বিশেষে কারক 
বিভক্তির ব্যবহারে ২য়া বারো ৪র্থীর ‘aie’ প্রত্যয়উ ব্যবহার অর। আর আর রূপউ ব্যবহার 
অর। উতা প্রয়োগ ভেদে আলোচনা করানি অয়তৈ। 


তারো গজর এরে আলোচনা এহানে স্পষ্ট অর যে বিষ্ণুপ্রিয়া মণিপুরী ভাষাত শব্দ 
বিভক্তির ব্যবহার এতা সোজা সংস্কৃতেত্ত আহেসেতা, উহানাত দ্বিমত নেয়। এরে বিভক্তির 
প্রয়োগে শব্দরূপ' আহান আলোচনা করিক। 


৪০ 


বিঃ মঃ ভাষাতত্র সমীক্ষা = 


“মি” শব্দরূপ” 

একবচন বহুবচন 
১মা মি আমি 
am মোরে, মোরাং আমারে, আমারাং 
om মোরেলো আমারেলো 
3% মোরে, মোরকা আমারে, আমারকা 
৫্মী মোরাংতো আমারাতো 
wt মোর, মোরতা আমারতা 
at মিয়ে, মিতে, মোরাংতে আমিহে, আমিয়ে, 


আমিতে আমারাংতে 


এরেশব্দরূপর ব্যবহারর লগে “বিভক্তির সূত্রপ্রয়োগর ব্যবহার তুলনামূলক আলোচনা 
করলে সোজা সংস্কৃত বারো প্রাকৃতর সূত্রানুযায়ী ব্যবহার অসে উহান ধরা পরের। 


এখুরুম ধাতু বারো ধাতু বিভক্তি সম্পর্কে সংক্ষিপ্ত আলোচনা আহান করিক। হাবি 
ভাষাবিদে ভাষা আহানর অস্তিত্ব লেপকরতেগা মূল ধাতু আগ বা দুগর আলোচনা করেসি। 
যেগিরে বাদ দিয়া ইন্দো ইউরোপীয়ান ভাষা গোষ্ঠীর কোন আহানউ হঙনি সম্ভব নার। উগিরে 
হাবি ভাষায় স্বীকার করিয়া নেসিগা। যেমন সং-‘অস্‌', “ভূ'। “অস্‌* ধাতুর ব্যবহার যেমন সং 
অস্তি,আবেস্তা অস্তি, et: পারসিক অন্তী, গ্রীক অস্তি, লাটিন এন্ত, গথিক ইসৎ জার্মানি এসেতি, 
ইংলিশ ইজ, নব্য ভারতীয় আর্য ভাবারমা কোন কোন ভাষাত “অস্ ধাতুর প্রাধান্য লোপ 
পাসে। কিন্ত কোন হানাত সোজা ব্যবহার অর, কোন হানাত বিকৃতি রূপ প্রাপ্ত অসে। যেমন 
অস্তি শব্দত্ত গুজরাটিরমা আখি, হিন্দীরমা অসধাতুত্ত অহ, অহত্ত হো, সিদ্ধীরমা “আহে” ইত্যাদি। 
বিষ্ণুধ্িয়া মণিপুরী ভাষারমা অস > অহ, বাংলা বারো অসমীয়ারমা “আছ'। ‘ভু’ ধাতু এগ 
হিন্দীরমা “হোনা*বাং হওয়া, অসমীয়া ‘ছৱা’, বিষ্ণুপ্রিয়া মণিপুরীর মা - ‘অ’ । তারো এরে 
আলোচনাত্ত এহান স্পষ্ট অর যে একমাত্র বিষ্ণুপ্রিয়া মণিপুরী ভাষাত “অসধাতুর' স্পষ্ট ব্যবহার 
এবাকাউ বিদ্যমান। হিন্দীরমা একমাত্র উত্তম পুরুষরমা ব্যবহার পেয়ার। আরতা হাবিরমা ‘ভূ’ 
ধাতুর প্রভাব পরেসে। বাংলা বারো অসমীয়ারমা “অস্‌* ধাতুরে ‘আছ: ধাতু রূপে ব্যবহার 
করতারা। ‘ভূ’ ধাতুর তঙাল রূপ বাংলা বারো অসমীয়াত ব্যবহার অর। হিন্দীরমা উত্তম পুরুষ 
একবচনরমা THE | এপেইর AAW রূপ এহানর ব্যাখ্যাহান অসেতায় (অহ + উ) = অহু 
অর্থাৎ ‘মে অহ" । তত্র বিষ্ণুপ্রিয়া মণিপুরী ভাবারমাউ “মি অসু" “মি অহ । তারো ড: সিংহ 
গিরকে কোন কোন ফামে মাতের SPY ধাতুর ব্যবহার দুই হাজার বছর আগে লুপ্ত অসে। কিন্তু 
দেহিয়ারতা ‘অস’ ধাতুর প্রভাব লুপ্ত নাসে। ড:সুনীতি কুমারে মাতেরতা - OA অস্‌ > অহ, 

৪১ 


বিঃ মঃ ভাষাততুর সমীক্ষা = 


OIA > ভূ > হো W. Hindi hai is hu-am. ODBL p. 1038. তারো ড:চাটার্জীর মতে! 
am মৈহু মানে মৈ অছু। সুতরাং ড: সুনীতি কুমার বারো গ্রায়ারসনর মতে ‘অস’ ধাতুর প্রাধান্য 
শ্বীকার্য।গ্রিয়ারসনে বিষ্ণুপ্রিয়া মণিপুরী ভাষাত wry ধাতুর অস্তিত্বরেশ্বীকার করেসে। সুতরাং 
হিন্দী বারো বিষ্ণুপ্রিয়া মণিপুরী ভাষার ধাতুগত ব্যবহার এহান সম গোত্রীয়হান। বাংলা বারো 
অসমীয়ার তুল নিয়ামপারা দুরেই। বাংলা বারো অসমীয়া ভাষার “‘বাগবিধি’ অনুসারে ‘মগধ’ 
অঞ্চলে হঙসে গোষ্ঠী উতার ব্যবহার আকহান অনিয়ে মাগধী মাতানি অর। বাংলা বারো 
অসমীয়াত ‘অস’ ধাতুরে 'আছ' রূপে ব্যবহার করতারা। কারণ ববরুচি তার প্রাকৃত্ত প্রকাশর 
১২ নং অধ্যায়র ১৯ নং সুত্র উহানাত মাতের তা ‘অস্তেরচ্ছ’ কিন্তু ব্যবহার বিধিরমা উল্লেখ 
করেসেতায় ‘অচ্ছসি’ “অসি'। এহান লোট অর ব্যবহার হান। তারো 'অস্‌ ধাতুর স্থলে ‘অচ্ছ' 
আদেশ অসেতা শৌরসেনী প্রাকৃতরমা। কিন্তু “প্রাকৃতে ‘অচ্ছ’ বুলিয়া ধাতু আহান আছিল” 
বুলিয়া ডঃ সিংহ গিরকে কোন কোন ফামে উল্লেখ করেসে উতা কিন্তু অমূলক। প্রাকৃতে ‘অচ্ছ’ 
বুলিয়া কোন ধাতু নেয়সিল ‘অচ্ছ’ আদেশ প্রাপ্ত রূপ আহান। উহানর ব্যবহার বিধিছদা প্রাকৃতে 
ব্যবহার অসিল। নব্য ভারতীয় আর্য ভাষারমা উহানর পদ্ধতিগত নানিয়ে সূত্র উহান প্রযোজ্য 
নাইল। কিন্তু ও শৌরসেণী সূত্র উহানর মতে বাংলা বা অসমীয়াত ‘আছ' ধাতু ব্যবহার করলেউ 
উগ মাগধীর ব্যবহার হান নাগয়। শৌরসেণীর প্রাধান্য হান। আর আর শৌরসেণী ভাষাত বিবি 
সম্মত নানিয়ে লুপ্ত অ গেলগা। অর্থাৎ সংস্কৃতে আরাকৌ এসাদে অনেক ধাতু মাহি আসে 
যেতার ব্যবহার সম্ভব নেয়। ফলে এরে প্রয়োগ এহান সংস্কৃত বৈয়াকরণ বিদে গ্রহণ না করলা। 


“Sanskrit grammarian donot agree with the view as there are doz- 
ens of roots in Sanskrit ইয > ইচ্ছ, Ba > উচ্ছ, 4 > ধচ্ছ, গম > গচ্ছ, ope > 
TRY > মৃচ্ছ, মুর > মুরছ, যম > যচ্ছ, যু > যুচ্ছ > বন > বাঞ্চ, ODBL- 1037 
বারো মাতেরতা Sanskrit grammarian donot recognise cha, ccha; asa verbal 
theme. ODBL - 1035-1036. ড: সুনীতি কুমারর এরে বক্তব্য এহান মতে ‘আছ’ ধাতুর 
ব্যবহার বারো ক্রিয়ার “ছ' বিভক্তি এগ বৈয়াকরণবিদর রীতি বিরুদ্ধ মতহান। কিন্তু তথাপিউ 
ব্যবহার বিধির সুবিধারকা বুলিয়া মাগধী প্রাকৃতত ধরিয়া নেসিগাতা। তবে ‘অচ্ছ'ত্ত ‘আছ’ 
আহেসে বুলিল পদ্ধতি এহানলো নাগয়। গু কারণে ড: চাটার্জী গিরকে মাতেরতা “Bengali 
acheis, are comes regularly from second MIA acchati < First M.I.A. acchati”. 
ODBL P-1035, 


তারো ড: সুনীতি কুমারর এরে বক্তব্য এতাত এহান স্পষ্ট যে ‘আছে’ রূপ এহান 

‘অচ্ছতি’ রূপেত্ত আহেসেতা HHL’ রূপেত্ত নাগয়। তারো 'প্রাকৃতেউ ‘অচ্ছ’ বুলিয়া ধাতু আগ 

আছিল বুলিয়া ড:চাটার্জী গিরক গাসিয়েউ কল্পনা করতারা’ বুলিল এসাদে প্রয়োগ এতা অমূলক। 
৪২ 


টার্কি ও ভাষাত সমীক্ষা = 


সুতরাং দেহিয়ারতা ‘অচ্ছ’ রূপ এহানউ শৌরসেণী প্রাকৃতর রূপ হান কিন্তু ব্যবহার বিধিত 
নেয়নিয়ে লুপ্ত অইল। যেহেতু ‘স’ ধ্বনির “হ'কারে পরিণত অর কিন্ত PE বা “ছ'ধবনি'হ*কারে 
পরিবর্তন নার। গু কারণে শৌরসেণীত এরে ব্যবহার এহান লুপ্ত অইল। তদ্রুপ বিষ্ণুপ্রিয়া 
মনিপুরী ভাষাতউ এরে রূপ এহান ব্যবহার নাইল। যেহেতু ‘অস’ ধাতুর সংস্কৃত রূপ উহানেই 
প্রাধান্য পেইল। 

RAY ধাতুগো আলোচনা করিক -নব্যভারতীয় ভাষারমা ‘ভূ’ ধাতু হিন্দীরমা 
হোনা, বাং - হওয়া, অসমীয়ারমা - হুৱা, বি: মণিপুরীরমা ‘অ’ তারো বিষ্ণুপ্রিয়া মণিপুরী 
ভাষারমা or to exist, অ to be আস্‌ to remain অর্থে ব্যবহার অর। যেহেতু মারাঠী 
প্রভৃতি ভাবাতউ ‘আস্‌’ ধাতুর প্রাধান্য আসে ।ড; সিংহ গিরকে কোন কোন ফামে মাতেরতা 
কিন্তু ওহান যুক্তিহান নাগয যেহেতু “অস্ত সুতরানুযায়ী 'অস' ধাতুর ভবিষ্যৎ কালরমা y 
ধাতুর রূপ প্রাপ্ত অর। উহানে অসিতই, অসিরিতই না মাতিয়া অইতই.অইতৌ ইত্যাদি মাতানি 


অর! 

বিঃ মঃ ভাবাততুর সমীক্ষা = 


participles, দীহলা (dinhala)..... Rajwade in his Jnane Svari grammer (296) 
regard it as স্বার্থেল suffix, applied to forms of past participles. PD. Gune 
Comparative philogy P27. সুতরাং এরে বক্তব্য এহানাত্ত এহান স্পষ্ট যে অতীত কালর 
op বা ইল প্রত্যয় এতা হাবি ভাষাতৌ আসে। তারো ফ্কিপ্রিয়া মণিপুরী ভাষাত ‘ল’ প্ত্যায়গ 
থাইলে মাগধী হান অইতৈ উসাদে যুক্তি অনা নুরারের। 


এখুরুম বাংলাত ভবিষ্যৎ কালরমা “ইব" ব্যবহার অর। কিন্তু বিষ্ণুপ্রিয়া মণিপুরী 
ভাষাত Bay, ইতয় বা ইতৈ ইত্যাদি ব্যবহার অর। প্রাচীন মৈথিলী ভাষাত TW এসাদে 
প্রয়োগ পানা অর। তারো উহানে বিষ্ণুপ্রিয়া মণিপুরী ভাষা এহানরে মাগধী বুলানি য়াকরের। 
কিন্তু এরে ভবিষ্যৎ কালর ‘গু'কারর ব্যবহার এহান প্রাচীন হিন্দীর মাও আসিল। “Old Hindi 
only of the remaining dialects has preserved this remnant of the old syn- 
thetical tense. cf. করিহৌ (Karihau) করিহৈ (Karihai). Beams comparative 
grammar P3, 112. PD.G. UNE Comparative philogy p- 32. গজর এরে ব্যবহার 
এহানে বারো ভাষাতাত্বিকর মতে হিন্দীর লগে বিষ্ণুপ্রিয়া মণিপুরী ভাবার সাদৃশ্য নিয়াম পারা 
কাদা। বাক্যর ব্যবহার পদ্ধতি আলোচনা করলে আরাকৌ স্পষ্ট অইতৈ। 


বাক্যর ব্যবহার বিধিরকা “কৃ'ধাতুর আলোচনা করিক- 


বর্তমানকাল 
বিষ্ণুধিয়া মণিপুরী 
একবচন বহুবচন 
Soper মিকরৌরি, করুরি আমি করিয়ার 
মংপুরুষ তিকরর তুমি কররায় 
১ম পুরুষ তা করের (পুং) 
তেই করিবী স্ত্রী) তানু করতারা 
বাংলা 
একবচন বহুবচন 
উপপুরুষ আমি করি আমরা করি 
মঃ পুরুষ তুমি কর তোমরা কর 
১ম:পুরুষ সেকরে তাহারা করে 


Bn 


বিঃ মঃ ভাষাততৃর সমীক্ষা = 


এপেইরমা বাংলার লগে বিফ্ুপ্রিয়া মণিপুরী ভাষার নিয়াম পারা পার্থক্য লক্ষ্য অর। 
কিন্তু বাংলাত উহান নেয়। তারো মূল বাক্যর গঠন পদ্ধতি হানেই যেপেইরমা তঙাল উপেয় 
বিষ্ণুপ্রিয়া মণিপুরী ভাষা এহান বাংলা বারো অসমীয়ার সমগোত্রীহান অনাই নুরারের | এরে 
পার্থক্য এহান ড: সিংহয় নিজে স্বীকার করেসে। গতিকে ধাতুর ব্যবহারে ড: সিংহর আরাক 
বক্তব্য আহান উল্লেখ করাতবাধ্য অইলু “সংস্কৃত ‘অস’ ধাতুত্ত আহে থাইলে বিষ্ণুপ্রিয়াত “হ' বা 
‘অ’ ধাতু এবং ‘আস’ ধাতুত্ত আহে থাইলে ‘আহ’ বা ‘আ’ ধাতু অইল অইছ। বি: মণিপুরী 
ভাষাতত্বর রূপরেখা পৃঃ ৫৪। ড: সিংহর এরে বক্তব্য এহান যথার্থহান - কারণ ‘অস’ ধাতুত্ত 
ব্যবহার বিষ্ণুপ্রিয়া মণিপুরী ভাষাত আসে। বারো ‘ভূ’ ধাতুত্তো ‘অ’ ধাতু আহানিয়ে অউরি, 
অয়ার এসাদেউ ব্যবহার করিয়ার। কিন্ত অস্‌ > অচ্ছ > আছ আইলে ঘরে আছততা বুলতে 
ঘরে আহততা মাতানি সম্ভব নার। তারো বিভ্রান্তিমূলক আলোচনা উতা ভাষাতত্বর আলোচনাত 
নিরর্থক। যেহেতু আগেদেউ আলোচনা করানি অইল -“ছ' প্রত্যয় এত ক্রিয়ার রূপরমা ব্যাকরণ 
'বিদর ব্যবহারর সিদ্ধান্তর বাহিরাহান। “ছ' বর্ণর ‘হ’ ধ্বনিত রূপাস্তর নানায় এধরণর ব্যবহার 
অমূলক। সুতরাং বিষ্ণুপ্রিয়া মণিপুরী ভাষা এহান শৌরসেণী প্রাকৃত জাত ভাষাহান, উহানত 
বিতর্ক আহে নুৱারের ৷ এপেইত বিষয় আহান উল্লেখ করাতবাত্য অইলু ড:সিংহয় “শোরসেণীর 
লক্ষণ উতারে “মাগী” বুলিয়া উল্লেখ করানির কারণে “শৌরসেণীর' লক্ষণ কোন লেরিকরমা 
উল্লেখ করানি সম্ভব নেয়সে। উহানে তুলনামুলক আলোচনাত খানি আহান অসুবিধা অইতে 
পারে৷ উহান নাইলেতে মাগধীর লগে শৌরসেণীর লক্ষণউ আলোচনা করলইস। বিষ্ণুপ্রিয়া 
মণিপুরী ভাষা এহানর প্রাচীনত্বর নিদর্শন আলোচনা করিক। 


প্রাচীনত্বর নিদর্শন 


(>) শব্দর আলোচনা £ 


শিক" £ শব্দ এগর প্রাচীন রূপহান আসিলতায় ‘অইক’। 'অইক' শব্দন্ত ‘এক’ শব্দ এগো 
আহেসেগ। ভারতীয় কোন ভাষাতউ ‘অইক’ শব্দ এগর ব্যবহার নেয়। একমাত্র বিষ্ণুপ্রিয়া 
মণিপুরী ভাষাত ব্যবহার অর। যেমন ‘এক অইক’, “আকতা অইক’, এগন্ত পিসেদে হাবি ভাষাত 
এঁব্য শব্দগ আহেসেগ। তারো ভারতবর্ধর আর্য ভাষার মা এহানেই হাবিত্ত পুরাণা নির্দশন হান। 
প্রমাণ মিলিয়াছে খ্ৰীষ্ট পূর্ব চতুর্দশ store | হিটায় প্রত্ূলেখগুলির মধ্যে একটি অশ্ববিদ্যা নিবন্ধ 
পাওয়া গিয়াছে। সেই গ্রন্থের কয়েকটি পারিবাধিক শব্দে ভারতীয় আর্য ভাষার বিশিষ্ট রূপের 


৪৫ 


বিঃ মঃ SPANOS সমীক্ষা = 


আভাস মিলিয়াছে। যেমন “অইকবর্তন” সংস্কৃত ‘এক বর্তন' | (সংস্কৃত ‘এক’ শব্দের প্রাচীন রূপ 
ছিল ‘অইক’, ইহা অন্যত্র নাই, এমন কি ইরাণীর উপশাখাতেও নাই।” ভাষার ইতিবৃত্ত-সুকুমার 
সেন পৃ: ৯৪। 


(২) ‘এলা’ £ ‘এলা’ (to sing) অর্থে বিষ্ণুপ্রিয়া মণিপুরী ভাষাত বৈদিক সংস্কৃত By ধাতুত্ত 
আহেসেগ। আর্য খষিয়ে বৈদিক মন্ত্র স্তব স্তুতি করলা। স্তব বা স্তুতি অর্থে Be ধাতু ব্যবহার 
করলা। Fy’ ধাতুত্ত ঈল’ রূপ প্রাপ্ত অসিল। যেমন - অগ্নিমীড়ে পুরোহিতং বা অগ্নিমীলে 
পুরোহিতং। তারো RY বা ঈল > এলা। ড: সিংহ গিরকে ‘এলা’ শব্দ এগরে লুসাই ‘লা’ 
এলা আহানির কোন যুক্তি নেয়। লুসাইত্ত আহানির কোন তাৎপর্য নেয়। যেহেতু বৈ:আর্ধশব্দগ 
এপেই স্পষ্ট পেয়ার। 


(৩) সেমকংঃ সংস্কৃত বা বৈ:আর্য সুমক (milk) অর্থে ব্যবহার করলা।  সুমক্ত বিষ্ণুপ্রিয়া 
মণিপুরী ভাষাত “সেমকম, ব্যবহার অর। সুমক শব্দর “উ'কার একারে পরিণত অনিয়ে সুমক 
> ‘one’ উহানাত্ত “সেংকম” মাতানি অর। 

(8) লেরিক বা লেইরিক (Book) 3 বিষ্ণুপ্রিয়া মণিপুরী ভাষাত গ্রন্থ (Book) অর্থে “লেরিক' 
বা “‘লেইরিক’ ব্যবহার করিয়ার। ভারতীয় হাবি ভাষাতউ পুস্তক, পুথি, বই, বহি, গ্রন্থ এসাদে 
ব্যবহার করানিয়ে বিষ্ণুপ্রিয়া মণিপুরী ভাষাত ব্যবহার অর 'লেরিক” শব্দ এহান হাবিয়েউ মৈতৈ 
শব্দহান বুলিয়া নিংকরতারা। মৈতৈয়ে শব্দ এগরে 'লাইরিক' মাততারা। কিন্তু আসলে শব্দ 
এগো আৰ্য শব্দগো। প্রাচীন বৈদিক আর্য ভাষার মূল অস্তিত্ব উহান এরে শব্দ এগোর সমীক্ষা 
আলোচনা করলে স্পষ্ট অর। প্রাচীন কালে ভারতীয় বর্ণমালারে ‘লিপি অক্ষর’ মাতানি অসিল। 
এরে “লিপি অক্ষরেত্ত' লেইরিক বা লেরিক কিসাদে আহিল উহানর ভাষাতাত্বিক আলোচনা 
করিক। যেমন “লিপি ‘অক্ষর’ লির 'ই'কার 'এ'কার পরিণত অইলে ‘লে’ 'প'কার লোপ (ক গ 
চজতট প ব প্রায় লোপ) -এরে সুত্র প্রয়োগে লিপিত্ত, লেই। অক্ষর অর্থাৎ ‘অক্খর', সংযুক্ত 
বর্ণর আগ লুপ্ত অইলে “অ'কার 'ই' কারে পরিণত অইলে বারো ‘র'বর্ণ বিপর্যয় অইলে “লেইরিক'। 
লিপি > লেই, অক্ষর > অকখর অকর > রিক, লেইরিক। 


(৫) কদর (HAA) £ এরে কদর শব্দ এগো বিষ্ণুপ্রিয়া মণিপুরী ভাষাত কৃপন অর্থে ব্যবহার 
করেসি। “জিনে কদরিং দানেন সচ্চেন অলীক বা দিনং।” ভাষার ইতিহাস - ১, মুরারী মোহন 
সেন পৃ-৫৫।অর্থহান অসেতায় দানের দ্বারা কৃপনকে সত্যের দ্বারা মিথ্যাবাদীকেজয় করিবে। 
কদরিয়ং > কদর্যং ......... । কদর্য শব্দের বর্তমানে 'কুৎসিৎ' হইয়াছে। প্রাচীন অর্থ কুপন” 
ভাষার ইতিহাস পৃ ৫৬। তারো এরে “কদর” শব্দ এগৌ বিধুপ্রিয়া মণিপুরীর প্রাচীনত্বর নিদর্শন 
আহান। নিলি 


a 


বিঃ মঃ ORANG Ea সমীক্ষা = 


(৬) খেমী < ক্ষেমী ৪ “ক্ষেম অর্থাৎ দৈঘ্য আছেযাহার।' ভাষার ইতিহাস >, ew | গাছর 
ডিগল ডেম Sora খেসী মাতিয়ার। “খেমী অবেরি অভয়ো পণ্ডিতো তি পুতি” ভাষার 
ইতিহাস - পৃ ৫৬। তারো এরে শব্দ এগউ প্রাচীন সংস্কৃতত শব্দগ, যেগর ব্যবহার পালি ভাষাত 
পেয়ার। | CHM শব্দ এগ শাস্ত অর্থেউ ব্যবহার অর। 

প্রত্যয় আলোচনা - 

এখুরুম গজর বিস্তৃত বিবরণর সমর্থনে প্রাচীন প্রত্যয়র আলোচনা করিক। গ্রিয়ারসনর 
সমর্থনে ড:সুনীতি কুমার চার্টাজী বারো ডা: বানী কান্ত কাকতির উক্তিহান অইলতায় “In the 
Mayang dialect there is the pleonastic suffix ‘ta-’ eg. eilta-, he came, eilata, 
They came peilangta-. | got etc.” L.S.1. Vol-V P! pp. 419. Assamese its for- 
mations and development. P. 378. 

“Mayang does not distinguish between cerebrals and dentals as 
much Assamese and this ‘ta-’ can will cerebrals ta- ...... Its use with verbs is 
not noticed eles where in Bengali” তারো এরে প্রতায়র ব্যবহারে giam মণিপুন্রী 
ভাষার প্রাচীনত্ব ভাষাবিদে স্বীকার করেসি। এরে প্রাচীনত্বর সমর্থনে ভাষাবিদর আরাক বক্তব্য 
আহান তুলিয়া ধরলু। পূর্ব ভারতে শৌরসেণী ভাষা আহান আসিল উহান ড: সুনীতি কুমার 
চাটার্জীউ স্বীকার করেসে। 

“শৌরসেণী প্রাকৃত হইতে উৎপন্ন শৌরসেণী অপত্রংশ সাহিত্যিক ভাষারূপে সমগ্র 
পূর্ব ভারতে প্রচলিত ছিল। বাংলা ভাষার উদ্তবের যুগে বাংলার উপর শৌরসেণীর অপত্রংশেহ 
প্রভাবের কথা ড: সুনীতি কুমার চট্টোপাধ্যায় স্বীকার করেছেন।” ভাষার ইতিহাস ১, মুরারী 
মোহন সেন পৃ৯৮। প্রাচীন কালে পূর্ব ভারতে যেহান শৌরসেণী ভাষাহান আসিল উহানর 
নাঙহান অইলতায় “ময়াং' যেহানর প্রাটীনত্ব হাবি ভাষাবিদে স্বীকার করেসি। ওঁ ‘য়াং’ ভাষা 

- উহানেই বর্তমানে বিষ্ণুপ্রিয়া মণিপুরী বুলিয়া পরিচিত। 
প্রাচীন এতিহাসিক নিদর্শন - 


According ro Greek Historian 


3 Author of periplus - “On the confines of thina an annual mart is held 
and the Sesatae assembled there and did their marketing.” 


Foot note - ‘Sesatae’:- Khala-chais (Children of wide lake) refers to the race 
of people who lived in the plain portion of Manipur Valley. 


৪৭ 


বিঃ মঃ ভাবাততর সমীক্ষা = 
Thina - Chin Hills on the South-Eastern Border of Manipur. Information of 
A.D.80 (Manipur in the Eye of Foreign Historians) 


By N.N. Acharyya. P-41 


According to Ptoleny :- Report of 2nd century A.D. from Manipur past and 
present by. N.N. Accaryya. 


Mareura (Manipur) সম্ভবত: ‘য়াং’ অর্থাৎ গন্ধৰ্ব বুঝেইতে মিশরীয় ভাষায় 

মরেউরা ব্যবহার করেসি। 
পরিশিষ্ট 

“বিষ্ণুপ্রিয়া মণিপুরী ভাষাতত্বর সমীক্ষা’ লেরিক এহানর মূল বক্তব্যহান অসেতায় - 
(১) বিষ্ণুপ্রিয়া মণিপুরী জাত এহান গন্ধর্বজাতহান। 
(২) এজাত এহানরে খালাছাই বারো ময়াং মাতানি অসিল। খালাছাই অর্থাৎ বিস্তৃত লকতাকর 
পারর সৌ। ময়াং অর্থাৎ গন্ধর্ব। 
(৩) জাত এহানর অস্তিত্ব মণিপুরে ৮০ ইংরেজিত্ত পেয়ার। 
(৪) মণিপুরে এভাষাহান ১ম শতাব্দীত আসিল। 
(৫) বিষ্ণুপ্রিয়া মণিপুরী ভাষা এহান শৌরসেণী প্রাকৃতর অন্তর্ভুক্ত হান। 

খৃষ্টীয় ২য় শতকে চীনর ইতিহাস তথা বিভিন্ন ওতিহাসিকর মতে মণিপুরে ব্রাহ্মান্য 
ধর্মর প্রভাব পানা অর। উহানে অনুমান করে পারিয়ার ব্রান্মাণ্য ধর্ম আর্য বাদে আর আর কোন 
জাতেউ নেয়সিল। ভারত TAS একমাত্র আর্য জাত এহানর গজেই ব্রান্মণ্য ধর্মর প্রভাব আসিল। 
তারো মৈতৈর গজে ব্রাহ্মণ্য ধর্মর প্রভাব মনে অরতা অষ্টাদশ শতকেত্ত আরম্ভ অইল। বর্তমানে 
মৈতৈ সম্প্রদায় দ্বিভাগে বিভক্ত। ভাগ আহানাত ব্ৰাহ্মণ্য nfa প্রভাব আসে কিন্তু আরাক 
গোষ্ঠী আহান নিজর প্রাচীনত্বর অস্তিত্ব রক্ষা করানিরকা ব্রাহ্মাণ্য ধর্ম এরাদিয়া নিজেই কামকাজ 
হাবিতা করতারা। তা থকয়া যদি মণিপুরে ২য় শতকে ব্রাহ্মণ্য ধর্ম থায়া থার উহান একমাত্র 
ময়াং ভাষার মানু উতার গজেই অসিল। মণিপুরে আর কোন আর্যজাতিয়ে মণিপুরর আদিবাসী 
বুলিয়া দাবী না করতারা। একমাত্র করতারতা বি: মণিপুরী। যেতার পুরানা পরিচয়ে মণিপুরী 
খোলাছাই, ময়াং)। 
“The chinese records of the 2nd century A.D. as stated by pelliot mention 


৪৮ 


বিঃ মঃ ভাষাতত্বর সমীক্ষা = 


the existance of Brahmancial religions in Manipur.” STUDIES ON THE 
SOURCE MATERIALS FOR THE HISTORY AND CULTURE OF MANIPUR - By 
N.N. Acharyya. P-21. 


Numismatic sources - Several varities of coins issued by the different rulers 
of Manipur have been discovered. Four rectengular bronze coins were found. 
All of them bear Sanskrit legend in Devanagari Script. “Chaitra Sudhi 
Tarashavada 2 Samvada 164” (Sunday, the Second day of the bright half of 
the Month of Chaitra of the year 164 Samvat, i.e. 107 AD). This can be 
claimed as the coin of pakhangba (33-154 A.D)” P-20 


৪৯ 


লেখকর ফংকরা লেরিক £ 
১। বিষ্ণুপ্ৰিয়া মণিপুরী ভাষার বানান পদ্ধতি-১৯৮৬ সন 


২। বিষ্ণুপ্ৰিয়া মণিপুরী জাতির সংক্ষিপ্ত ইতিহাস (বাংলা) ১৯৯০ 
সন। 


v বিষ্ণুপ্রিয়া মণিপুরী ভাবার উৎস ১৯৯৭ 
8 | বিষ্ণুপ্ৰিয়া মণিপুরী ভাষাতত্তর সমীক্ষা (১ম খণ্ড) ২০০২ 


1 

ফঙনির পথে ৪ 

> বিষ্ণুপ্রিয়া মণিপুরী ভাবাতত্তুর সমীক্ষা (২য় খণ্ড)। 
২. বিষ্ণুপ্রিয়া মণিপুরী ভাষাতত্র সমীক্ষা (ওয় খশু)। 
; o বিষ্ণুপ্ৰিয়া মনিপুরী ব্যাকরণ 
৪ | বিষ্ণুপ্ৰিয়া মণিপুরী রাসর পারেঙ। 

